
O čem govorimo, ko govorimo o Prezrtih? 

Bil je deževen in precej ušiv dan, ko je Matej N., eden od prvih fenov Prezrtih,  pristopil  k  meni  in  mi  v  roke  potisnil  dva  lista  na  gosto tipkanega papirja.

“Prezrti,” je rekel preprosto. “Če bi hotel napisati knjigo o njih,”

je dodal in me gledal kot da gre za najpreprostejšo stvar na tem svetu.

Segel sem po listih in si jih površno ogledal. Na njih  je bilo nametanih na kupe kronoloških podatkov o skupini, na prvi pogled precej nezanimivih za potencialnega bralca knjige.  Mimogrede sem ugotovil tudi, da se mi je zalomil noht na levem palcu.

“Ne  razumem.  Prezrti  hočejo  izdati  knjigo?  O  skupini?”  sem vprašal  nejeverno,  čeprav  smo  o  tej  možnosti   enkrat   in   nekje    že debatirali. Vendar to je bilo enkrat in nekje, nihče ni omenil tega v zaresnem  smislu.

“Da,” je brezbrižno odgovoril Matej in zanihal z rameni. “To je vzorec, toliko da vidiš kako si je Boštjan vse skupaj zamislil. Preglej, pa boš videl kaj lahko narediš.”

Že ob prvem preletu sem ugotovil, da so zapiski nepregledni in da kaj takega niti ob pristanku malih zelenih ne sme ugledati luč sveta. Med hitrim branjem sem poiskal tudi obliž za nalomljen noht na roki in ga oblepil.

“Ampak tole ni ravno podobno kakšni kronologiji,” sem rekel previdno, da ne bi užalil ponosa klenega cerkljanskega lokalpatriota.

A Matej ni rekel ničesar, le prizanesljivo se je nasmihal. Seveda je vedel, da se bom pisanja lotil in po akademski minuti za razmislek se je lotil branja dnevnega časopisa.

“No,  pol  smo  zmenen’,  ne?”  je  končno  izustil  v  pristni gorenjščini. “Preberi in pokliči Boštjana. Če se boš seveda  res  odločil urediti te zapiske.”

Čez  kakšen  teden  dni  sem  iz  tistih  dveh  strani  naredil  ličen osnutek;  toliko  da  bi  Boštjan  videl,  kakšna  je  razlika  med  idejo  in izvedbo.  Najhuje  pri  vsem  skupaj  je  bilo,  da  sem  s  tem  zadostil 3

predvsem svojemu egu, da sem torej pokazal, kaj zmorem. Ker tak pač sem. Ampak kako napisati knjigo o bendu, ki niso Rolling Stones? Pa kaj Rolling Stones,  Prezrti še Pankrti niso! Ali pa vsaj Saša Lendero, da bi  lahko  zapisal  kaj  sočnega!  Še  več;  z  izjemo  Cerkelj  in  okolice  so popularni ravno toliko, kolikor je lahko izven svojega mesta popularen primestni nogometni klub.

Nič. Treba je bilo odkriti tisto, kar bi pritegnilo k branju. Poleg tega  mi  je  bil  entuziazem,  s  katerim  so  ustvarjali  lastne  pesmi, simpatičen že od vsega začetka. Za komad  Ptica še zdaj dajem roko v ogenj  vsepovsod,  kjer  beseda  nanese  o  glasbi.  Konec  koncev  so suhoparni  podatki  na  Boštjanovem  informacijskem  DVD-ju sramežljivo  razkrivali  realistično  zgodbo  o  vzponu  in  padcu  neke glasbene skupine, surovo in resnično pripoved o uresničitvi nekih sanj.

V glasbeni predvajalnik sem zato vstavil njihov zadnji studijski album, poiskal komad številka 12, zaprl oči ter prisluhnil glasbi.

Naslednji dan sem poklical Boštjana.

 

Damjan Perme,

maj 2007

Skozi moje oči  

Po vseh letih skupnega nastopanja s skupino Prezrti je nastalo na ure posnetkov, na stotine slik in na “kile” drugega materiala, ki je tako ali drugače  povezan  s  skupino.  In  prav  zaradi  tega  sem  se  odločil,  da spesnim zgodovino skupine Prezrti kakor sem jo doživljal sam, skozi moje oči.  Nikoli si ne bi odpustil da bi vso to pestro zgodovino zanikal, ali ves arhiv vrgel v smeti. Zatajiti preteklost je zbrisati svoj obstoj, zato sem vse skupaj iztrgal smetišču zgodovine ter se povezal s piscem, ki je knjigo uredil in ji dal končno obliko. Ker so mi Prezrti veliko pomenili tako čustveno kot finančno, sem tudi material za knjigo izbiral v isti maniri - včasih kot neposredno prizadeta oseba, včasih kot vzvišeni član  nekega  benda.  Čustvena  vpletenost  se  kaže  predvsem  skozi prizmo  odnosa  do  ostalih  članov  skupine,  vendar  se  zaradi  teh  in ostalih  pritiklin  ne  nameravam  opravičevati  (pa  čeprav  sem  komu stopil na žulj). Tako sem čutil, tako čutim, skratka – to sem jaz. Glasba za  mene  ni  samo  igranje  inštrumenta,  ampak  predstavlja  v  mojem življenju  mnogo  več.  Predstavlja   My   way  of  life,    pot  po  kateri  ni povratka,  saj  te  glasbena  industrija  zastrupi,  zmelje,  ožame  in  na koncu izpljune v morje drugih izpljunkov. Na tej poti seveda vedno zaideš, a se tudi vedno znova vrneš na zanesljivo pot proti koncu.

Osebno sem glasbo skupine Prezrti jemal skrajno resno - v njej sem užival in jo zato tudi nenehno negoval; vedel sem da imamo kot skupina  karizmo;  da  imamo  v  naših  melodijah  nekaj   dobrega  in  da lahko na živih nastopih pokažemo marsikaj. Manjkala nam je le pika na i, ki se je ob vseh kolobocijah z glasbenimi tajkuni izgubila nekje v morju slabih odločitev. Če ne drugega, smo preživeli nora mladostna leta, katera nam lahko marsikdo zavida, pa čeprav ob koncu vendarle ostajajo le zgoščenke in ta knjiga. Ni finančnega zaledja, ni poglavja v enciklopediji  glasbe  in  ni  občutka  da  smo   resnično  uspeli.  Uspeli  v procesu, da se razumemo, kajti glasbeno smo svoje sanje izživeli.

Boštjan Ciperle, Prezrti

POGLAVJE 1 



PRVA PLOVBA 

Prezrti, 1993  

Uvod 

Zgodovina Prezrtih sega v leto 1990, ko je Klemen Teran prvič poprijel za kitaro in kar takoj začel snemati avtorske skladbe. Seveda to ni bilo snemanje ali pisanje pesmi v pravem pomenu besede,  se mu pa je celotna  zadeva  zdela  dovolj  zabavna,  da  je  okrog  sebe  zbral  nekaj mladostnih    prijateljev  in  jih  nagovoril,  da  mu  po  svojih  močeh pomagajo skladbe dokončati. Klemen se je poleg igranja kitare (kitaro je pri ansamblu  Oglarji igral že njegov oče), lotil tudi petja, ko pa se mu je pridružil še Damir Kern na bobnih, so bili pogoji za ustanovitev prave  skupine  v  osnovi  že  izpolnjeni.  Nekaj  dni  zatem  je  sicer bobnarsko mesto prevzel Gregor Koritnik (njegov oče je pri Oglarjih igral klarinet), Damir pa je poprijel za bas, in fešta se je lahko začela.

Iz prvotnih Rock Life so se preimenovali v Prezrte  in nastal je bend, ki nikoli  ni  dosegel  vsesplošne  prepoznavnosti;  ni  bilo  naslovnic  na pomembnejših tednikih, ni bilo rednega vrtenja na radijskih postajah, ni bilo dobičkonosnih prodaj v trgovinah z zgoščenkami. Vseeno pa je nastala  zgodba;  zgodba o rokerjih iz Cerkelj na Gorenjskem, pisana z besedami enega njenih najvidnejših članov, ki ni nikoli obžaloval, da je  bil  del  funkcionalne  glasbene  skupine.  Izkusil  je  vse  ravni profesionalnega  ukvarjanja  z  glasbo  in  to  je  izklesalo  celovitega človeka, ki je na koncu obžaloval le tisto, kar obžaluješ vedno, kadar se oziraš nazaj na delo, katerega si ustvaril in ugotoviš, da je manjkal le delček mozaika, pa bi bila lahko slika tvojega ustvarjalnega življenja brezhibna. Izklesalo je glasbenika, ki je sedaj, ko gleda na svojo polico z zgoščenkami in svoj izdelek primerja z drugimi v vrsti, ponosen sam nase in na opravljeno delo; izklesalo je osebnost, ki ji nihče ne more soliti pameti glede ustroja glasbene industrije.

Dobrodošli  torej  med  Prezrtimi,  Nevidnimi,  Izgubljenimi  in Sanjajočimi.  Dobrodošli  v  Boštjanovem  svetu  -  svetu  umetnosti, nihilizma in minljive lepote.

Kratek vodnik po Prezrtih pred Prezrtimi Boštjan Ciperle 

Prvo  pravo  obdobje  skupine  Prezrti  označuje  prihod  dveh  članov, Mitje  Berguša  kot  glavnega  vokalista  in  Tomaža  Jenka  kot  ritem kitarista. V skupini se je v nekaj naslednjih tednih sicer zvrstilo še nekaj začasnih glasbenikov, ki pa na njeno delovanje niso imeli bistvenega vpliva. Skupina je v tej prvotni zasedbi delovala dobro leto, v katerem je  doživela  tudi  svoj  krstni  nastop  v  hotelu  Creina  v  Kranju.  Kljub razmeroma dobrim odzivom sta Tomaž in Mitja skupino po nastopu zapustila, ostali trije člani pa so junija leta 1992 odigrali še en koncert, to pot na Klemnovi valeti.

Nekako  v  istem  času  so  v  Cerkljah  na  Gorenjskem  lokalni heroji, bratranci Bolka, ustanovili skupino Hektolitar v zasedbi Martin Bolka (vokal in kitara), Marko Bolka (klaviature in banjo) ter Boris Bolka (bobni). Ker so bili bratranci seveda prepričani, da bodo glasbeno na mah pokorili celotno cerkljansko ravnico, so si kar takoj omislili tudi lastnega  managerja  in  za  to  vlogo  zadolžili  Petra  A.  Pirca.  Poleg priredb  so  preigravali  tudi  lastne  skladbe  in  jih  v  juniju  1992  prvič posneli na ceneno kaseto.  Ovce  k vodi,  Komad,  Dost te mam in  Ne pojte mi  žalostnih pesmi,   predstavljajo  prve  in  hkrati  zadnje  uradne posnetke  skupine Hektolitar. Avgusta istega leta je namreč Klemen –

potem ko je slišal, da bratranci Bolka  žgejo ko furije -,  Martina povabil na vajo, kjer so se ob »gajbi pira«  dogovorili za prijateljsko združitev obeh zasedb. Boris Bolka je namreč ravno takrat prenehal z igranjem bobnov, tako da so prvotno za novega bobnarja želeli angažirati kar mene, Boštjana Ciperleta. A takrat nekako nismo uspeli najti skupnega jezika in očitno je bilo ravno to usodno za nastanek Prezrtih, saj bi se

-  če  bi  takrat  zapolnil  mesto  bobnarja  -  prav  lahko  zgodilo,  da  bi skupina Hektolitar delovala še dandanes, dosegla vseslovensko slavo, dovolila Siddharti da predela eno od njihovih uspešnic, Petru Lovšinu 10

pa bi velikodušno omogočila, da potuje s skupino kot »roadie«. In jaz bi bil seveda poročen z našo bekvokalistko Rebeko Dremelj.

 

Boštjan v eni od svojih najljubših poz (desno Klemen Teran) Je pa združitev obeh zasedb zahtevala boljšo opremo in takrat se je Marko ponovno spomnil name. Potrebovali so mikrofon in ker sem delal v podjetju Lotos, katero se ukvarja prav s prodajo podobnih naprav,  to  seveda  ni  bil  problem.  Prodal  sem  jim  poceni,  a  dober mikrofon, in se odločil, da jim ga na vajo prinesem kar osebno. Firbec, pač.  Večer  pred  vajo  sem  se  z  Markom  dobil  na  koncertu  skupin California  in  Laufer ,   in  po  zavzetem  navduševanju    prijatelja  nad prihodnostjo banda zaslutil, da gre pri tem projektu morebiti resnično za nekaj več kot le za preganjanje dolgčasa in pitja enormnih količin alkohola. Tako sem se naslednji dan kljub težki glavi že pred deseto 11

uro zjutraj prikazal v Poženiku, ne da bi slutil kako usoden bo ta obisk za moje nadaljnje življenje. 

Dan je bil mrzel, meglen  in ostanki snega so kot odvržene krpe ležali po bankinah cest. Mrazilo me je, saj sem v roki živčno stiskal škatlo  z  mikrofonom,  moje  stare  volnene  rokavice  pa  niso  bile  v najboljšem  stanju.  Pisal  se  je  enaindvajseti  februar  1993,  ko  sem vstopil v prostor za vaje in začutil  groove,  vibe, feeling – imenujte to stanje evforije kakorkoli že  hočete. Dejstvo  je,  da  sem  v sebi  odkril občutek pristne svobode, občutek, da se » pred mano dogaja  nekaj, kar sem si vedno želel početi, pa tega sploh nisem nikoli vedel.«  Kar se je namreč takrat zgodilo v tisti zatohli sobi, je bilo preprosto to, da sem se  našel. Našel v obliki pristnega in čistega rock n’roll - v  edini pravi obliki.

 

Repertoar Valeta 11.06.1993

1. Komad

2. Čist nor

3. Življnenje ptiča

4. N'kol si n'm bom odpustu

5. 8.dan

6. Zvečer v mesto

7. Moja mama je strela

8. Drugi svet

9. Bandierra Rossa

10. Ko so češnje cvetle

11. Entersandman

12. Lep dan za smrt

»Set list« za enega od nastopov 

V skupini sem si zdaj moral najti delo in kaj mi je padlo v glavo?

Jah, postal sem mojster za osvetlitev. Lučkar. Saj ne, da bi ga Prezrti res potrebovali, ampak slišalo se je dobro. Kmalu zatem so se člani benda  domenili,  da  medse  povabijo  tudi  klaviaturista  in  čeprav predlogov ni bilo prav veliko (natančneje - bil je samo eden), je po pogovorih ( A bi? Ja, zakuga pa ne! ), zaenkrat še neimenovani bend dobil novega člana, pravzaprav članico, Majo Zajc iz Cerkelj. In že na naslednji  vaji  so  se  ustanovni  člani  brez  večjih  ceremonij  soglasno dogovorili,  da  bo  ime  skupine  slovnično  brezhibno.  Nastali  so PREZRTI.

 

prezŕt -a - o -i:  prezrti problemi; prezrte napake; lahko tudi ime benda, katerega ime je nastalo na osnovi istega števila črk kot ime  skupine  PANKRTI.  Ista  je  tudi  končnica  (  -i).  Skupina  s  tem imenom seveda nujno obožuje glasbo skupine Pankrti. 

 

Glava na dopisih in uradnih pismih 

Po določitvi imena je vse skupaj steklo kot namazano, tako da so že po nekajtedenski vaji nastali tudi prvi uradni posnetki skupine.

Konec februarja 1993 smo lahko namreč člani, nečlani in pridruženi člani  skupine,  na  zdrajsani,  pet-in-večkrat-posneti  kromdioksidni avdio  kaseti,  iz  prve  roke  slišali  kako  fuša  čisto  pravi  rock  band.

Življenje ptiča, Dost jo mam, Komad, Čas je za slovo  in  Nov dan,  so bili namreč naslovi posnetkov ,  kateri so nam pognali kri po žilah. Občutek, ko slišiš kaj si ustvaril z  lastno domišljijo in z  lastnim delom, je pač nekaj najlepšega v življenju. Sploh, ko ti to uspe prvič.

V aprilu je sledil prvi nastop in sicer na zboru upokojencev. Ta špil je bil bolj test kot špil; prvič smo nastopili pred publiko in hkrati doživeli tudi prvi feedback v slogu  »Dajte bolj potiho, saj samo zbijate!«

Po treh komadih ( Češnje,  Bandierra Rossa in  Čist nor), smo ugotovili, da  cerkljanski  upokojenci  pač  niso  najbolj  hvaležna  rock  publika, vseeno  pa  smo  si  o  vsem  skupaj  ustvarili  dokaj  pozitivno  mnenje.

Sledili smo namreč motu, » da je treba ljudi zabavat' - stare in mlade , « 

pa še kivi je bil zastonj. Kar se mene tiče, sem bil z doseženim zelo zadovoljen. Ob pomankanju pravih rekvizitov sem namreč lightshow improviziral kar s stropnimi lučmi.

Naslednji  koncert  je  sledil  že  čez  dober  mesec.  Tokrat  smo igrali na Gregorjevi valeti in premierno predstavili dva svoja komada; Komad in  Življenje ptiča. Po koncertu, ki je bil prava poslastica (vsaj za nas), je sledil pravi rokerski after party, ki se je na poti domov končal s pravim rokerskim karambolom, saj smo se zabili v kandelaber. In obe tem smo se počutili fantastično, saj se bolj rokersko od tega večer ne bi mogel končati.

Čez  nekaj  dni  je  sledil  zaključek  šole  z  novim  povabilom  za nastop. In ker smo se Prezrti že prvič odrezali precej dobro, nam je šola za nastop ponudila tudi prvi honorar. Pet (takratnih) tisočakov!

Na  žalost  je  Martina  prav  v  tistem  času  napadla  ošabna  muha vzvišenosti in je kot prava rock zvezda nastop na koncertu odpovedal.

14

No,  kot se  je  izkazalo  pozneje,  vendarle ni  šlo le  za  razpoloženjsko muho našega kitarista, saj je s koncem šolskega leta najavil dokončen odhod iz skupine. Seveda nismo vedeli kaj storiti, saj kitaristi ne rastejo ravno na drevesu. Pa se je spet izkazal stari dobri Marko s predlogom, da bi mesto kitarista prevzel kar jaz. Tokrat sem takoj privolil, da se iz lučkarja  prelevim  v  prvovrstnega  kitarista  in  tako  uresničim  sanje  o lagodnem življenju rock glasbenika, vendar pa nekako nisem računal, da bo za dosego tega cilja potrebno toliko trpeti, kajti najprej imaš le sanje. Nato pride egomanija. Pa poračun narejenega. Sledi ugotovitev, da te je rock mašina izpljunila kot prežvečen čigumi in da si v bistvu samo smet, prilepljena  na podplat rock n’ roll industrije.

Kljub vsem poznejšim ugotovitvam je bilo to poletje  za umret’.

Bil sem svoboden, srečen in neobremenjen v prepričanju, da bomo kot skupina »zažgali«,  kot še nihče v Sloveniji. In dragi moji – kako zelo sem se motil!

Nastop na gimnazijskem plesu 

Za to, da vse le ni bi bilo popolno tistega vročega poletja, je po razrešenih osebnih in šolskih problemih, poskrbel Martin, ki si je -

spet    v  pravi  zvezdniški  maniri  -  po  opravljenih  popravnih  izpitih zaželel  vrnitve  v  band.  In  ker  je  to  željo realiziral  z  nakupom  kitare Yamaha,  so  ga  seveda  ostali  člani  sprejeli  odprtih  rok.  Kaj  pa  je  to pomenilo za mene?

Prvič to, da sem prevzel oblikovanje naših vizitk, za katere sem prispeval  zdaj  že  legendarno  krilatico   Ansambel  za  kurčov  zdravje, drugič  pa  to, da  sva  s  Klemnom    načela  resno  debato o  tem, kako Damir ni dovolj dober basist za  naš band. Da pokažem, kakšen naj bi bil dober basist, sem kupil čisto novo kitaro Hohner, kopijo Fender jazz basa,  v  vrednosti  300  današnjih  evrov.  Tako  sem  iz  čiste  želje  po igranju premagal še en del trnove poti in se iz potencialnega bobnarja preko lučk in kitare prelevil v basista.

Decembra  smo  dobili  povabilo  za  nastop  v  Primskovem,  na gimnazijskem plesu. Kot je bilo pričakovati, smo  poželi največji aplavz med vsemi, tako da smo morali  za zadnjimi nastopajočimi nastopiti še  enkrat.  Pa  tudi  sicer  nam  je  ostal  ta  koncert  v  prav  posebnem spominu.  Prvič  smo  nastopili  s  pravim  lightshowom,  zaslužili  smo dvakrat toliko kot ob nastopu v šoli,  Marko si je za  nastop omislil obleko  dedka  mraza,  Klemen  pa  je  razbil  akustično  kitaro,  kar  je seveda dodobra podkurilo gimnazijce pod odrom. Ko pa smo na oder privlekli še miniaturno harmoniko, se je piflarčkom čisto strgalo.

Prvo pravo slikanje za medije 

SEBI TA DAN 

Za varnost poskrbljeno 

 

Po  uspešnem  koncertu  v  Primskovem  je  bilo  potrebno  temeljito reorganizirati  vloge  znotraj  banda.  Skupina  razposajenih  mladcev  je namreč prestopila mejo zabavljaštva in si zadala resnejše cilje. To pa ni pomenilo samo izdati ploščo in zaznamovati glasbeno zgodovino sveta, pač pa ustvariti PRAVO skupino, v kateri bo  vsak natančno vedel kje mu je mesto. Tako so se  že na prvi vaji po novem letu zaradi »neresnosti pri delu«, miroljubno razšli z  Majo in ostali brez klaviaturistke, še vedno pa je obstajal problem basista. Ker je Boštjan medtem že dodobra izpilil svoje  znanje  na  basu,  je  bilo  potrebno  počakati  le  še  na  primeren trenutek, ko bi se Damirja - ki je bil v skupini vendarle že od samega začetka - lahko brez večjih ceremonij nagnalo iz benda. In ko se nekega Damir ob dogovorjeni uri ni prikazal na  vajah, je bilo vprašanje novega 20

 basista dokončno rešeno. Seveda je v največji meri za to poskrbel kar Boštjan sam: 

»Ker je bil lep, sončen dan, smo izkoristili dan za smučarijo.

Seveda sva  tako jaz kot Damir vedela, da imajo Prezrti vajo ob petih popoldne. No, na vaji sem se prikazal samo jaz in delo je potekalo brez kakršnih koli težav. Naslednji dan je Klemen sam govoril z Damirjem in mu povedal, da sem bil na vaji ter da sem vse skupaj odigral veliko boljše kot on. Na naslednji vaji  Damir spet ni znal zaigrati delov, kateri so  se  igrali  že  enkrat  prej,  in  tako  smo  ga  po  vnaprej  zrežiranem scenariju elegantno vrgli iz banda. Bilo je precej preprosto: Mare je rekel da zaigrajo eno po domače in Čiw je začel z uvodom iz komada Pot v raj. Ko so prišli do dela kjer vstopi bas, je Damir kar čakal, saj ni vedel kako in kaj. Vsi so prenehali z igranjem, nakar je Mare ponovil uvod in so še enkrat ponovili isto, nato so se spet ustavili. Damir ni zaigral  niti  akorda!  Mare  je  pobesnel  in  predlagal  da  zaigrajo  kaj lažjega, pa tudi to ni šlo. Nato je Čiw (Martin Bolka, op. p.) Damirju rekel da tako ne gre več in da naj se že enkrat  vzame v roke. Takrat je tudi Damir končno uvidel kam pes moli taco in jim  zabrusil, da so 

„navadne svine“  in da „ če ste pa tolk kurbe, pa pejte kr’ sami špilat v Lipnico!“ (le nekaj dni prej so namreč Prezrti dobili povabilo za špil v Lipnici,  op.  p.).  A  seveda  smo  imeli  tudi  za  Lipnico  v  rokavu  že pripravljenega aduta – mene, Boštjana, seveda. Ker je Damir pustil vso opremo v prostoru za vaje, je zvečer prišel le še po svojo kramo in potem ga ni bilo več. Zdaj me seveda lahko vprašate, če sem se takrat počutil  kaj  svinjsko  zaradi  vsega  skupaj,  saj  je  bil  Damir  v  bendu vendarle že od samega začetka, in lahko vam mirno odgovorim da ne.

Takrat nisem čutil čisto nič. Moj je zdaj le problem pietete, kajti Damir se  je  smrtno  ponesrečil  le  nekaj  mesecev  za  tem  dogodkom.  S

prijateljem sta pri vožnji z motorjem s polno brzino treščila v obcestno svetilko.  Tresk,  bum,  bang  -  in  v  sekundi  izgubiš  znanca,  prijatelja, soseda, člana Prezrtih. Ugotoviš, da je življenje kurba - in da moraš s to kurbo znati shajati.«

Summer of  94' 



Boštjan Ciperle 

Lipnica. Valeta z navdušenim občinstvom in spodobnim honorarjem.

Prvi  koncert  z  novim basistom,  ki  je  –  sodeč  po  odzivu občinstva  -

suvereno  opravil  svoje  delo.  Komaj  smo  se  odpočili  od  nastopa  v Lipnici,  že  nas  je,  spet  na    Primskovem,  čakal  nov  nastop.  Tudi  ta koncert je uspel na polno, saj smo bili uigrani, kot da bi bili skupaj že nekaj let. Med samim igranjem sem se sicer skozlal kot vidra, vendar basovska  linija  pri  tem  ni  bila  prekinjena.  Koncerti  zaključek  smo preživeli  na  klasičen  način:  z  enormnimi  količinami  alkohola  in povoženim priboljškom tistega večera.

Sklenili  smo,  da  damo  tiskati  svoje  plakate,  za  kar  pa  smo seveda  potrebovali  sponzorja,    ki  bi  nam  plačal tisk.  Tako  se  je  kot naročeno  zgodil  julijski  nastop  na  razstavi  cvetja  v  Cerkljah.  Ker  je nastop  organiziral  šef  gostilne  Pri  Cilki,  smo  mu  Prezrti  na  plakatu ponudili reklamo. Frane (glavni oštir) je bil tako navdušen nad samim nastopom ( dajte še enkrat zaigrat tisto,  k so vsi pel pridrvel... no, tisto 

... setisfekšn! ), da nam je pomoč pri tiskanju in nastopanju ponudil tudi v prihodnje.

Kasneje istega meseca sva s Klemnom izvedla tudi akustično izvedbo  koncerta  na  prijateljevi  fantovščini.  Do  prihoda  striptizete nama je šlo kar dobro, nato pa sva uveljavila svoj rokerski sloves in se pridružila vsesplošni zabavi. Vsekakor je bila tako z glasbenega kot z družabnega stališča to neprekosljiva izkušnja.

Poleti  smo  dobili  ponudbo,  da  bi  igrali  ob  spodnji  postaji žičnice  Velika  Planina,  in  sicer    enkrat  na  teden.  Pa  je  že  po  nekaj komadih  prvega  nastopa  pridrvel  natakar  in  nam  zabrusil  da  » če zašpilamo še eno spodnjo, lahko kar lahko takoj spakiramo! « Igrali smo namreč   Mojoj  majci  od  Prljavo  kazalište.  Tako  smo  do  konca  igrali samo še slovenske šlagerje, ker drugega pač nismo znali. Po nastopu nas je lastnik prepričeval, da bomo morali začeti igrati  »oberklajnerje«, 22

če hočemo uspeti in da bi nam on pri tem lahko pomagal, mi pa smo raje odšli na veselico skupine Monroe in tam zapili naš honorar.

Konec avgusta je prišlo do  nove krize. Mare ni več redno hodil na vaje, če pa je že prišel, ni bil pripravljen tako kot bi moral biti. Kljub temu,  da  sta  bila  Klemen  in  Martin  soglasna  glede  dejstva,  da  ga vržemo  iz  benda,  sam  (še)  nisem  bil  za  to.  Tip  je  namreč  kupoval mikrofon, ki smo ga krvavo potrebovali, in to na svoje stroške! V sili hudič tudi muhe žre. No, svoje mnenje sem vendarle spremenil, ko sem  ga  poklical  glede  špila  v    Kamniku  in  je  odvrnil,  da  ga  tam zagotovo ne bo. Češ da bo  zmatran, ker gre drugi dan na morje!  Ja, pizda, pa kaj je zdaj to, a smo postali jebeni rekreacijski center ali kaj? 

je kričalo v moji glavi. Tako smo se naslednji dan, po odigrani košarki, dobili z namenom, da ostanemo le še kvartet. Nekaj časa se je Mare sicer  še  kar  upiral  dejstvu  da  ni  več  v  bendu  in  govoril  da  lahko pomaga s čimer koli, da ni problema, če smo ga vrgli ven, da lahko še kaj  odpoje  ...  Ko  smo  novico  naslednji  dan  nonšalantno  sporočili Gregorju, ki do tedaj sploh ni vedel da Mareta ni več v skupini, je bil na  zunaj  precej  ravnodušen  do  vsega  skupaj ( A ste  ga    vn  vrgl?),   v resnici pa je na tisti vaji in tudi v prihodnje po kožah udrihal z veliko večjo vnemo. Očitno so dnevi kompromisov dokončno minili.

Konec  poletja    je  bila  v  Kamniku  organizirana  veselica, imenovana  Dnevi narodnih noš,  za katero so bili v igri trije nastopi in 600 zdajšnjih evrov honorarja. V petek, na dan koncerta, sem odšel v Ljubljano  po  mikrofon  in  bil  med  vračanjem  domov  udeleženec  v verižnem  trčenju.  Očitno  me  je    spremljala  fortuna  sreče,  saj  sem nesrečo preživel brez praske, pa še nastop so odpovedali. Preostala dva koncerta smo odigrali kot najizkušenejši mački (govorim seveda za tisti čas in tisto raven koncertiranja), ter tako za dva dni nastopanja dobili  cca  100  takratnih  tisočakov,  kar  je  tudi  za  današnje  razmere super honorar. Najpomembnejše pa je bilo, da nas je opazil Sašo Bole 23

(pevec skupine Bombe) in nas pohvalil za dober nastop. Zapisal si je tudi mojo telefonsko številko.

Zdaj  smo  bili  kot  zvezde  cerkljanske  ravnice  seveda pripravljeni,  da  organiziramo  prvi  pravi  solo  koncert  v  Zadružnem domu.  Prireditev  smo  prijavili  na  občini,  priskrbeli  pijačo,  mize, ogrevanje in oder. Ker je bil Čiw zelo skeptičen glede koncerta in je trdil  da  bodo  prišli  le  naključni  radoznalci,  smo  zastavili  simbolično vstopnino, pri kateri nas je gratis pivo stalo več kot vstopnina sama.

Vseeno sem s Čiwom stavil, da bo prodanih več kot 100 kart. Na dan koncerta smo se zbrali že zelo zgodaj, vendar je vse skupaj kaj kmalu dobilo klavrno podobo, saj sta Klemen in njegov oče družno ugotovila, da je ozvočenje zanič. Zaradi slabega zvoka je morala v bendu upadla, a smo nekako upali, da bo bolje, ko bodo prišli prvi obiskovalci. Seveda smo  imeli  še  enkrat  več  prav.  Ker  smo  pametno  tempirali  izbor komadov,  smo  na  koncu  prisotne  pripravili  do  ekstaze  in  koncert zaključili šele ob 2. uri zjutraj, ko je nek idiot sunil ključ od glavnih vrat in nas vse, z obiskovalci vred, zaklenil v dom. Začel se je pretep, prišli so policaji, mi pa smo bili strašno ponosni, da nam je uspel popoln rokerski  žur.  Po  končanem  koncertu  sva  s  Čiwom  preštela  denar  in ugotovila, da je bilo prodanih 123 kart.  123!  Bog ve, s čim vse sem po koncu koncerta primerjal te številke. In kako dobro sem se počutil, ko je cela vas rajala z nami. Takrat so bili tisti domačini zame vredni toliko, kot je  poln Wembley vreden za  Metallico.

In stava? Nič. Še dandanes Pod Jenkovo lipo čakam na poeta Čiwa, da poravna svoj dolg.

Tour bus 

 



Živela svoboda 

Leto 1995 se za Prezrte ni začelo obetavno. Najprej kar nekaj časa niso dobili nobenih povabil za igranje, Boštjan in Klemen pa  sta si bila v laseh  zaradi  neke  lokalne  lepotice  in  zaradi  boljšega  vzdušja  znotraj benda so Prezrti pristali na edini politični koncert v njihovih karierah (za stranko  SDS).  Nič  kaj  politično  pa  ni  po  koncu  koncerta  nastopil Gregorjev oče, ki je zagrozil, da bo sinu prepovedal bobnanje, če bo še naprej po vsakem nastopu prišel domov » nadelan kot krava«.   Sčasoma 25

 pa so se stvari vendarle začele postavljati na pravo mesto. Prezrti so bili pripravljeni narediti korak naprej, saj so imeli v glasbenem smislu že kar precej izkušenj in tako je naneslo, da so postali hišni band tedaj zelo popularnega  rock  kluba  Palma.  Kot  že  veste,  so  imeli  že  prej  čast spoznati ključnega človeka v njihovi  karieri, Saša Boleta, sicer kitarista razvpitih Bomb, hkrati pa tudi voditelja četrtkovih večerov v Palmi. Za nameček je bil Sašo kot speaker zaposlen tudi na radiu Gama MM, s čimer so naši junaki ujeli kar dve muhi na en mah; spoznali so človeka, ki se je resnično spoznal na glasbo in ki je bil hkrati neodvisni voditelj na najbolj poslušanem novem radiu. Seveda ni odveč poudariti, da da je  bil  prav  Sašo  tisti,  ki  je  Prezrte  prvič  predstavil  širši  javnosti.  V 

nadaljevanju spomine na ta čas obuja Boštjan. 

»Eden od prvih studijskih prebojev za Prezrte se je zgodil, ko je Sašo Bole iskal gradivo za kompilacijsko zgoščenko Desna Scena.

Ker je bil Sašo nad našimi nastopi v diskoteki Palma precej navdušen, nas  je  izbral  med  več  kot  200  bendi,  ki  so  do  takrat  že  nastopili  v sklopu četrtkovih večerov. Ko sem Sašota poklical po telefonu mi je rekel, da vstop v  kompilacijo pomeni prinesti zvočni posnetek na DATu,  besedilo,  sliko  in  100  takratnih  nemških  mark.  Kljub  temu,  da posnetka še nismo imeli, sem se mu zlagal, da se posnetek že montira, v resnici pa smo imeli le tri tedne časa za najem studia in snemanje komada.  Najeli  smo  studio  Poet  (ex  Pan),  se  domenili  za  termin  in 19.6.1995 ob enih popoldne  s polurno zamudo prikorakali v prostor, kjer naj bi opravili snemanje. Ko smo postavili vso opremo se je začelo uglaševanje bobnov, zato smo ostali člani raje odšli še na eno pivo. Ko smo se vrnili, smo uglasili še moj bas  in prvo snemanje za  skupino Prezrti se je lahko pričelo.

Občutki so bili seveda fantastični in to kljub temu, da smo prvi dan uspeli posneti le bobne in bas. Drugi dan so sledile še kitare, zadnji dan pa vokal in miksanje.  Živela Svoboda je bila posneta v desetih urah, kar je bilo za prvič kar malo, pa čeprav bi se stvar dalo opraviti še dosti bolje. Tako se že na prvo poslušanje sliši, da so kompozicijski prehodi 26

nekoliko prehitri, vokalni zaključki pa premalo dodelani. Po snemanju smo odšli v gostilno Sonček in tam ob šampanjcu nazdravili na naš prvi studijski posnetek.

Trideseti junij 1995 bo tako za vedno zapisan kot dan, ko so se uresničile naše sanje. S Klemnom sva okoli treh popoldne suvereno vkorakala na radio Gama MM in Sašotu izročila potrebno gradivo za Desno sceno. Nato sva mu »ukazala«, da naj zavrti naš komad, saj da

» v  Cerkljah  množica  ljudi  nestrpno  čaka  na  ta  trenutek. «  Sašo  je prikimal in rekel, da ga bo zavrtel čez pol ure. Ko sva s Klemnom že sedela v avtu in živčno pogledovala na uro, se je končno zgodilo; Sašo je držal obljubo in  Živela Svoboda je postal prvi komad Prezrtih, ki se 27

je večkrat zarolal na radijskih postajah. Takrat, v avtu, sem bil najbrž najponosnejši človek na tem planetu.«

Čez štirinajst dni so bili Prezrti povabljeni na Rožnik, na zabavo ob brucevanju bodočih geografov. To je pomenilo novo prelomnico za Prezrte, saj so prvič v Ljubljani igrali izven Palme in to je bil za mulce iz Gorenjske velik izziv. Ker je ta čas na geografsko fakulteto hodil tudi Franci Petek, so ga Prezrti poprosili, če bi z njimi zaigral kako skladbo, saj so že od prej vedeli, da je kot otrok nekaj malega tudi bobnal. Vabilu se je z veseljem odzval, ter solidno odigral nekaj skladb Sokolov. Rajalo se  je  do  zgodnjih  jutranjih  ur,    tudi  s  plačilom  ni    bilo  nobenih problemov. Sredi avgusta jim je, spet s pomočjo Sašota Boleta, v reviji MAG uspela objava članka z naslovom   Koliko časa še  PREZRTI?,  vendar pa tudi ta objava ni uspela izpodriniti novice,   da je med drugim nared dolgo pričakovana kompilacija Desna scena. Naš junak se spominja: 

»Proti koncu avgusta so se pojavile govorice, da bo v kratkem izšla  kompilacija Desna scena.  Ker  sem  se o  tem  želel  prepričati  na lastna ušesa, sem spet zatežil Sašu, ta pa je povedal, da so zgoščenke že na policah založbe Megaton in da se lahko kar sam odpravim ponje.

Seveda sem  takoj oddrvel v Ljubljano in pregledal naslovnico.  Bombe, Orlek, Silence, Aperion, Niout,  Prezrti. Noro! Kakšen feeling! Prebijati se na sceno skupaj s Silence! Biti na isti plošči kot veliki Orleki. Rolati se na istem toboganu kot Bombe!

Dogovorjeno  je  bilo,  da  vsaka  skupina  dobi  po  dvajset zgoščenk  in  da  bo  uradna  predstavitev  14.  9.  v  Palmi.  Na  dan predstavitve  sem  se  domislil,  da  bi  na  hrbet  svoje  jakne  pripel ustrojeno  živalsko  kožo  in  tako  lahko  ta  dan označim  za  dan  svoje reinkarnacije; dobil sem namreč vzdevek Joža Koža. Precej neizvirno, vem, ampak nadimek je pa le nadimek.

Ker so bili komadi na predstavitvi zavrteni na playback, smo se člani  zmenili,  da  med  seboj  zamenjamo  vloge.  Klemen  je  postal bobnar, Martin basist, Gregor kitarist in jaz pevec. Seveda tega razen nekaterih  domačih  kerlcev  ni  nihče  opazil,  mi  pa  smo  dobili  novo 28

zadoščenje zaradi obvladovanja položaja in zaradi občutka, da se zdaj vedemo kot prave zvezde. Hkrati nam je naš zlati Sašo predlagal, da naj  sedaj,  ko  imamo  posnetek,  hodimo  po  radijskih  postajah  in predstavljamo komad in sebe.

 

Čiw v akciji 

 

Za  začetek  smo  se  domenili  kar  za  intervju  na  Gami  MM.  S

Sašom, seveda. Počutili smo se božansko in prepričani smo bili, da bo šlo od sedaj naprej vse samo še navzgor; da nam zdaj ne more več spodleteti, da bomo prebudili to gnilo rock sceno in začeli glasbeno 29

revolucijo. Počutili smo se kot prebujeni bogovi, ki so se nenadoma zavedeli svoje moči.«

Za leto 1996 so Prezrti prvič v svoji kratki karieri naredili t.i. plan dela.  Z  novimi  bobni  znamke  Pearl,  ki  jih  je  »porednemu«  Gregorju vseeno kupil kar oče, in z nekaj ostalimi kosi nove opreme, med katero je bil spadalo tudi naročilo nove bas kitare, je bilo seveda vse lažje. Plan je obsegal dokončanje komada » Za kom boš jutr ti jokala« , izdelavo demo  posnetkov  za  prvo  zgoščenko,  natis  plakatov  in  vizitk,  ter produkcija  promocijskih  fotografij.  Vse  to  gradivo  naj  bi  odnesli  na Celjski  sejem,  kjer  bi  gradivo  ponudili  različnim  založbam,  seveda  z namenom, da bi jih katera od njih vzela pod svoje okrilje. Po končanem sejmu bi priredili  koncert v diskoteki Palma, kjer bi vse posnete komade predstavili  še  v  živo  in  tako  priredili  prvovrsten  rock  party.  A profesionalnost  zahteva  marljivo  delo,  v  katerega  je  potrebno  vložiti voljo, čas, vizijo in seveda najbolj pogrešljiv del materialnega  življenja 

– denar. 

Goli Klemen na vaji, Boštjan in Gregor v studiu 

Z musko v sebi



Boštjan Ciperle 

S Klemnom ni bilo nič. Preprosto se mu ni dalo, ali pa ga je bilo strah, kaj pa vem. In to je seveda ostalim članom zbijalo moralo. O Klemnu imam sicer svoje mnenje, a ga kot človeka razumem, ker je pač  Prešč (gorenjski navedek za Prašiča, op.p.). Ni bil zainteresiran za nobeno stvar. Da bi naredili nekaj komadov, katere bi spravili v radijski  airplay?

Pripravili založbo, da bi nam plačala snemanje? Kje pa ... Nekaj tednov ni niti poklical, kaj šele da bi videl kakšno je stanje, ali pa povprašal če ima  kdo  napisana  kakšna  besedila,  izdelan  kakšen   home-made posnetek. Skratka, bilo je neznosno. Gregor se je obnašal podobno, ampak med njim in Klemnom je bila razlika v tem, da Gregor pač ni imel nobene besede pri vsej stvari, Klemen pa je vendarle pomenil srce in dušo celotnega benda. Moram pa za angažiranost v tistem obdobju pohvaliti Martina. Prišel je preposlušat nove posnetke, se zanimal za 31

moje ideje in sploh sodeloval pri vsem, česar sem se lotil. In ko sva skupaj zbrala denar za natis plakatov, sva se  zadovoljna odpravila v Palmo,  zbasala  vase  vsak  deset  pirov  in  elegantno  pokozlala  sveže oprano katrco. Če vam povem, da sva naročila 2200 kosov plakatov, vam  je  najbrž  jasno,  zakaj  jih  še  dandanes  ponujamo  vsakomur,  ki potrebuje kakovostno poslikan papir za v kuhinjske predalnike.

Tiste  dni  se  je  v  Cerkljah  večkrat  pojavil  tudi  Mijo  Popovič, legendarni  kitarist  Pomaranče,  katerega  je  na  svoji  listi  ljubimcev gostila  Barbara  Teran,  Klemnova  sestra.  Mi  smo  novo  znanstvo  z veseljem izkoristili predvsem za učenje, saj smo z Mijotom preigravali rock&roll in blues lestvice. Ti večeri še dandanes predstavljajo enega lepših spominov na  mojo rano mladost.

Vendar  pa  vse  skupaj  ni  kaj  dosti  pomagalo.  Med  poletjem smo namreč odigrali le nekaj manjših špilov na Ambrožu in na nekaj veselicah,  sicer  pa  sem  znance  zavajal  z  lažjo,  da  snemamo  demo posnetke  in  da  za  koncerte  preprosto  nimamo  časa.  No,  seveda  je Klemen vse to vneto zanikal in tako ni bilo čudno da se je naša, že kar spodobna četica oboževalcev,  začela spraševati kaj neki se dogaja.

Koncertov  ni  bilo,  vaje  so  bile  redke,  in  nasploh  se  je  o  Prezrtih govorilo  bore  malo.  Ali  naj  bi  to  pomenilo  razpad  komaj  vznikle skupine?

No, ko sem v roke končno dobil novo kitaro znamke Sever, se je,  kot  po  neki  božji  inerciji,  vse  skupaj  obrnilo na  bolje.  Klemen  je skupaj zbasal kaseto s komadi, narejenimi na PC in iz projekta se je izcimil  demo   Lutka  za  en  dan.  Bes  smo  izpljuvali  v  skupno  skledo, obrnili kožo do komolcev in končno začeli resno piliti lastne komade.

Rezultati so bili seveda vidni v hipu, tako da sem se že kmalu dogovoril kar za studijsko snemanje. Ko je Klemen končno sprevidel da gre zares, se je nenadoma sprostil in se na skupnem sestanku ob obilju pijače skoraj razjokal od sreče.

Zdaj  smo  imeli  Prezrti  določen  Dan  D:  16.  december  1996.

Začeli smo vaditi s svežo energijo in s kupom novih idej za izvedbo kakovostnih komadov.

Mi  pa  še  danes  ni  jasno,  kaj  hudiča  sta  Klemen  in  Gregor premlevala polnih deset mesecev. Ali je bilo res potrebno vse pripraviti na  pladnju  in  na  koncu oba  (ne)jedca  še suniti  v rit,  da  sta  končno zavohala da gre za pravo hrano?

 

Skupina PREZRTI 

Klemen Teran 

Poženik 43 

4207 Cerklje na gor. 

041/22-22-80 

 prezrti@email.si 

Predmet: Izdaja zgoščenke pod Vašim okriljem 

Smo skupina PREZRTI in Vam v poslušanje pošiljamo naše nove posnetke, ki bi jih  radi  izdali  na  zgoščenki,  vendar  za  to  potrebujemo  založnika.  S  tem namenom se tudi obračamo na Vas. Delujemo že 10 let, tako da imamo za sabo  že  kar  precej  glasbenih  kilometrov.  Več  o  nas  si  lahko  preberete  na 

 www.kevder.net/prezrti,  osnutek  ovitka  pa  si  lahko  ogledate  na 

 http://www.kurnik.net/band-prezrti/Sebitadan/   .  Če  boste  potrebovali  še kakšne podrobnejše podatke, Vas prosim da pokličite na 041/22-22-80 in Vam jih bomo z veseljem posredovali. Že v naprej se vam zahvaljujemo in upamo da bomo našli skupni jezik. 

Lep pozdrav ! 

Klemen Teran, skupina Prezrti 

 

Faksimile dopisa založbam

RAZOR

Dan D



Boštjan Ciperle 

Po večtedenskih vajah in trdem garanju je napočil trenutek resnice.

Sedaj je šlo zares, biti ali ne biti.

Že  zelo  zgodaj  smo  se  zbrali  pri  Teranu ,  kjer  smo  pobrali glasbila in ostalo ropotijo, ter odhiteli v studio. Kako polno glavo sem imel takrat! Ponavljal sem basovske linije, tonske  lestvice, vsi mogoči scenariji so se mi odvrteli pred očmi. Sedel sem v avtu, v tišini, skupaj z ostalimi, pa vendar tako sam. Kot da nismo klapa štirih rokerjev iz Cerkelj. Občutek osamljenosti je bil še močnejši, ker je bila to zame prelomnica; to je bila zame uresničitev sanj.

Prve težave so nastopile z razglašenimi bobni, a smo vse skupaj kar hitro uredili. Nato smo posneli osnovo za vse štiri komade, ki smo jih nameravali posneti:  Pa tako lepo je igral, Za kom boš jutr ti jokala, Življenje ptiča in  Lutka za en dan. Čas v studiu je minil, kot da bi ga požrl v enem samem kosu, sam pa sploh nisem imel časa premišljevati kaj drugega kot kako najbolje odigrati svojo linijo. Padel sem v proces snemanja in trema ter slabost sta izginili ne da bi se tega sploh dobro zavedal.

Naslednji dan smo posneli kitare, šele čez tri ali štiri dni pa smo začeli snemati vokal. Ker z njim nismo bili povsem zadovoljni, smo po dveh rundah v bližnjem baru soglasno sklenili, da je bolje če snemanje vokala prestavimo na torek. Tako smo raje preživeli sproščen družabni večer s tonskim tehnikom Borutom Balantičem.

Snemanje vokalov je potekalo brez večjih zapletov, kar je bilo tudi  za  pričakovati,  saj  je  bil  dan  torek,  24.12.!  Predbožični  večer, posneto gradivo za maxi singel in obisk enega izmed redkih gostišč (Pri Viktorju), katerega v naši karieri še nismo obiskali, je zaokrožilo moj  najsrečnejši  dogodek  v  življenju.  Ko  pomislim  koliko  čustev, veselja in sreče mi je prinesel tisti božič, mi stopijo solze v oči.

36

[image: Image 14]

[image: Image 15]

Večer se je prevesil v dan, tonski tehnik Borut  je prespal pri Klemnu doma,  sam pa sem preživel imeniten božič, katerega ne bom pozabil do konca življenja.

Tko je! 



Boštjan Ciperle 

Prvi dnevi po novem letu so bili namenjeni  rehabilitaciji Martinovega gležnja, katerega mu je uspelo po lastni nerodnosti spraviti v mavec, januarja  in  februarja  pa  se  je  začeto  delo  intenzivno  nadaljevalo; oblikovali  smo  ovitek  za  album,    posneli    dve  novi  pesmi  ( Zakaj  in Ugrabitev Uvi-ja), hkrati pa smo kot eni od pionirjev na tem področju naredili lastno internetno stran. Pri odločanju za naslov prve kasete smo  se  na  Čiwov  predlog  odločili  za  besedno  zvezo  Prva  Plovba.

Naslov je Čiwu padel na pamet ob pitju Alka Seltzer, ko se je poskušal otresti še enega v vrsti mačkastih glavobolov. Zdelo se mu je pač,  da bi naslov Prva Plovba primerno ponazoril pluženje skupine po pivskih prostranstvih. Drug simbolni pomen Prve Plovbe je seveda bolj očiten in  ne  potrebuje  podrobne  razlage,  saj  je  šlo  za  prvi  album  mladih rokerjev, za katere se je vkrcevanje na palubo glasbene industrije šele dobro začelo.

Kaseta je izšla dvajsetega marca 1997, v nakladi 150 izvodov, in že takoj po izdaji je sledilo nekaj intervjujev po radijskih programih, od katerih je bil najbolj odmeven tisti na radiu Gama MM. Še bolj kot na  intervju  pa  smo  bili    ponosni  na  svojo  internetno  stran.  Takrat namreč  razen  nas  daleč  naokoli  ni  bilo  nobenega  banda,  ki  bi  se zavedal kakšen promocijski potencial se na spletu.

Ker je bil cd takrat v Sloveniji še velika redkost za male bende, smo napekli samo nekaj kopij za najzvestejše sodelavce. Pekač smo si sposodili od poslovnih partnerjev mojega očeta, zgoščenko pa smo kot prvi v Sloveniji tudi multimedijsko podprli. Zgoščenka je tako izšla 20. julija 1997, podarili pa smo jih najbolj zaslužnim sodelavcem ter nekaterim radijskim postajam.

Sredi julija so nam v  magazinu Sara ponudili možnost objave članka,  kar  smo  seveda  z  veseljem  izkoristili,  hkrati    pa  smo  se  z urednikom, ki je bil tudi šef lokala News v Kranju, dogovorili za nastop.

Zanimivost tega nastopa je bila, da smo igrali le priredbe in da smo med  obiskovalci  opazili  Jana  Plestenjaka.  Ker  smo  v  tistem  času preigravali tudi njegovo skladbo Ker te ljubim, smo seveda naknadno razširili  playlisto  in  tisti  večer  v  našo  fan  bazo  dodali  še  enega privrženca.

In  ker  naj  bi  bilo  življenje  urejeno  na  temelju  ravnovesja  in premo sorazmerja, smo oktobra dobili zadnje povabilo za igranje v Palmi.  Klub, ki je dolga leta promoviral neznane skupine ter ohranjal pri življenju znane, je namreč zaradi nerazumevanja bistrih občinskih mož in predvsem zaradi prihajajočih apokaliptičnih jezdecev kapitala, za vedno zaprl svoja vrata. Očitno je konec Palme nakazal tudi konec kultnih Bomb, ki so tistega leta izdale svojo zadnjo zgoščenko, nato pa se v zgodovino slovenske glasbe - predvsem po zaslugi Gregorja Tomca - zapisale kot eden od bendov, katerih besedila niso služila le kot sredstvo za poneumljanje mladih radoznalcev, ampak za izrazno sredstvo z  namenom. Seveda    bi  rad  ob  tej priložnosti  tudi uradno izrazil  zahvalo  Sašu  Boletu,  ki  nam  je  iz  čiste  ljubezni  do  glasbe pomagal k naši uveljavitvi.

Novembra je studio Tivoli preko glasbene oddaje Pomp začel akcijo brezplačnega snemanja skladbe. Seveda smo se  za to možnost odločili  tudi  Prezrti,  saj  so  bili  pogoji  sila  enostavni:  pol  ure  za snemanje,  nato  čakanje  na  izbor.  Prezrti  smo  pljunili  v  roke  in  do potankosti naštudirali komad  Ti in tvoj zadet izgled.  Zadnji večer pred podarjenim snemanjem v studiu smo se ga napili kot zveri in se med potjo v domačo bazo zvrnili v potok. V avto, prevrnjen na streho je začela prodirati voda in čeprav vodostaj ni bil večji od kakšnih deset centimetrov, povzročila panično reakcijo vseh zaprtih v vozilu. Po več nekontroliranih poskusih odpiranja zvitih vrat z roko, sem uspel s težo telesa  odpahniti  celotno  avtomobilsko  krilo  in  se  rešiti  na  prostost.

Voda mi je takrat že pošteno zalivala čelo in dobro se spominjam, kako mi  je  nabijajoče  srce  skozi  možgane  pošiljalo  eno  samo,  hitro ponavljajočo se besedno zvezo –  reši se!  A nekaj ur za tem smo že 39

snemali v studiu Tivoli. Skladbo smo v pol ure posneli trikrat, nato pa

- še vedno v šoku od prejšnje noči – popivanje nadaljevali v lokalu Downtown.

Nekaj dni zatem smo ponovno igrali na enem od brucevanj, takrat  z  gostom,  pevcem  skupine  Prisluhnimo  tišini  Borutom Maroltom, ki je z nami zapel komad Basket Case. Za pol ure smo takrat naše ozvočenje odstopili tudi skupini Siddharta, ki je bila  takrat še povsem neznan bend, ki je preigraval le lastne skladbe, med drugim tudi poznejši gromozanski hit Lunanai. Na tem mestu je komentar o kakršnihkoli vzporednicah med Prezrtimi in Siddharto seveda povsem odveč. Vzroke, zakaj nekdo uspe in zakaj kdo ne, mora vsaka skupina vedno  najprej  poiskati  sama  pri  sebi,  šele  nato  pridejo  na  vrsto  vsi umazani posli in triki glasbene industrije. Če nisi pripravljen vlagati v projekt, lahko celo življenje preigravaš priredbe v lokalnih beznicah.

Če nisi prepričan vase in v svoj prav, ti lahko vsak managerski mandeljc soli pamet. V odnos je potrebno vlagati. Če si poročen in ne vlagaš v svoj zakon, se ti žena slej ko prej skurba. Ni zadovoljstva, ni ničesar novega,  za  čemer  bi  stremel,  ničesar  kar  bi  prineslo  izboljšavo.

Siddharta je imela vizijo od vsega začetka. Ko so na špilih igrali le  svoje komade, ki  jih  ni  poznal  živ  bog, so  se  jim smejali.  Ampak  imeli so vizijo. Bili so prepričani sami vase, negovali so svojo bazo poslušalcev in niso podcenjevali njihove inteligence. In zato je potrebno imeti jajca.

Saj  ne  rečem,  tudi  Prezrti  smo  imeli  jajca,  imeli  smo  vizijo,  vendar nismo bili dovolj resni. Vsaj ne v trenutkih, ko je bilo to res potrebno.

Preveč  lukenj  smo  imeli  v  različnih  obdobjih  in  zato  sem  še  danes jezen. Siddharta je imela srečo. Ampak pred srečo je imela vizijo, imela je znanje. Prezrti smo imeli srce, imeli smo jajca, nismo pa imeli tistega, kar fiksne stvari naredi mobilne. Nismo imeli pravega pogona.

Julija so bili končno razglašeni zmagovalci Tivolskega pompa, med katerimi pa  Prezrtih  ni  bilo.  Namesto  njih  so  mesto  na  kompilaciji  našli  Siddharta, Babewatch,  Lunin  žur,  Stratus  in  Ulixes,  zato  pa  je  Prezrte  čakala  delovna jesen, saj so se ponovno napotili v studio. 

Terana za župana



Boštjan Ciperle 

V duhu bližajočih se županskih volitev je neumorni Čiw prišel na idejo, da bi posneli zajebantsko priliko  Terana za župana.  S Klemnom sta v nekaj  urah  spisala  besedilo  in  glasbeni  aranžma  (bobne  in  bas  je Klemen  posnel  kar  na  računalnik,  pri  čemer  si  je  predelan  uvod sposodil pri AC/DC), tako da smo se še v istem popoldnevu dogovorili za  snemanje  v  studiu.  Poklical sem  v  studio Pan  in  se  dogovoril  za termin, ki je bil določen za dan po rojstnem dnevu Klemna. Na isti dan (torej na dan pred snemanjem, oziroma na njegov rojstni dan), je imel 41

g.  Klemen  Teran  namreč  tudi  predstavitev  kot  kandidat  za  župana.

Zapleteno? Niti ne. Če smo Prezrti  hoteli imeti svojega kandidata za župana, smo ga morali kot takega tudi prijaviti. Še vedno ne razumete?

Naj  ponovim:  na  svoj  rojstni  dan  je  imel  g.  Teran  predstavitev  kot fiktivni  županski  kandidat,  naslednji  dan  pa  je  g.  Klemen  odpel  in posnel komad, ki bi ga najbolje predstavil kot prihodnjega župana. Za back  vokale  smo  uporabili  kar  ljudi  ki  so  bili  na  snemanju  in  sicer Barbaro Teran, Sandija Šmida, Uroša  Brankoviča in mojo malenkost, saj je bil bas, kot rečeno, že posnet. Zadevo smo brez popravljanja na hitro zmiksali, plačali posnetek in oddrveli nazaj v Cerklje. Ker je Čiwu že  pri  prvi  gostilni  zmanjkalo  bencina,  smo  pot  nadaljevali  z  enim samim avtomobilom in kot pijanska horda iz Mafijskega dola krožili naokoli po vaških gostilnah.

Tri  dni  pozneje  smo  bili  ponovno  povabljeni  na  brucovanje geografov  v  Ljudsko  kuhinjo.  Za  ta  koncert  smo  angažirali  Katjo Obleščak (pozneje pevka v skupini Panda, op. p.) , saj je bi bila lepa popestritev  že  tako  lepih  članov  skupine  Prezrti.    Povabili  smo  še bobnarja Malih Bogov, na obisk pa je prišel tudi Franci Petek.

Decembra  nam  je  spet  pomagal  »dobri«  Sašo.  Predstavil  je našo  najnovejšo  stvaritev,  komad  Terana  za  župana,  ki  je  bil  kot parodija na županske volitve v Cerkljah pri poslušalcih sprejet precej dobro.  Sama  pesem  sicer  zveni  precej  neumno,  če  jo  poslušaš  na zgoščenki, zato pa je toliko bolj udarna, kadar se jo izvede v živo. Za nas ima seveda še posebno vrednost, saj je bila napisana s srcem in dušo muskonterjev, pripravljenih narediti vse za dober žur. Po drugi strani  pa  je  v  nas  končno  dozorela  mnogo  resnejša  odločitev; odločitev,  da  na  koncertih  več  časa  posvetimo  svojim  komadom.

Ugotovili  smo  namreč,  da  smo  lahko  edino  z  njimi  prepoznani  kot bend s karizmo. Če vprašate mene, smo do te odločitve prišli vsaj leto ni  prepozno.  Če  pa  vprašate  vrabce  na  cerkljanskih  električnih drogovih, boste v odgovor dobili kričeč zborček očitkov o slepoti.

Plakat ob županskih volit 

MALE LJUBEZNI

Kronologija prvega polletja 1999

▫ Klemna pokliče znanka Romana Kamenik, katere fant odpira glasbeni studio v Novi Vasi pri Preddvoru. Ponudi mu poceni snemalno uro in Prezrti ponujeno seveda rade voljo sprejmejo. 

 ▫    Neko  nedeljo  v  februarju  se  fantje  odločijo  za  sprostitveni rafting  po  snegu.  Ko  se  v  čoln  vsede  Klemen  in  s  svojimi  stotimi kilogrami  zdrvi  navzdol  po  bregu,  pride  do  zloma  čolna  in  nabitih vretenc pri njegovem sovozniku Gregorju. Ta na koncu dva tedna preživi priklenjen  na  posteljo,  snemanje  prvih  petih  posnetkov  pa    je prestavljeno za mesec dni. 

▫      Po  rehabilitaciji  Prezrti  odigrajo  koncert  v  pubu  U-Bahn  v Kranju. Tam nadaljujejo s prakso igranja lastnih komadov, predstavijo pa tudi štiri nove skladbe, katere kanijo konec meseca posneti v studiu. 

Na svoj način tako sledijo filozofiji »velikih skupin.« 

▫   Iz radia Gorenjski glas pride povabilo za  niz nastopov v oddaji Veselo v pomlad. Domenijo se za tri nastope, na katerih ponovno igrajo pesmi,  katere  nameravajo  pozneje  posneti  v  studiu.  Hkrati  se dogovorijo, da bodo na radiu predstavljeni kot ansambel meseca. 

▫  Čiw utrdi sloves Prezrtih kot skupine, ki je preveč nerodna, da bi bila sposobna igrati v popolni zasedbi na vsaj treh veselicah zapored. 

Na nogometnem turnirju v Velesovem si namreč natrga še dve stegenski mišici – edini dve, ki sta ga sploh še držali skupaj. 

Krasna noč (za oderuhe)



Boštjan Ciperle 

Studio se je imenoval Wonderland. Ime studia je bilo sicer lepo, manj lepo pa je bilo vzdušje v njem. Romana Kamenik je namreč zmotno mislila, da biti v studiu pomeni tudi vedeti vse o glasbi. Kot punca -

asistentka  snemalca  Zorana  Urbanča,  je  imela  vedno  kaj  za  dodati, tako da je bila tečna kot vešča in nam je šla iz ure v uro bolj na živce.

Vseeno je delo kar lepo napredovalo in na koncu smo uspeli posneti štiri skladbe: Ti in tvoj zadet izgled, Ne ostajaj tle,  Pij in pozabi ter Kako  ti  rata.  Ker  je  bilo  besedilo  za   Pij  in  pozabi  napisano  tudi  v angleškem jeziku, sem dobil idejo, da bi skladbo posneli še v drugih jezikovnih  variacijah.  Na  koncu  smo  skupaj  spacali  le  neprepričljivo angleško različico, ki je bila bolj kot po glasbeni plati zapomnljiva po naslovu ( Drink and Forget). Ko smo posneli prvih pet pesmi, smo se dogovorili,  da  bomo  do  poletja  naštudirali  in  posneli  še  preostale skladbe, s katerimi bi napolnili našo drugo zgoščenko.

Ker se je v tistem času začel natečaj za festival MMS (Melodije morja  in  sonca),  smo  se  nanj  prijavili  tudi  mi.  Seveda  nam  na  kraj pameti  ni  padlo  da  bi  se  prijavili  na  Nove  talente,  ampak  smo  se prijavili  naravnost  na  glavni  festival  in  to  s  skladbo   Ti  in  tvoj  zadet izgled. Kmalu zatem so nas ponovno poklicali iz radia Gorenjski glas, kjer so nas proglasili za band meseca. Občutek je bil seveda krasen, saj smo tako vsaj za en mesec tudi uradno zavzeli vodilno mesto med rock  skupinami  na  Gorenjskem.  Vmes  smo  veliko  koncertirali,  med drugim tudi za  Rotary  club.  Tam nas  je  očitno opazil  tudi nekdo  iz časopisa  Dnevnik,  saj  smo  bili  naslednji  dan  s  polnim  imenom omenjeni v sestavku o dejavnosti tega dobrodelnega kluba.

Kmalu zatem smo igrali na motorističnem zboru Moto kluba Rapa.  Tega  niti  ne  bi  omenjal,  če  organizatorji  ne  bi  bili  primerek

»klenih slovenskih svinj.« Igrali smo do dveh zjutraj, naredili hudičev žur (in to kljub temu  da  je  lilo kot iz  škafa),  vseeno  pa  smo  morali prositi tako za hrano kot za dogovorjeni honorar. Po šestmesečnem 47

klicanju  smo nad  njim  obupali, tako  da    plačila še  dandanes  nismo prejeli. Za tisti čas smo imeli že kar lepo tarifo za naše nastope - 150

evrov,  preračunano  v  današnjo  valuto.  Jasno  je,  da  v  glasbenem šmornu  pač  vsak  lahko  nategne  vsakega,  ne  da  bi  za  to  kakorkoli odgovarjal. Seveda o časti in poštenju, ki bi moralo biti vodilo vsakega posla, tu ni nobenega govora. Lahko pa tak odnos zasledimo v vseh segmentih  današnje  družbe.  Kapitalisti  na  veliko  izkoriščajo  in zaničujejo  poceni  delovno  silo,  hkrati  pa  delavcem  kratijo  osnovne pravice  in  se  ob  vsaki  priložnosti  sklicujejo  na  neproduktivnost  in nekonkurenčnost.  Temu  motu  vestno  sledijo  tudi  novodobni  kvazi podjetniki,  ki  pa  prevar  povrhu  vsega  niti  ne  prikrivajo.  Kjer  vlada brezvladje, seveda tudi pravil ni. Da o poštenju, ki je danes tako in tako zasmehovana kategorija, niti ne govorimo. Lažje je ob vsaki priložnosti reči, da nekdo  drug ni dobro opravil svojega dela.

 

WRS Preddvor, 1999 

Kronologija drugega polletja 1999 

▫    Skupina  iz  koncerta  v  koncert  dokazuje  napredek  v  smislu avtorstva  skladb  in  izvedbe  le-teh  na  nastopih.  Čeprav  še  daleč  od popolnosti,    so bili  Prezrti  po koncertni plati že takrat vsaj za razred boljši od ostalih skupin v Cerkljanski občini. 

▫ Klemen nadaljuje tradicijo Prezrtih kot banda nerodnjakov, saj ga  med  vožnjo  z  motorjem  ogrize  vaški  pes.  Zaradi  možnosti  hujše infekcije  Klemen  urgentno  prične  z  razkuževanjem  rane,  vendar  to zaradi nepoučenosti naredi od znotraj. Pes zaradi zastrupitev krvi umre le dan kasneje. 

▫  Z  občino  kot  organizatorjem  Dnevov  pod  Jenkovo  lipo,  se Prezrti  dogovorijo  za  nastop  z  Big  foot  mamo  in  Prisluhnimo  tišini. 

Zaradi  odmevnosti  nastopa  se    na  koncert  pripravijo  še  bolje  kot običajno in razen priredb Out of control in Whiskey in the jar, igrajo le skladbe iz lastnega repertoarja. 

▫  Pol leta po odprtju spletne strani Prezrti na svojem naslovu naštejejo že 300 obiskovalcev, kar je za takratni čas enako, kot če bi vaš sosed v zdajšnjem času pred svojo hišo postavili improvizirano stojnico z limonado,  pri tem pa  naštel  vsaj dva kupca na dan. 

 

▫  Prezrti na vajah izpilijo še osem skladb in se, polni zanosa, ponovno odpravijo v studio. 

Esej o slepoti



Boštjan Ciperle 

Poletje je bilo vroče kot v satanovem kotlu. Iz betona je puhtelo, kot da bi na novo polagali asfalt, mi pa smo ždeli v prostoru za vaje in gulili nove komade. Bilo je veliko zajebancije, veliko pijače in še več dobrih idej. Samo bejb ni bilo nikjer nobenih, tako da smo se že začeli vpraševati, kaj hudiča je z nami kot rock bandom narobe. Rokerjem naj bi se ribice in cipice ponujale kar same od sebe, naš backstage pa je bil bolj podoben pogrebnemu zavodu z veliko pijače, a brez zabave.

Nobenih organiziranih groupies nismo imeli (tako kot so jih imeli Led Zeppelin), nobenih prostovoljk, ki bi nam izmenično vlekle tiča nismo poznali (I wish I was Axl Rose), in nobeden ni uspel položiti kakšne res znane igralke ali pevke (tako kot je to počel Tommy Lee). Bili smo suhi kot poper -  če odštejem  lastne podvige,  kateri  pa  niso  prišli  zaradi slovesa glasbenika, ampak zaradi lastne pobude. In ker se nam je že pošteno mudilo snemati, smo se julija raje zaprli v Zoranov studio z željo narediti res dober album. Ta bi ni nas povzdignil med zvezde, s čimer  bi  se  nam  vrata  raja  odprla  kar  sama  od  sebe.  Posneli  smo komade  Krasna noč, Dol do Kokre, Tujca, Z musko v sebi, Razor, Ptica, Oro   in  pol-akustični   Kuzuc.  V  naslednjih  dneh  je  pod  Klemnovo taktirko nastal še zajebantski Kevder, ki je vključeval tudi zborovsko petje Klemna in Čiwa. Pri miksu je v glavnem prisostvoval Klemen, tako da lahko rečem da so  Male ljubezni res nastajale tako, kot se za prave skupine spodobi. Vsak  si je vzel dovolj časa, da je svoje delo opravil kar najbolje, seveda pa se ob poslušanju končnega izdelka ne moremo ogniti  očitkom  o  slabem  izboru  komadov,  o  njihovem  prevelikem številu, in o nekoherentnosti celotnega izdelka.  Z današnjega stališča je jasno, da  Terana za župana pač ne bi smeli uvrstiti na ploščo, prav tako  pod  nobenim  pogojem  ne  bi  smeli  na  njo  uvrstiti  angleško različico   Pij  in  pozabi.  Ta  dva  komada  namreč  še  najbolj  rušita strukturo same plošče, saj prvi pravo štimungo razvije samo v okviru lokalne fešte, drugi  pa  je bil tako  in  tako  samo ponesrečen poskus 50

kvazi preboja v tujino. Naredili smo isto napako kot že milijon bendov pred nami, saj smo na ploščo stlačili vse, kar nam je padlo na pamet.

Še dobro da nismo naredili kaj nasprotnega, npr. en dober komad in pet filerjev, za kvoto pa dodali še dva miksa. Druga velika napaka je bila  seveda  spet  posledica  amaterizma  in  lastne  zaplankanosti,  saj posnetega  materiala  pred  izdajo  nismo  dovolj  pozorno  in  dovolj natančno poslušali. Če bi ga, potem bi zagotovo v ospredje postavili Kuzuc in pa  Ptico. Medtem ko bi  Kuzuc lepo zaokrožil celotno ploščo desetih  ali  enajstih  posnetkov,  bi   Ptica  z  melodično  udarnostjo  in družbeno  kritičnim  besedilom  idealno  otvorila  album.  Znano  je namreč,  da  ob  prvih  poslušanjih  uvodni  komad  nekako  usmeri poslušalca, hkrati pa naredi ploščo vrednejšo, čeprav so ostali komadi slabi ali pa povprečni.  Z musko v sebi sicer lepo odpre album, vendar pa  besedilo zveni nekoliko preveč »domače« za resno predstavitev plošče. V kontekstu plošče bi bil komad idealen nekje v sredini.  Razor je  preprosto  napačno  interpretiran,  saj  bi  moral  skozi  potek  pesmi pridobivati na moči in udarnosti, tako pa se vsa moč komada takoj po obetavnem začetku porazgubi v pregrobem vokalu. In to je na splošno največja hiba naših pesmi  na albumu – napačna interpretacija. Tu tudi tiči razlog, zakaj smo bili Prezrti priznani predvsem kot koncertni bend.

Z musko v sebi namreč v živo dobi popolnoma drugačno udarnost kot na plošči,  Terana za župana postane idealna sing-a-long popevka,  Pij in pozabi pa zlahka služi kot primeren intermezzo med naročanjem novega piva. Tudi   Oro  bi v sklopu Malih ljubezni lahko ostal na plošči kot filer, vendar pa v živo nikoli ne bi mogel zažgati kot zajebantski komad.  Nasprotno  bi   Kevder  lahko  tvoril  železni  repertoar  na koncertu,  na  plošči  pa  ga  se  ga  morali  ogniti  v  velikem  loku.  No, dejstvo je, da smo kar nekaj teh stvari poštimali na zadnji plošči, kjer smo recimo na novo posneli  Ptico in  Krasno noč.  Krasna noč je tako končno postal komad, zaradi katerega nas ne zmerjajo več s terasnim bendom,  Ptica  pa  je  dobila  sodobno  nažigaško  preobleko.    Žal,  v tistem  času  glasbeno  in  produkcijsko  pač  nismo  bili  dovolj  zreli.

Zadovoljili  smo  se    s  povprečjem  in  se  tako,  torej  povprečno, 51

pozicionirali tudi na glasbenem zemljevidu. Studijsko nekako nismo bili ne tič, ne miš, in le izredni delavnosti se moramo zahvaliti, da smo v prihodnjih letih le posneli album, kakršnega smo si vedno želeli. Sicer vem, da bom zvenel zelo samozadostno in naduto, ampak taka je vsaj moja  resnica;  če  vsa  ta  leta  sam  ne  bi  glasbeno  in  finančno  s popolnostjo  sooblikoval  našo  podobo  in  našo  vizijo,  potem  ob prelomu tisočletja ne bi govorili o legendah, ki so se znašle na policah glasbenih  trgovin,  ampak  o  še  enem  lokalnem  bendu,  ki  ni  bil sposoben  preiti  mej  svoje  lastne  zaplankanosti.  Sam  sem  namreč prepričan, da sem bil v novem tisočletju poglavitna sila Prezrtih in da samemu sebi motivacijsko nimam kaj očitati. Vsi ostali pa lahko sami pri sebi  razčistijo s svojo vlogo v bendu in se ob tem razjokajo. Ali pa nasmejejo, kakorkoli že.

Provokator



Boštjan Ciperle 

Digitalni  mastering  je  bil  narejen  septembra  1999,  in  po  prvem poslušanju smo bili vsi enakega mnenja: da smo dobili posnetke, ki so odraz  trenutne  kvalitete  in  finančnega  stanja.  Edino  Čiw  je  majal  z glavo, ker mu celotna stvar ni bila všeč. Iskal je sledove Cranberries, a jih seveda ni našel. Če bi takrat razumel, da glasbo delamo Prezrti, in bi  zmajeval  z  glavo  zaradi  tega,  ker  nekaj  ni  v  redu  z  nami,  bi  se mogoče  kakšna  stvar  še  obrnila  nam  v  prid.  Tako  pa  nas  je  samo razpizdil.  V  bistvu  se  je  po  slikanju    za  ovitek  zgoščenke  že  odločil zapustiti bend, a ga je Klemen uspel nekako umiriti. Kar se mene tiče, sem bil takoj za to, da zapusti skupino, saj s človekom, ki kritizira svoj bend,  ker  ni  popolnemu  podoben   njegovemu  najljubšemu  bendu, nimam kaj razpravljati. Če so meni všeč Iron Maiden, to še ne pomeni da hočem biti Iron Maiden! Ne, v glasbo bom implementiral le delce te  glasbe,  delce,  ki  gredo  v  sozvočje  z  avtorsko  usmeritvijo  benda.

Ampak ne – Prezrti nismo bili dovolj podobni Čiwovim Cranberries!

Ovitek  in  ostale  stvari,  katere  sodijo  zraven,  smo  delali večinoma sami. Poleg tega smo tudi redno vadili za koncertne nastope in se po eni od vaj odločili, da dokončno razčistimo z razmerji med člani skupine. Bila je sreda, če se ne motim, in v sobi je bilo zatohlo kot pred  kakšno  poletno  nevihto.  Kot  prvi  je  izbruhnil  prav  Čiw,  ki  je skritiziral  Gregorja  in  njegov  odnos  do  skupine.  V  bistvu  mu  je povedal, kar mu je šlo, da torej redno zamuja na vaje, da nima pravega odnosa,  da  ni  nikoli  dosegljiv  na  telefon  kadar  se  menijo  za  špile...

Seveda mu tudi Gregor ni ostal dolžan in mu je očital, da si ne zna zapomniti besedil in da se na splošno ni ravno pretegnil za dobrobit skupine.  Poleg  tega  sta  si  bila  v  laseh  tudi  Čiw  in    Klemen  in  to predvsem  zaradi  miksa  in  produkcije  zadnje  plošče.  Sam  sem  bil hinavsko tiho in sem mirno počakal na pričakovani razplet. Po še enem v  vrsti  očitkov  je  Čiw  vstal,  in  že  tretjič  -  a  tokrat  res  dokončno  -  , zapustil Prezrte.

 

S Klemnom sva bila po Čiwovim odhodu zelo skeptična glede naše  prihodnosti,  pa  ne  zaradi  petja,  saj  Klemen  s  tem  ni  imel problema,  pač  pa  zaradi  dejstva,  da  Klemen  preprosto  ni  dober frontman. V bistvu je bil pravo nasprotje izpostavljenega Čiwa, saj se je raje skril za mikrofon in svoja občutja podajal skozi pesmi. Logično je bilo torej, da sem moral to vlogo prevzeti jaz, zvokovno pa nas je najhujši problem še čakal, saj smo se morali iz spodobnega kvarteta preleviti v bazični trio. Vsekakor smo še resneje zavihali rokave, saj smo lahko le tako zadušili nadaljnje zdrahe. Še kar nekaj časa po odhodu mi je Klemen namreč očital, da sem bil na Čiwovi strani. V resnici sem v začetni fazi sam prvi podprl njegov odhod, je pa res, da sem vedno zagovarjal razvoj skupine v celoti, čeprav se je kasneje izkazalo, da je bila odstranitev Čiwa edina pot naprej. Delo je steklo kot po maslu, postali smo bolj fleksibilni in stvari so se kar naenkrat odvijale hitreje.

Očitno pregovor, da je manj včasih več, kar drži. Gregor tako ali tako ni imel dosti besede pri vsem skupaj  (ali pa jo ni hotel imeti), pa tudi sicer je deloval precej nezaintesirano. Stvari so se torej izkristalizirale.

Glede glasbenega gospodarja v skupini se je vedelo, da je to Klemen, ker je večino skladb napisal on. Prej sta se s Čiwom velikokrat sporekla glede  produkcije  in  besedil,  saj  je  večina  skladb  izhajala    iz  demo posnetkov, ki jih je naredil Klemen sam. Jaz sem največkrat prispeval aranžmaje, posledično pa tudi odločal katere skladbe naj bi snemali.

Menim  da  se  je  Čiw  najbolj  razburjal  ravno  zaradi  svoje  vloge  pri nastajanju  glasbe,  saj  si  je  sam  najbrž  želel  več  skupinskega  dela.

Vendar pa je za kaj takega pokazal premalo idejnosti, saj se ni dovolj vklopil v sam proces nastajanje glasbe.

Kot naročeno nas je ob pripravi ovitka  poklical lastnik kluba Kevder in nas poprosil, da bi zaigrali na prvi obletnici otvoritve lokala.

Seveda  smo  privolili  in  se  odločili,  da  ta  nastop  izkoristimo  kot promocijski koncert ob izdaji druge plošče. Ker je šlo na tesno s časom in ker so se kar naprej pojavljale napake v tisku ovitka, do zadnjega dne  nismo  vedeli  ali  bo  zgoščenka  izšla  ob  pravem  času  ali  pa  bo potrebno celotno zadevo prestaviti. No, na koncu se je vse izšlo dobro, natisnili smo 300 zgoščenk (ker smo upali da nas bo pod okrilje vzela kakšna  od  glasbenih  založb),  hkrati  pa  ponatisnili  še  Prvo  Plovbo, kateri smo kot bonus track dodali pesem  Za kom boš jutr ti jokala.

Na koncert smo se pripravili zelo dobro, pa čeprav je Gregor ponovno zamudil na generalko. S Klemnom sva ga poslala domov, saj je bil pijan kot veverica in mu zabičala, da naj se ob pol desetih zvečer nariše  v  Kevdru.  Seveda  je  spet  zamudil  eno  uro,  a  je  bil  v  dovolj spodobnem stanju, da smo odigrali dvourni koncert, med katerim smo predstavili vse do tedaj posnete skladbe, zraven pa za štimungo dodali še nekaj priredb. Obiskovalcev je bilo toliko, da jih je moral organizator odganjati že pri vratih, mi pa smo dosegli natančno kar smo hoteli –

čimbolj predstaviti našo glasbo in prodati čim več zgoščenk.

 

Že  v  januarju  je  bilo  potrebno  narediti  prvi  ponatis   Malih ljubezni, saj smo večino ploščkov prodali na koncertu v Kevdru, ostalo pa zaradi nepričakovanega povpraševanja še v preostanku januarja. To 54

nam  je  dalo  nov  zagon  za  dogovarjanje  pri  nastopih  in  za  še intenzivnejše  piljenje  komadov  na  vajah.    Tako  smo  se  kmalu dogovorili  za  nastop  v  Mitnici,  na  katerem  smo  igrali  le  avtorske komade,  na  nastop  pa  smo  povabili  tudi  Primoža  Kosca  in  Ano Ogrinovič,  za  katera  smo  v  prejšnjem  letu  posneli  skladbi  za kompilacijo Pot med zvezde. Med ozvočevalci je bil tudi Aleš Kozina, tonski tehnik v studiju Gong v Ljubljani, kateremu smo v upanju, da bo kakorkoli  lahko  pripomogel  k  naši  promociji,  podarili  primerek zgoščenke Male ljubezni. In res je Aleš posnetek predal Mikiju Šarcu, ki  je  bil odgovorni urednik  radijske  oddaje ŠKL DEMO  HIT v  okviru šolske košarkaške lige. V okviru oddaje je zavrtel balado  Kako ti rata in  pesem  se  je  kar  naenkrat  začela  pojavljati  med  kandidatkami  za pesem tedna na radiu HIT. Sledilo je kar nekaj odmevnih intervjujev (med drugim smo se predstavili tudi na radiu Zeleni Val), hkrati pa smo dokončno oblikovali spletno stran in s tem še dodatno poskrbeli za našo promocijo. Ponovno se nas spomnili tudi pri Gorenjskem glasu, kjer nam je Igor Kavčič posvetil kar celostranski članek. V tistem času smo se skupno pojavili na kar 24. radijskih postajah širom Slovenije.

Končno  je  izšla  tudi  dolgo  pričakovana  kompilacija  Pot  med zvezde, ki je izšla pod okriljem studia Wonderland. Sodelovali smo s skladbama   Kako  ti  rata  in   Ne  ostajej  tle,    poleg  tega  pa  sta  bili  na kompilacijo uvrščeni še dve skladbi z našimi aranžmaji v izvedbah prej omenjenih Petra Kosca ter Ane Ogrinovič.

Končno je obrodilo sadove tudi neumorno pošiljanje našega materiala glasbenim založbam, saj so nas poklicali iz priznane založbe Corona  in  nam  ponudili  možnost  izdaje  posnetega  materiala.  Na sestanek  z  gospodom  Velkavrhom  sva  odšla  Klemen  in  moja malenkost,  vendar  nama  je  dotični  gospod  dal  vedeti,  da  bi  bilo potrebno določene stvari glede produkcije temeljito spremeniti. Glede ovitka  ni  imel  večjih  pripomb,  tako  da  sva  šla  iz  sestanka   še  kar zadovoljna, čeprav sedaj lahko mirno zapišem, da sva takrat ravnala kot  največja  bedaka.  Prepričana  v  našo  kvaliteto  sva  za  mnenje povprašala  tudi  Sašota  Boleta,  ki  nama  je  predlagal,  da  komade 55

zmiksamo na novo,  Z musko v sebi pa sploh zastavimo čisto na novo.

Že takrat je Sašo prav v  Muski  prepoznal potencialni hit, hkrati pa je bil pripravljen tudi sam pomagati pri produkciji oz. promociji. Ker pa sva s Klemnom takrat namesto o priložnosti, katera se nam je ponujala, raje debatirala o finančni plati zadeve, se zadeva ni obnesla. V maniri starih mačkov, ki imajo za sabo že nič koliko albumov in singlov, sva velikodušno ponudbo Corone zavrnila in s tem najbrž pri slovenskih založbah na veke vekomaj kompromitirala ime Prezrti. Ja, res moraš biti idiot, da zavrneš eno največjih slovenskih založb in pomoč enega od največjih slovenskih poznavalcev glasbe.

In seveda ni potrebno poudarjati, da je bil komad  Z musko v sebi pozneje res naša največja koncertna uspešnica.

Kako ti rata



Boštjan Ciperle 

Dan  po  intervjuju  na  radiu  Dur  v  Medvodah  smo  morali  Prezrti ponovno  prestaviti eno od  vaj. To  pot si  je  Klemen  na  poti  v  svoje zavetje ustrašil hišnega ljubljenčka in si poškodoval glavo, tako da je vikend preživel na opazovanju v Kliničnem centru. Po še enem v nizu nesrečnih dogodkov smo nadaljevali z intervjuji na radijih, le da smo tokrat močno razširili svoj repertoar pojavljanja na radijskih postajah.

Tako smo se pojavili na radijih v Novi Gorici (Robin), Piranu (Tartini), Postojni (94), Polzeli (Rap), Litiji (Geoss) in Celju (radio Celje).

Aprila  so nas poklicali iz zavoda ŠKL in nam ponudili možnost da za skladbo  Kako ti rata, ki je na kompilaciji ŠKL DEMO HIT zasedla tretjo  mesto,  posnamemo  videospot.  Odločili  smo  se  za  domačo varianto, torej za snemanje v Poženiku in v Kevdru. O videospotu ni kaj  dosti  povedati,  saj  nismo  imeli  ne  vem  kakšnega  koncepta  ali scenarija,  vseeno  pa  mi  bo  ostal  v  spominu  kot  prvi  videospot, 56

katerega smo naredili zaradi povpraševanja in ne zaradi nuje. Nasploh bo  april  leta  2000  v  zgodovino  zapisan  kot  eden  najplodnejših mesecev v karieri Prezrtih, saj smo imeli v tem času intervju tudi  na največji radijski postaji v Sloveniji, Valu  202. In to ne v jutranjem ali opoldanskem terminu, ko se večina ljudi dolgočasi v svojih službah, ampak v elitnem večernem terminu, kar samo po sebi pove dovolj.

Maja smo se po nastopu na festivalu Teden Mladih ponovno zaprli v studio in posneli dva nova komada:   Na skalah in mivki ter Xantipa.   Na skalah in mivki smo poslali tudi na Festival Črtica, ki so ga najavljali  tudi  mediji  in  eden  izmed  njih  je  bil  Dnevnik,  ki  nas  je  s polnim  imenom  omenil  v  svoji  kolumni.  To  je  našemu  egu  dalo dodatna krila in tako smo se polni samozavesti odpravili v Strunjan, kjer naj bi flegmatičnim Primorcem pokazali kdo je kdo v slovenskem glasbenem prostoru. Ker je bil zbor vseh nastopajočih ob 15. uri, mi pa smo kot prave rock zvezde v prijateljevi prikolici prespali že noč poprej, smo imeli seveda še ves dan časa za pitje in kopanje. Ko se je ura nagibala proti tretji, sva se šla Klemnom v prikolico pripraviti za nastop,  seveda  pa  je  manjkal  še  nekdo  –  Gregor.  Gregor   jebeni Koritnik. Gospoda sva morala iti seveda iskati v gostilno in ga malone privleči  v  prikolico.  Med  vožnjo  smo  si  imeli  kar  nekaj  krepkih  za povedati, briljiral pa je prav Gregor, ki je dejal, da » bojo tko al’ tko tud’ 

drugi  zamudil.«  Odgovoril  sem  mu,  da  če  so  nam  rekli  ob  treh,  to pomeni ob treh in to ne glede na to, kaj bodo naredili ostali.

V Strunjan smo prišli s precej razgretimi glavami, k sreči pa nas je vse skupaj navdušil pogled na velikanski festivalski oder. Razprtije so bile zaenkrat pozabljene, saj smo bili po predaji razporeda (vaja, ličenje, nastop),  predstavljeni  prijetni  voditeljici.  Tej  smo  zaupali,  da nismo le povprečen band iz okolice Ljubljane, pač pa vodilni gorenjski rokerski slavčki.

Vaja je potekala enostavno in hitro – povedali so nam do kod se lahko gibljemo na odru, odigrali smo en komad in odšli na  ličenje.

Za  nastop  smo  bili  določeni  kot  predzadnji,  kar  je  bilo  dobro,  pa čeprav  smo  se  morali  zato  pred  nastopom  še  enkrat  naličiti..  Z

Gregorjem sva nosila klobuka z všitim napisom Prezrti, kar je bilo še posebej všeč našima voditeljicama, tako da se tudi po nastopu nisva ločila  od  njih.  Koncert  je  prenašala  TV  3  in  nekaj  manjših  radijskih postaj, sicer pa se je v živo pel samo vokal, tako da sem po odru skakal kot idiot in se pretvarjal da neizmerno uživam v igranju kitare. Sledil je televoting, po katerem je nagrado za 4.000 evrov video in avdio uslug pobasal  Miha  Merlak,  bivši  pevec  skupine  Napoleon,  ki  se je  takrat podajal na samostojno pot. Dobil je več kot dvakrat več glasov kot prvi zasledovalec, kar je bilo čisto razumljivo, saj je bil najbolj znan izvajalec med vsemi. Nagrade se je veselil kot majhen otrok in s težkim srcem sem mu roko podal tudi jaz, čeprav je pozneje Merlakovo solo kariero pobralo hitreje kot strunjanski sneg.  Sami smo zasedli peto mesto in pobrali 563 glasov, kar je bil za nas osebno neuspeh. Takoj, ko smo prespali  Črtico  smo  hoteli  narediti  čim  večjo  radijsko  promocijo skladbe,  kar  nam  je  deloma  tudi  uspelo,  saj  je     Na  skalah  in  mivki postala skladba tedna na radiu Kranj.

V tem času je radio HIT  pričel zbirati prijave za  Hitov glasbeni festival. Ker smo hoteli zadeve malce racionalizirati, je aranžmaje za festivalski komad  Voščilo, za katero je besedilo napisal Krištof Gašpirc, Klemen posnel in uredil že sam doma in s tem smo privarčevali nekaj denarja za skladbi  Ko boš odšla  in  Podivjalo je nebo. Istočasno so nas iz spletnega portala Krama, ki je imelo sedež v Celju, povabili, da jim pošljemo skladbo v MP3 formatu, da jo uvrstijo na njihovo lestvico.

Vabilu smo se seveda rade volje odzvali in poslali skladbo  Ptica, ki je čez teden dni pristala na samem vrhu njihove lestvice in tako postavila nov mejnik v zgodovini benda.

POGLAVJE 5 



LEGENDE  S  PRELOMA  TISOČLETJA

 Vaje so se nadaljevale brez prestanka. Prezrti so ustvarjali nove skladbe, odigrali nekaj solidnih koncertov in dobili kar nekaj ponudb za studijsko snemanje  po  naročilu  drugih  solistov.  V  zameno  za  enega  od aranžmajev so tako zastonj posneli osnovo za komad  Vapo . Padla je tudi ideja za snemanje videospota  Na skalah in mivki , saj je bil komad naravnost sijajna komercialna vaba za televizijske in radijske postaje. 

Besedilo  in  lahkotna  ritmika  sta  doslej  pritegnili  največ  pozornosti medijev, tako da  je  bila odločitev  za  komercialno  promocijo komada povsem  naravna.  Lahko  bi  se  reklo,  da  so  Prezrti  ustvarili  prvi  pravi singel, ki je bil tako komercialno kot koncertno precej uspešen.  Za režijo videospota in vpeljavo efektov so najeli Rafka Bešiča in videospot je bil v sredini novembra posnet. 

Prezrti so bili na vrhuncu svoje kariere. Za pasom so imeli dve plošči, kopico odmevnih nastopov, na tono radijskih intervjujev, dober airplay in spodoben videospot. Bili so čislani kot studijski glasbeniki, v medijih so bili največkrat imenovani kot » the next big thing, «  hkrati pa so preko lastne spletne strani marljivo krepili svojo bazo oboževalcev. 

Logično bi moral torej slediti pravi »boom« Prezrtih, s kopico oboževalk, ki  bi  se  na  koncertih  kar  same  metale  na  oder.  Slediti  bi  morala preplavljenost  tabloidov  s  podrobnostmi  iz  življenja  članov  skupine, razprodaja  njihovih  zgoščenk,  honorarji,  nedosegljivi  navadnim smrtnikom. A Prezrti so obstali na mestu. Paradoksalno je sicer, da je Boštjanov profesionalizem še kar rasel in je z njim rasla tudi kvaliteta albumov in pesmi, vendar pa so zadeve v komercialnem smislu zastale. 

Do  preskoka  v  »prvo  ligo«  slovenskih  glasbenih  izvajalcev  ni  prišlo najbrž ravno zaradi dveh napak, na katere je opozoril Boštjan. Prva je bila  slaba  ozaveščenost  o  pomembnosti  sestave  primerne  koncertne playliste,  druga,  mnogo  usodnejša,  pa  je  bila  zavrnitev  ponudbe  in pomoči glasbene založbe Corona, kajti velikih glasbenih  založb se v času, v katerem so delovali Prezrti, pač ni zavračalo.  Deep Purple, na primer,   so morali s prvega albuma črtati več kot petino njim najljubših komadov,  Guns  n’  Roses   pa  so  morali  prvo  načrtovano  ploščo zreducirati v daljši EP. V devetdesetih letih prejšnjega stoletja so bendi 62

 rasli skupaj z založbo, ki jih je promovirala - vsaj dokler niso prerasli ustroja  glasbene  industrije  in  postali  ikone,  zasidrane  v  srcih  svojih oboževalcev. Najprej so imeli družbo  le nekaj sto najzvestejših fenov, kmalu  dvajset  tisoč,  na  koncu  milijon  in  več.  Rokerji  pač  niso  pevci opernih arij z omejeno bazo poslušalcev, ampak  glasbeniki, ki rock n’ 

roll živijo, se z njim identificirajo in brez široke baze svojih  podpornikov praktično sploh ne obstajajo. Prezrti pa so kljub vsemu še vedno imeli čas, imeli so možnost, imeli so vse, kar mora spodoben rock n’ roll band imeti. 

 

Oh, ta sveta preproščina! 



Boštjan Ciperle 

V začetku  decembra  smo  končno zaključili snemanje  skladbe   Vapo, hkrati pa smo imeli pripravljenih tudi nekaj novih skladb, za katere smo želeli posneti vsaj tolkalski del, saj je Gregor dobil poziv za vpoklic v vojsko. To je pomenilo najmanj sedemmesečni prisilni premor, zato smo se odločili, da čas zapolnimo vsaj z novo zgoščenko, če je že z nastopi slabo kazalo.

Tako  smo  do  konca  leta  2000  posneli  še     Zeleni  oltar, 

Provokator,  Nov dan,  Ma d’ da in  V pajčevinah, nato pa se je zaradi finančnih  razlogov  in  Gregorjevega  odhoda  v  vojsko  snemanje dokončno  ustavilo.  Čeprav  smo  imeli  za  ploščo  že  izbran  naslov (Legende na prelomu tisočletja, op. p.), posneti pa so bili tudi skorajda že vsi tolkalski deli, se je naš  načrt sesul kot hišica iz kart in izdajo plošče  smo  morali  prestaviti  na  poletje.  Premor  je  seveda  pomenil novo  luknjo  v  kontinuiranem  procesu  pojavljanja  na  odrih,  tako  da lahko to obdobje označim kot še eno v nizu slabih odločitev. Če bi bil časovni  okvir    nove  plošče  bolje  načrtovan  in  če  bi  že  prej  vpeljali nadomestnega (stalnega?) bobnarja, bi šla celotna zadeva naprej brez problema. In če sem pošten, je pri vsem skupaj najbolj smešno da pri 63

izdaji  Legend  sploh ni šlo za nobeno načrtovanje, ampak za navadno amatersko improvizacijo. Če hočeš biti velik, se obnašaj kot velik. Če hočeš ostati majhen, bodi zadovoljen  s tem kar imaš in se skrij v kot.

Seveda nočem reči, da kot skupina nismo bili s srcem pri stvari, vendar pa nekako nikoli nismo delovali zares profesionalno. Klemen je sicer imel svoja obdobja totalne zainteresiranosti, vendar so ta postajala vsa redkejša in vse krajša. Morda je resnično mislil, da je glavna zvezda naše vasi in mu je to zadostovalo. Morda je bil bolj kot skupini predan pisanju  besedil  in  preko  njih  izražanju  svojih  čustev.  Morda  je precenjeval svoje pevske sposobnosti in mu nihče - z mano vred - tega ni  hotel  povedati.  Morda  smo  bili  po  skoraj  desetletju  druženja preprosto  prenasičeni  eden  z  drugim…  Da  o  Gregorju  sploh  ne izgubljam besed. Tako dobro, kot je znal on trgati opne ... rekel bom samo, da je v Sloveniji malo tako dobrih bobnarjev. A to je bil samo del problema. Glavna napaka je bila, da ob pravem času nismo znali prerasti svoje majhnosti. Na začetku te igranje v domačem gasilskem domu  seveda  zadovoljuje,  zadostuje  ti  tudi  stoglava  množica navdušenih sosedov in zastonjkarska kišta pira, ampak ne deset let!

Napredek  je  bil  prepočasen,  premalo  odločen  in  brez  vsakega objektivnega merila. Enemu je bila dovolj kišta pira. Drugemu je bilo dovolj  trepljanje  po  ramenih  in  beseda  občudovanja.  Tretji  smo  se prekucnili ob hoji na robu in na koncu omahnili zaradi omahovanja.

Ah, klinc, saj sploh ne vem točno, kaj sem hotel povedati … zdaj analiziram, ocenjujem, obtožujem in iščem krivce … ne vem, če iz mene ne udriha le prikriti egoist. Mar nismo izživeli svojih mladostnih sanj?

Izdali plošče, nastopili pred množico navdušenih poslušalcev, doživeli slast popularnosti, pojavljanja v medijih? Smo. Vse to smo doživeli in še veliko več - a hkrati tudi veliko premalo glede na naš potencial.

Medvedi, panterji, hijene



Boštjan Ciperle 

Po litrih silvestrskega alkohola smo zmačkani in na smrt utrujeni, le tri dni pred Gregorjevim odhodom k soldatom, na festival Črtica 2001

poslali  enega  od  naših  največjih  adutov,  komad     Podivjalo  je  nebo.

Tokrat sicer nismo pričakovali kakšnega odmevnejšega uspeha (tako kot  leto  prej),  ampak  smo  predvsem  želeli  narediti  nekaj  za prihodnost,  nekaj  kar  bi  osmišljajo  Gregorjevo  odsotnost  in  obstoj 65

Prezrtih.  V  sklopu  tega  načrta    smo  na  dan  pred  bobnarjevim odhodom opravili tudi pravi photo session za prihajajočo zgoščenko.

In  potem  je  sledil  klic  Iztoka  Kurnika,  managerja  skupine Siddharta. Dogovorila sva se za sestanek, na katerega sem prinesel nekaj slik, obe zgoščenki, nekaj demo posnetkov in kratek življenjepis skupine. Iztok je bil na pogled nekolikanj podoben Alfu, vesoljskemu junaku televizijske serije (le da je bil nekoliko večji), pa tudi njegova ponudba je bila precej »vesoljska.«  Povedal  je namreč, da Siddharta ob izdaji druge plošče išče predskupino za svoje nastope in da smo eni od kandidatov. Takrat mi je srce začelo nabijati kot noro, saj je bila Siddharta v največjem vzponu, tako da sem začel švicati kot konj. Bil sem sicer ponosen, ker smo  imeli za pasom že dve zgoščenki, hkrati pa  sem  bil  vendar  dovolj  realen  in  samokritičen,  da  sem  vedel,  da plošči nista ravno biser slovenske glasbene produkcije. Zaenkrat je bila usoda naše skupine v Siddhartinih rokah, čeprav mislim, da smo bili takrat še  preveliki zelenci  v  glasbenem  poslu.  Po  drugi  strani  pa  je jasno, da bi nam nastopanje s Siddharto odprlo precej vrat.

Klicali so me tudi iz zavoda ŠKL in nas prosili, če lahko ponovno prispevamo eno od skladb za projekt Demo HIT 2001. Z veseljem smo se  odzvali  povabilu  in  na  radio  HIT  poslali  skladbo   Vapo.  V  drugi polovici januarja je skladba že začela kotirati na njihovi lestvici. Včasih se zdi, kot da smo bili svetovni prvaki v številu povabil na ponovitve festivalov ali radijskih projektov.

Ker  nam  je  Iztok  dodobra  razgrel  upe  na  dokončen  preboj Prezrtih  v  glasbeno  elito,  sva  s  Klemnom  resno  začela  iskati nadomestnega bobnarja. Spraševala sva vsepovprek in vsepovsod, a sva  bila  vedno  znova  bodisi  zavrnjena  ali  pa  razočarana  nad bobnarjevim  (ne)znanjem.  V  tem  času  sva  na  našo  spletno  stran dodala tudi sekcijo »merchandise,« preko katere je bilo možno kupiti zgoščenke, kape, klobuke, majice, in sončna očala z logotipom benda.

Če kaj, je profesionalno vedno delovala vsaj naša spletna stran.

Končno  sva  našla  tudi  nadomestnega  bobnarja,  Boštjana Marna iz skupine The End. Dogovorili smo se za polletno sodelovanje 66

in se začeli pripravljati na Črtico 2001. Že po prvi vaji sva bila pozitivno presenečena nad kvaliteto Boštjanovega igranja, saj je imel hitrost in tehniko, le občutka za ritem ni imel takšnega kot Gregor. Je pa imel občutek za čas in je na vaje prihajal točno in redno. Dobre vesti so prišle tudi z radia HIT, saj smo na natečaju Demo HIT 2001 osvojili prvo mesto. Prijavili smo se še na predizbor za Rock Otočec, v okviru priprav na festival Črtica pa smo na povabilo urednikov v pičlih petih dneh  opravili  intervjuje  na  več  kot  desetih  radijskih  postajah!  Iz medvedov  in  pričakovanega  zimskega  spanja  smo  se  prelevili  v prežeče  panterje,  pripravljene  zaskočiti  glasbeno  zver  in  ji  zasaditi kremplje v vrat.

Predtekmovanje za Črtico je potekalo v Novem mestu, kjer nas je pričakal pravi backstage s pijačo, hrano in garderobnimi omarami.

Hkrati pa smo ob predstavitvi ostalih nastopajočih opustili še zadnje upanje na  dobro  uvrstitev,  saj  smo  backstage  delili s  še  precej  bolj znanimi imeni kot prejšnje leto.  Malibu, Mi2 in Marjan Novina so bili le  nekateri  od  izvajalcev,  ki  so  na  pred  izbor  prignali  množico poslušalcev.  Zmagali  so  Mi2  s  skladbo  Ljubezen  med  topoli,  in  to upravičeno, saj so imeli  po mojem mnenju  najboljši nastop na pred izboru.  Jasno nam je postalo tudi kaj pomeni prepoznavnost in na kaj

»padajo« glasbene založbe, saj so drugo mesto zasedli Malibu, katerih skladbo  bi  težko  poimenoval  pesem,  tretje  mesto  pa  je  seveda pripadlo  tretjemu  najbolj  znanemu  imenu  na  prireditvi,  Marjanu Novini.

Dogodki so se torej odvijali s svetlobno hitrostjo. Nov bobnar, nov  zagon,  sodelovanje  pri  vseh  možnih  projektih,  dež  telefonskih klicev. Stvari so se pričeli odvijati v večjem obsegu kot kdaj koli prej.

Tudi  snemanje  v  studiu,  saj  je  Zoran  Urbanč  ponudil  roko,  polno dobrot. Ker je imel na praksi nove asistente, so se ti seveda morali poleg teorije učiti tudi prakse, in tako nam je ponudil snemanje po polovični ceni. Ustvarjalno smo bili na višku, motivacijsko tudi, in med marcem ter aprilom 2001 smo posneli kar sedem novih skladb:   Gledal, poslušal, vonjal, okušal,  Amaro 18,  ...in s tabo bom za vedno, Copata, 67

 Ko živeti on hoče,  Ljubil lahko ter  Bojim se. Nekatere od teh skladb sploh nismo uspeli v celoti naštudirati, pa smo že drveli v studio, tako sproščeni in polni idej smo bili. Najbolj je  k temu prispeval Marn s svojo  dobrovoljnostjo  in  pozitivnim  odnosom  na  vajah.  Gregorjev vpoklic v vojsko se je tako na koncu izkazal kot rešitev za Prezrte, saj smo  pridobili  na  samozavesti,  s  tem  pa  so  tudi  skladbe  dobivale produkcijo, kakršno smo si vedno želeli.

Na  Gorenjski  TV  (GTV),  smo  se  dogovorili  za  45  minutni intervju, med katerim smo predstavil vse naše dotedanje videospote ( Terana za župana, Kako ti rata, Na skalah in mivki, Podivjalo je nebo), prvič pa je takrat v živo spregovoril tudi naš novi bobnar. Takoj zatem smo  izkoristili  nagrado    projekta  DEMO  HIT    (pet  ur  brezplačnega snemanja v studiu Gong v Ljubljani) in posneli skladbo   Ne moreš si le želet.   Po glasovanju kranjskih študentov smo bili uvrščeni tudi med šest  nastopajočih  za  Rock  Otočeč,  kar  pa  je  »Kranjski  odbor  za mešanje  glasbenih  juh  in  založniških  prikuh«  na  koncu  samovoljno spremenil  v  tri  nastopajoče.  Zakaj?    Zato,  ker  so  na  koncu  na brezplačno valjanje v blatu potovale skupine, ki so bile tega najbolj vajene (valjenja v blatu seveda), torej  KRANJSKE skupine. In ker je bilo treba  pravila  pred  izbora  nekako  prilagoditi,  so  na  koncu  število udeležencev  skrčili  na  tri.  Na  tri  skupine  iz  centra  Kranja,  če  smo natančni (ali pa je bila to ena skupina, razdeljena v tri dele, tega ne vem). No, pa sem mislil, da smo mi amaterji!

Intermezzo ali Kaj sanjajo rock n’ roll bandi? 



Damjan Perme 

OK.  Prezrti  so  torej  ponovno  v  polnem  zagonu.  Poganja  jih  nova energija, svež pristop k delu, izbruh ustvarjalnosti. Pesmi se skladajo, snemajo in predstavljajo na radijskih postajah, nastopi so vedno bolj izdelani, približuje se čas izdaje tretje zgoščenke. Klemen se  poskusi še v literarnih vodah, saj skupaj s Krištofom Gašpircem izda zbirko poezij z  naslovom  Dva  svetova.  Za  posladek  Prezrti  poleti  nastopijo  kot 68

 predskupina Dina Merlina (Dino na prizorišču celo pozabi svoj mobitel, katerega mu potem Klemen osebno odnese v hotel). 

Najbrž ni treba posebej poudarjati, da Gregor po vrnitvi iz vojske ni bil preveč zainteresiran za nadaljnje igranje. Jasno mu je bilo, da je ozračje v skupini dobro, da je napredek očiten in da je bil že od nekdaj najmanj dovzeten za dogajanje okoli skupine. Gregorjeva odločitev je tako  potrdila  staro  modrost,  da  najlepše  darilo  pride  takrat,  ko  ga najmanj  pričakuješ.  V  resnici  je  najbrž  uvidel  da  se  voz,  imenovan Prezrti, v vseh teh letih ni premaknil kaj dosti dlje od Kranja in se je zato odločil svojo energijo vložiti v bolj varno naložbo. Mi pa se na tem mestu lahko vprašamo kaj Prezrti v tem obdobju sploh so? 

Prvi  odgovor  je  na  dlani:    Prezrti  so  glasbena  skupina  iz Poženika,  ki  ima  za  pasom  dve  zgoščenki,  štiri  videospote  in  kopico uspelih nastopov. Drugi odgovor bi bil, da so ena od najuspešnejših rock skupin na Gorenjskem, koncertna atrakcija, katero se splača videti. In zadnji odgovor? Hja, s čisto fizičnega gledišča bi lahko rekli, da Prezrte v bistvu tvorita le dva glasbenika – Klemen Teran in Boštjan Ciperle. 

Klemen  kot  izjemen  pisec  besedil  in  ne  preveč  kakovosten  vokalist, Boštjan kot sposoben basist in omahljivi borec z mlini na veter. Tem trem odgovorom pa bi vendarle morali dodati še splošno oznako, ki bi morda lahko vse skupaj smiselno povezala v (ne)celoto; da so Prezrti eksplozivna mešanica egotripa, sarkazma in kratkovidnosti. 

Seveda v vsaki skupini prihaja do trenj in prav zato je egoizem neogiben element glasbene skupine. Lahko namreč bistveno pripomore k izbruhu ustvarjalnosti, saj se z njegovim pojavom nevidna vez znotraj benda  (katera  se  slej  ko  prej  spremeni  v  utrujeno  rutino),  razsuje  v milijone preperelih delcev, iz zapuščine katerih nato zraste prava, vidna vez,  ki  skupino  resnično  poveže  v  skupino  prijateljev.  Tako  so  se reinkarnirali Red Hot Chilli Peppers, tako so kultni postali Iron Maiden, tako se še danes kotalijo Rolling Stones. 

 Sarkazem  je  naslednja  pomembna  sestavina  pravega  benda. 

Zavedaj se kdo in kaj si, nikoli se ne jemlji preveč resno, bodi dojemljiv za svoje slabosti in za slabosti drugih. No, predvsem za slabosti drugih. 

In  potem  pridemo  do  ambicioznosti.  Če  ne  veš  kaj  hočeš,  se zapri  v  kletko  lastne  omejenosti  in  podari  ključ  kakšni  invalidni organizaciji.  Če  veš  kam  hočeš,  se  trudi  ambicijo  uresničiti  -  ali  vsaj 

»umri« v poskušanju. Seveda je potrebno ambicijo razumeti in ji dati konkretno obliko; potrebno je izpolnjevati zadane si naloge s ciljem priti do velikega konca. In prav tega je manjkalo Prezrtim – v komercialnem smislu  so  bili  premalo  daljnovidni.  Še  najdlje  je  pogled  segal  prav Boštjanu. Imel je vizijo, sicer nedorečeno, a vseeno; če bi je ne imel, se danes ne bi lotil osvetljevanja teh dogodkov. Resda je bil preveč naiven in preveč nedosleden v posameznih  obdobjih svojega udejstvovanja z glasbo, ampak bil je vsaj človek dejanj. In zato se še danes vprašuje o tem, kaj je šlo narobe..   Klemen mu je občasno sledil, vendar je vmes odkril  veliko  pomembnejših  reči,  katerim  je  bil  pripravljen  razdajati svojo energijo. Čiw je kljub svoji pozitivni energiji kmalu izgubil vero v uspeh, kar je bila seveda  nepopravljiva škoda. Preberite si besedilo  Ptica ob koncu te knjige in jasno vam bo, kakšen potencial se je skrival v njem. 

Gregorju je skupina služila zgolj kot hobi. Na začetku mogoče kaj več, v  zrelejši  dobi  pač  ne  več.  Vsi  trenutni  in  poznejši  člani  so  s  svojo pojavnostjo  bolj  ali  manj  pomembno  sooblikovali  glasbeno  podobo banda, ki je ob koncu obstoja vseeno izdala zgoščenko,  vredno založbe, resnega tiska in glasbenih lestvic. Ironično je le, da je bila cena za to previsoka. 

Zadnji dve skladbi, kateri je s Prezrtimi posnel Gregor Koritnik, sta  bili   Čipkarica ,  rock  priredba  narodno  zabavne  skladbe,  katero  je napisal Klemnov oče in katero so izvajali že Oglarji, in pa himna za nogometni klub Velesovo z naslovom  Velesovci . Pri naročilu za himno se  je  zapletlo  s    plačilom,  saj  jim  naročnik  Janez  Štumberger  zaradi rokerske  izvedbe  (in  ne  dalmatinske,  kot  je  želel  gospod),  ni  izplačal dogovorjenega  honorarja.  Boštjan  je  zato  gospoda  Štumbergerja preimenoval  iz  Janeza  v  Judeža  in  si  vzel  pravico,  da  na  tekmah 70

Velesovega brezplačno sedi na tribuni VIP (torej na sedežu za rezervne igralce). 

 

Metuljev gambit



Boštjan Ciperle 

Po  dolgih  prelaganjih  in  čakanju  je  Zoran  Urbanč  končno  spravil skupaj kompilacijo Pot med zvezde II. Na njo je uvrstil skladbi  Vapo ter - skoraj leto in pol po njenem nastanku - tudi  Na skalah in mivki. 

Slednja je imela ritmiko, ki je zdržala več kot le eno poletje in se je kot taka  odlično  obnesla  predvsem  na  poletnih  festivalih.  O  sami kompilaciji ni kaj dosti govoriti, saj je  komercialno potonila kot voda v  pesku,  bila  pa  je  dobrodošla    popotnica  pred  izdajo  težko pričakovanega tretjega albuma.

Po skoraj dveh mesecih miksanja so bile  Legende na prelomu tisočletja končno nared. Če smo natančnejši, lahko povem, da smo za miksanje  porabili  več  kot  250  ur,  kar  se  seveda  še  kako  pozna  pri kakovosti zvoka in pri raznolikosti komadov. Tu moram še enkrat več pohvaliti Zorana Urbanča, ki nam je šel pri celotnem projektu resnično precej  na  roko,  saj  je  bil  od  samega  začetka  naš  simpatizer  in zagovornik.  Vsekakor  je  pametno  gledal  na  obojestransko  korist.

Snemali smo namreč na pol zastonj, v zameno pa širili dober glas o njegovem studiu. Mastering je bil narejen 28.oktobra 2001, in moram reči, da sem bil prezadovoljen, da je bilo vse skupaj končno zaključeno.

Da sploh ne pomislim kaj bi nastalo, če bi snemali na vrat na nos pred Gregorjevim odhodom v vojsko.

Zdaj smo prišli do težjega dela produkcije, ko se začenja delo na  sami  obliki  plošče.  Na  srečo  smo  imeli  dva  izredno  sposobna oblikovalca, katerima smo naročili, da naj bo ovitek v črni, rjavi in beli barvi. Izgled naj bi bil namreč starinski, saj je koncept ovitka  temeljil na  predstavitvi  cerkljanskih  spomenikov in  prepoznavnejših  zgradb, na  ovitek  pa  smo  želeli  spraviti  tudi  veljake,  ki  so  bili  v  preteklosti pomembni za Cerklje. Tako je padla tudi ideja za sliko, na kateri smo člani skupine ponazorjeni kot bronasti odlitki. Na koncu se je izkazalo, da bi bila brez ovitka plošča mnogo manj prepoznavna, hkrati pa smo se naučili kako pomemben del albuma predstavlja sam ovitek.

Medtem  sva  s  Klemnom  poslala  zgoščenko  vsem

pomembnejšim založbam v Sloveniji, nanjo pa sva uvrstila le izbranih deset skladb. Pri tem ne morem mimo dejstva, da smo kljub vsemu trudu in popravljanju napak iz preteklih let napravili novo oslarijo, saj smo na končni izdelek nabasali kar 22 skladb, kar je bila seveda totalna neumnost. Kakovost res dobrih skladb se je namreč izgubila v malem morju  slabših  ali  ne  povsem  dodelanih  pesmi.  Če  že,  bi  morali  po principu koherentnosti izdati dvojni plošček, še bolje pa bi naredili, če bi izdali zgoščenko z enajstimi ali dvanajstimi izbranimi komadi. Tako pa  se  ves  efekt  konceptualne  plošče  porazgubi  zaradi  sicer  dobrih pesmi tipa  Velesovci, ki pa kot himna na studijsko ploščo preprosto ne 72

spada. V bistvu smo naredili isto napako kot pri komadu  Terana za župana, le da se nam je himna zdela tako dober komad, da smo ga po vsej sili hoteli uvrstiti na ploščo. Takih napak je bilo še več, saj smo recimo enega glavnih adutov ( Podivjalo je nebo,  op. p.), stlačili nekam na rep plošče.

Podobno je bilo z  uspešnico  Na skalah in mivki, za katero bi bilo bolje, če bi jo izdali kot poletni singel s še dvema lahkotnejšima komadoma, ne pa da po udarnih komadih tipa  Vapo, Nov dan, Amaro 18    in  ostalih,  deluje  kot  zajebancija.  Ampak  to  sodim  šele  zdaj,  iz primerne distance, medtem ko smo takrat želeli naše ideje in trdo delo po  vsej  sili  pokazati  svetu.  Največ  pa  je  na  tako  odločitev  vplivalo navdušenje nad dejstvom, da smo prestopili rubikon slabe produkcije in se, po pozitivnem odgovoru založbe PRESSTIGE, nenadoma znašli pred vrati raja. Ta so se nam sicer odpirala že enkrat prej, a smo bili premalo zreli da bi jih odprli. Nekaj časa smo sicer še počakali, toliko da  vidimo  če  bo  padla  še  kakšna  ponudba,  na  koncu  pa  smo  za mnenje  povprašali  kar  Zorana,  kateri    nam  je  predlagal,  naj  ne odlašamo. To, da sem bil jaz, Boštjan Ciperle,  za mnenje glede naših odločitev pripravljen vprašati še koga drugega, je bil samo dokaz, da sem se v tem poslu vendarle nekaj naučil.  Seveda pogoji založbe niso bili ravno radodarni, saj so za tiskanje  250 plošč zahtevali preko tristo takratnih  tisočakov.  Poleg  tega  naj  bi  poskrbeli  za  distribucijo  v trgovinah in v medijih, pa tudi za nekaj špilov v okolici Maribora. Tako smo  za  posojilo  poprosili  Petra  A.Pirca,  Zorana  Urbanča  ter  Aleša Ropotarja  in  v  Mariboru  sklenili  pogodbo  o  dvoletnem  poslovnem sodelovanju. Poleg mehanskih pravic smo se dogovorili da bomo na vsake tri mesece dobili poročilo o prodaji plošče, sklenili pa smo tudi avtorski honorar v višini 13%.

Ker  se  nam  je  zdelo  za  nov  izdelek  primerno  posneti promocijski videospot, smo se novembra  odpravili v grad Strmol in tam posneli nekaj eksteriernih kadrov za  Podivjalo je nebo. Tako smo imeli ploščo in videospot, manjkala nam je samo še oseba, ki bi znala vse to dobro promovirati. V roke smo vzeli telefonski imenik in kar po 73

vrsti klicali takšne in drugačne managerje. Večina se je po poslušanju posnetkov  izgovorila  s  prezasedenostjo,  nekateri  so  dejali  da  ne

»furajo tako zvrst,« eden pa je le bil pripravljen poskusiti z nami, saj nam je ponudil, da kot predskupina nastopimo na Bledu s Californio in Parnim Valjkom.

A špil je bil kljub našemu navdušenju pravi polom. S sabo smo sicer  vzeli  Zorana  kot  tonskega  tehnika,  vendar  pa  je  naš  vrli bobnarček s seboj pripeljal činele brez stojal (!). Poleg tega je mraz pritiskal kot že dolgo ne, tako da so nam prsti kar zmrzovali. Najprej smo  torej  morali  nafehtati  stojala  in  bobnarski  stolček  (za  to  smo poprosili  kar  Parni  Valjak,  saj  »kalifornijci«  nad  posojanjem  svoje opreme niso bili najbolj navdušeni), potem pa sem še sam ugotovil, da  sem  pozabil  pas  za  kitaro!  Zadevo  sem  rešil  s  še  enim

»posvojitvenim«  manevrom  in  ob  pol  devetih  smo  končno  začeli  s špilom. Mraz je pritiskal, kot da bi ga uvozili iz Sibirije, tako da ni bilo prave energije, pa tudi dvorana je bila zvočno tako zelo slaba, da se je zvok odbijal od sten kot pingpong žogica od mize.

 

Z enotedensko zamudo, torej 27. novembra 2001, smo v roke končno  dobili  naš  zadnji  izdelek  in  moram  reči,  da  je  bil  občutek naravnost fantastičen. Navkljub vsem procesnim  napakam smo v roke dobili izdelek, ki je imel izviren in kakovosten ovitek, pesmi, ki so bile producirane tako kot se šika, poleg tega pa še kup dobrih melodij, katerih se ne bi sramoval niti kakšen dosti bolj uveljavljen glasbenik.

Končno  pravi album! Album, ki je nastajal več kot leto dni, album, v katerega smo vložili vse, kar smo do takrat ustvarili (na koncu se je izkazalo  da  za  dobro  albuma  celo  preveč).  Ko  sem  prijel  v  roke Legende, se mi je zdelo, kot da v roke prijemam odraslega otroka, v katerega  vzgojo  sem  vložil  ves  svoj  trud.  Sicer  pa  je  prijeti  v  roke končni izdelek, katerega si sam ustvaril iz nič, nekaj neprecenljivega.

Tisti prvi trenutek, tisti prvi dotik, tisti prvi gladež po straneh ovitka –

neprecenljivo.

Tri  dni  pozneje  smo  v  Kevdru  napravili  pravi  predstavitveni party, na katerega smo pripeljali več kot 80 povabljencev ki so tako ali drugače  sodelovali  pri  projektu.  Obiskovalce  smo  nehali  šteti  v trenutku, ko se je pred vhodom zaradi prenapolnjenosti prostora vnel pretep.

Če kdaj, smo prav ob nastajanju  Legend s klasičnim šahovskim gambitom  (žrtvovanjem  Gregorja)  prestopili  meje  amaterizma  in zaslutili, kako svetla je lahko naša prihodnost. In ko smo zagledali našo ploščo na polici največje slovenske trgovine z glasbo smo spoznali, da smo se iz neodločne bube prelevili v frfotajočega metulja.

Naj šport (B.Ciperle/B.Ciperle) 225(3/4) in  150(4/4)  (2’47”) Trinajsti dan vage bil je dan,

 

ko prazen list in moje pero

 

kitice

C add9 Em7/H  F/A  G6

v roke ste dobili v zameno za to,

pustite na njem svoj pečat,

 

če je tudi uho.

 

vmes

C Em D (D Em F#m)

Po 20.1 dobil je ime,

 

belina že izgublja ves svoj sijaj,

kitica Am G Am G F Am G F

prečrtano, zbrisano, obkroženo vse.

Usodni P.K.-jev pečat,

 

spremenil ga je.

 

ref  1 Am C sus2 G x 4

Ker tiger in Ger. sta zdužila moči,

 

množijo se vtisi nekomu v spomin.

solo

(G F#m Em) C D C Am G F (F G)

Prej ali slej v pozabo potonem,

dodajte še svoj pečat

 

v imenu mojem.

Rojstvo ujeto med zvezo in radost, nagon po učenju, hrepenenje je mladost.

Razočaran nad smrtjo smeji se skrbem, slo in pohota ga držita nad tlem.

Nesreča in žalost mu ne celita ran, usoda ga vodi do novih spoznanj.

Večkrat se ustavi in vpraša zakaj dobi vse kot jojo nazaj.

Rad te imam, moj naljubši šport.

Previdno krmariš me, kot pravi kopilot.

Rad te imam, ker si kot mala šala,

ko čarobno se dvigne mi morala.

Predtakt

2 T

2

uvod

16 T

4

 

kitica 1

16 T

20

13 dan…

 

vmes

16 T

36

 

kitica 2

16 T

52

Po 20….

vmes

16 T

68

kitica 3

16 T

84

Ker tiger…

Solo 1

16 T

100

kitica 4

16 T

116

Rojstvo..

refren 1

16 T

132

Rad te…

solo

12 T

144

refren 2

17 T

160

rad te…

konec

17

POGLAVJE 6 

 

AIN'T NO BUSINESS LIKE SHOWBUSINESS 

Prezrti  so  v  januarju  začeli  sodelovati  z  managerjem    Dragom Milankovičem, ki naj bi med drugim zastopal tudi Utopijo, The Drinkers, Milana Rudana, Ritem planet, Turbo Angels, Tejo Hauer, Piko Božič, ter še nekatera druga znana imena slovenske glasbene scene. Posnetki so ga očitno prepričali v to, da bi Prezrti lahko nastopili kot predskupina The Drinkers, vendar je kot pogoj za uresničitev tega postavil izdelavo videospota  za  pesem   Ljubil  lahko .  To  je    za  Prezrte  pomenilo  nov preskok, saj so se za režijo omenjala tri znana imena (Jemeršič, Pavec in Vilar), kateri so bili sposobni narediti kvaliteten in zanimiv videospot. 

Boštjan  in  Klemen  sta  brez  omahovanja  privolila  v  sodelovanje  in podpis pogodbe, hkrati pa  sta  Ljubil lahko  poslala na tretji ŠKL DEMO 

HIT, kjer so pesem še dodatno promovirali. 

Na    priporočilo  Draga  Milankoviča  se  je  začelo  iskanje klaviaturista  in  ritem  kitarista  ter  nabiranje  denarja  za  spot.  Mitjo Kavčiča,  bodočega    člana  Prezrtih,  je  v  skupino  pripeljal  kar  Zoran Urbanč. Mile Vilar, ki je bil izbran za režiserja videospota,  je predstavil tudi zamisel, po kateri bi bilo potrebno dobiti statiste, ki bi se goli ljubili v skalnatem hodniku. Za Boštjana in Klemna, ki jima sicer ni bilo najbolj jasno,  kaj  naj v videospotu počeli goli  ljudje,  je  bil  Dragotov  predlog seveda projekt stoletja. Na koncu se je izkazalo, da bo snemanje potekal v  skalnatem  podhodu  na  Ljubljanskem  gradu,  za  kar  je  bilo  najprej potrebno plačati 85 tisoč starih tisočakov (350 eurov), nato pa celotni podhod  preurediti  še  v  dnevno  sobo.  Ne  sledite  več?  Torej  besedo prepustimo Boštjanu: 

„Uf, to je bil res velik zalogaj. Kaj takega niti v sanjah nismo pričakovali, poleg tega pa se je naenkrat zgodilo toliko stvari - in to pomembnih,  velikih  stvari  -,  da  smo  komaj  sledili  celotnemu dogajanju.  Da  sploh  ne  omenjam  finančne  plati,  saj  je  denar  kar  v potokih polzel iz  denarnic. Predvsem  iz  moje,  če  sem  natančen,  saj sem bil tisti čas edini kreditno sposoben član naše bande. Poleg tega smo kar naenkrat v skupino pripeljali dva nova člana.

Glede  snemanja  je  šlo  pa  takole:    v  skalnatem  podhodu Ljubljanskega  gradu  smo  morali  urediti  stanovanje:  zbrati  kopalno kad, dve postelji, umivalnik, školjko, stekla, mize, stole, televizijo, luči, in še cel kup razne krame, kot so prevleke, tepihi, ipd. Za prevoz smo si sposodili kar tovornjak, nabrali pa smo tudi zahtevanih 1250 evrov.

Medtem smo imeli vaje,  na  katerih smo uigravali  klaviature, obenem pa preizkušali še nove kitariste. Ker so bili vsi dobri kitaristi že zasedeni, smo morali iskati med tistimi slabšimi. Na koncu nam je Klemnova sestra Barbara priporočila Andreja Arha, kateremu smo po seznanitvi s potekom dela v skupini naročili, da naštudira  Ljubil lahko, nato pa se bomo odločili kako in kaj. Na vaji je komad sicer notno zaigral  kot  je  treba,  a  ga  je  zafrkaval  ritem,  saj  se  je  videlo  da  je

»tablaturen tip« kitarista. Sam sem bil precej skeptičen glede njegove kvalitete, a ker se je mudilo, smo ga s koncem januarja sprejeli medse.

Da bi videla kako se gibamo med igranjem (s čimer bi nas lažje vodila na snemanju), sta  na  prvo vajo z novim kitaristom prišla tudi Drago in  Mile.  Naj  kar  po  resnici  povem,  da  sta  bila  nad  nami  preprosto razočarana;    Mileta  je  motilo  slabo  igranje  ter  nenehno  skakanje Klemna po efektu (zaradi tega se ni mogel osredotočiti na petje in ni deloval sproščeno), Dragotu pa je bilo najbrž že kar malo žal, da se je z nami tako hitro odločil podpisati pogodbo.

Naslednji dan se je začelo zares. Točno opoldne so nas v roke vzeli pri  frizerskem salonu Mič styling, kjer so nam uredili pričeske. Ko smo po naših domovih nabrali primerno opremo za stanovanje, katero smo opremljali na gradu, je Klemen vse skupaj zvozil na grad, vendar nas  je  tam  čakalo  novo  presenečenje;    režiser  je  namreč  zahteval posebne luči, za katere smo morali zrihtati še dodaten kombi s katerim smo jih šli iskati na RTV. Za posebne efekte smo najeli stroboskope in laserje, ki jih je dal v najem Klemen Špehar. Tako smo imeli v našem spotu prste vmes že vsaj trije Boštjani (če štejem tudi statista) in dva Klemna.

Ko smo prenesli vse stvari iz tovornjaka v prostor, je arhitekt kot kakšen firer ukazoval kako in kam kaj postaviti. Veliko stvari  Miletu 79

ni bilo všeč, zato smo jih morali odstraniti. Ko smo opremljali dekliško sobo  se  je  režiser  domislil, da  je  potrebno   nekam  obesiti  ogledalo.

Kam, jebemti, pa naj obesimo ogledalo, če pa ni nikjer nobene stene ? 

Še dobro, da se ni odločil za vodo v zraku. Ampak naredi - si - sam mojstri smo to uredili z improvizacijo laksa in lesa. In to je bilo šele ogrevanje, saj je moral pod ogledalom stati lijak –  delujoči lijak. Ko si odprl pipo, je morala priteči voda. Logično, ne? Seveda smo zadevo spet rešili sami; iskat smo šli vodno črpalko, povezali cevi in to je bilo to. Naslednji problem je bila kad, v kateri bi  morala biti topla voda (ker statista nista želela ležati v mrzli vodi – glede na to, da je bil januar, jima  to  lahko  opravičim).  In  kako  zapreti  kad,  v  kateri  je  500  litrov vode? S kitom, seveda. Imeli smo tudi stisko s časom, saj naj bi začeli snemati ob petih. Pod kad smo dali grelec, a bil tako močan, da je stalno metalo ven varovalko in nismo vedeli ali bo voda topla ali ne.

Vezavo  luči  in  ostalih  stvari,  ki  so  bile  proti  tem  težavam  zgolj malenkosti, sploh ne bom omenjal. Postajalo je vse bolj mraz, začelo se je mračiti, ljudje so postajali nervozni, mi pa smo bili zdelani kot kozli. Za nameček je v podhodu pihalo kot skozi slamico. A snemanje se je vendarle začelo. Dve znanki smo zadolžili za kuhanje vina in čaja, Klemen je poprosil starša, da sta prinesla nekaj dobrot za pod zob in po malici smo ugotovili, da je voda v kadi še kar mrzla. Statistko je zeblo  kot  mačko,  zato  se  je  po  vsakem  kadru  jadrno  pobrala  v garderobo, kjer jo je imela pod nadzorom stilistka Andreja. Za nadzor nad golo statistko sem bil sicer najbolj zainteresiran jaz, vendar smo pošteno ugotovili, da bi bil precej slab stilist, zato so me ostali člani skupine raje zadolžili za rešitev problema tople vode. To sem v napadu razsvetljenja rešil s precej enostavnim manevrom: grelec sem preklopil na drug, nekoliko močnejši podaljšek, in snemanje je steklo tako kot je treba. Ob enajstih je začel snemati statist Boštjan, ob dveh ponoči pa smo se morali pripraviti še mi. Stilistka nam je nadela obleke, nam uredila lase in nas rahlo napudrala. Nato smo šli snemati. Kadri so bili klasični (z odpiranjem ust in  narejenim akordiranjem), tako da smo 80

vse  skupaj  zaključili  približno  ob  štirih  zjutraj.  To  pomeni,  da  smo skupno snemali skoraj polnih dvanajst ur!

Po tem smo morali še vse pospraviti, pri čemer smo preklinjali vse udeležene kateri so iz nas izvlekli tako masten honorar. Saj smo vse sami postavili, sami razstavili in tudi sami poskrbeli za pijačo in jedačo!“

 

Kdo se boji Draga Milankoviča? 



Boštjan Ciperle 

Minevali so tedni, mi pa smo bili že nestrpni kaj bo s spotom. Večkrat smo klicali Draga, ta pa je vedno našel kak primeren izgovor: ali je bil zaposlen z drugimi projekti ali je urejal kakšne finančne podrobnosti, ali je imel babico v bolnici… Skratka, zadeva  s spotom je počasi začela dobivati pegaste pike. Konec februarja je prišel Drago celo v Cerklje 81

na  vajo  in  povedal,  da  bo  spot  dokončan,  ko  mu  bomo  prinesli preostali denar (okoli 830 zdajšnjih evrov). Tega smo zbrali do konca februarja in čakali.  Nato pa je sledil telefonski klic.  Zelo neugoden klic.

Poklical  je  namreč  Mile  Vilar  in  vprašal,  če  mislimo  dokončati videospot    in  ali  mislimo  prinesti  denar.  Halo?   Če  mislimo  MI dokončati videospot?  Is this some kind of a bad joke?  Ne, to ni noben joke, je odgovoril Mile in ponovil, da hoče videti denar. Stvar je seveda zasmrdela do vrha Krvavca, zato sem zadevo prevzel v svoje roke  in se z Miletom dogovoril za soočenje  na četiri oka. In potem je sledila zgodbica z grdim koncem. Tako grdim, da mi je šlo kar na bruhanje.

ČRTICA O DRAGCU, CEPCU IN DOBRI VILI 

Nekoč je živel stric Dragec, velik in težak mož, ki naj bi poznal dobro vilo,  katera  za  pravi  denar  uresniči  vsako  željo.  In  tako  je  v  nekem neimenovanem gozdu srečal dečka po imenu Cepec, ki je, jokajoč na štoru,  objokoval  svojo  usodo  neprepoznavne  televizijske  zvezde.

Dragec ga je pobaral, češ,  kaj pa je, fantič, da tako jočeš,  ta pa mu je razložil, da že od prvega meseca svojega kratkega življenja sanja samo o tem, kako bi nastopil na televiziji in v živo prepeval otroške pesmice.

Prijaznemu stricu Dragcu so se nemudoma zasvetile oči in je malega dečka takoj potolažil.  Povedal mu je, da pozna dobro vilo, kateri lahko posreduje  vsako  njegovo  željo,  le  1250  evrov  mora  nafehtati  od mamice, pa bo vse urejeno. Cepec se je razveselil kot otrok, kar je tudi res bil, in Dragcu že naslednji dan izročil nafehtane dinarčke od svoje dobre mamice. Ampak prijazni stric Dragec je dejal, da bo potrebno dodati še 830 evrov za režijske stroške (kar Cepec sploh ni vedel, kaj naj bi predstavljali), potem pa bo stvar  res urejena. Mali Cepec je tokrat urno  odpeketal  do  svoje  tete  -  propadle  filmske  igralke  -  in  tako nafehtal dodatne evrčke za nastop na televiziji. Toda stric Dragec s sijočimi očmi je del tega dinarčka skril kar sebi v žep, čarobni vili, ki naj  bi  Cepca  prikazala  na  televiziji,  pa  je  za  delo  plačal  le  kakšno 82

polovico vseh dinarčkov. Deček seveda tega ni mogel vedeti in se je zato brezskrbno predal ličenju, oblačenju, in sploh vsem stvarem, ki pritičejo nastopu na televiziji. Dobra vila naj bi bila po legendi tako ali drugače dobra teta in je Cepcu kljub temu, da je prejela manj denarja, kot je zahtevala, pomagala pri uresničevanju njegove želje. Ker pa tudi vila - kot mnogo zmotno mislijo - ne more živeti le od zraka in ne more večno čakati na svoj dolg, je Cepcu po preteku nekaj tednov vrgla v glavo kamen. Ja, kamen! Velik, oglati kamen! Obenem  mu je v  obraz  zabrusila,  da  ne  misli  večno  čakati  na  drugi  del  svojega honorarja,  medtem  ko  neplačani  del  prvega  sploh  ne  želi  več omenjati. Zaprepadeni Cepec je pojasnil, da je vse skupaj, torej 1250

in  nato  še  830  evrov,  že  izplačal  posredniku  Dragcu,  kateri  naj  bi menda edini vedel kje biva dobra vila.

» Pa kaj še, bivališče my ass! Moj naslov je vpisan v vsak jebeni telefonski imenik! , je besnela dobra vila in Cepcu v  glavo vrgla nov kamen.  O kakšnih 1200 in ne vem še koliko evrov govoriš, fante, ko pa sem jih v roke dobila samo 800? Ne ti mene v glavo jebat! A zgledam kot da rož’ce sadim tlele, al’ kaj, mamojebec usrani!   Začarala te bom v drekobrbca, pa boš potem videl svojih pet minut slave.«

 

Pogodba  o  ureditvi pravnih  razmerij  in  poslovnem  sodelovanju 

med glasbeno skupino Prezrti in managerjem Milankovič Dragom 

1.člen 

Glasbena  skupina  Prezrti  (v  nadaljevanju  glasbena  skupina),  ki  jo zastopa Ciperle Boštjan,  rojen 05.10.1974, stanuje Dvorje 96 , imetnik osebne  izkaznice  štev.  000719750,  izdane  od SO Kranj  in dosedanji manager  glasbene  skupine  Prezrti  Milankovič  Drago  (v  nadaljevanju manager),  rojen  ________,  stanuje  __________________,  imetnik  osebne izkaznice štev. _________, izdane od _____________   sklenejo dne _______ v 83

 ____________  pogodbo,  s  katero  urejajo    pravna  razmerja  in  poslovno sodelovanje po sklenitvi pogodbe. 

2.člen 

Pogodba se nanaša na dolg v višini 185.000,00 SIT, ki ga je manager dolžan od  01.03.2002. 

3.člen 

Pogodbeni  stranki  sta  nesporno  ugotovili,  da  je  manager,  dolžan glasbeni  skupini  denar  v  višini  185.000,00  SIT,  ki  so  mu  ga  dali posamezni člani glasbene skupine v obdobju od 16.01.2002 do 1.3.2002 

kot  posredniku  izključno  zaradi  poplačila  stroškov,  nastalih  pri snemanju videospota glasbene skupine, vendar ga je le-ta zadržal zase, zato se manager obvezuje, da bo poravnal svoj zgoraj navedeni dolg do glasbene  skupine  najkasneje  do  31.05.2003,  sicer  bo  oškodovana glasbena skupina zoper njega podala ovadbo pristojnemu državnemu tožilstvu in tožbo na pristojno sodišče. 

4. člen 

Pogodbeni  stranki  soglašata,  da  managerjeva  vrnitev  dolga  glasbeni skupini poteka tako da znesek v višini 90.000,00 SIT vrne do najkasneje 30.04.2003 do 23.59 prestali dolg v višini 95.000,00 SIT pa do vključno 31.05.2003 do 23.59. 

5. člen 

Pogodbeni  stranki  soglašata,  da  s  sklenitvijo  te  pogodbe  prenehajo veljati vse dosedaj sklenjene pogodbe in dogovori med pogodbenima strankama. 

6. člen 

Pogodbeni  stranki  soglašata,  da  manager  ne  more  enostransko odstopiti od pogodbe, če še ni poravnal svojega dolga do skupine. 

ZASTOPNIK GLASBENE SKUPINE

MANAGER

Boštjan Ciperle

Drago Milankovič

 

Faksimile pogodbe o terjatvi dolga

 

Kdo se boji Draga Milankoviča? (CODA)



Boštjan Ciperle 

Mile mi je torej povedal, da je prejel le 400 od 836 evrov, kolikor smo jih kot drugi del plačila izročili Dragu. To je pomenilo, da nas je do tistega  trenutka  opeharil  za  skoraj  800  evrov.  Poleg  tega  je  Mile povedal, da mu je Drago dolžan denar za spot Utopije in da je govoril z  Mirotom  iz  skupine  The  Drinkers,  kateri  mu  je  povedal  podobno 85

zgodbo... Skratka, do takrat sem imel že tak glavobol, da ne bi zalegla niti škatla aspirinov. Vseeno sem hotel Miletove izjave preveriti, saj bi lahko  šlo  za  prevaro,  zato  sem  poklical  Mirota,  ki  je  v  pristnem zasavskem  narečju  obrazložil,  da  Drago  ni  ravno  najbolj  zaupanja vredna oseba.  Mile mi je povedal še za goljufijo ob organizaciji 10

letnice  Big  foot  mame,  za  katero  je  menda  še  dolgo  odplačeval Dragove dolgove. Vseeno sva dorekla najnujnejše stvari glede spota.

Tako  naj  bi  bilo  potrebno  nekaj  kadrov  posneti  na  novo,  pregled predračuna  pa je pokazal, da bi bilo potrebno za dokončanje spota dodati še 720 evrov, medtem ko bi nove posnetke Mile naredil zastonj.

Povedal je še, da je naš spot že tako snemal napol zastonj (kar sicer reče vsak  podjetnik,  od malarja  pa  do avtomehanika)  in  da  pod to ceno ne gre. Zagotovil sem mu, da bomo dolg plačali (in sicer v treh obrokih), saj bi sicer lahko ostali celo brez spota ali pa dobili le kakšen polizdelek

Kasneje  mi  je  Miro  povedal  tudi,  da  Drago  ni  zaželen  ne  v uredništvu tednika Antene, ne v nekaterih drugih medijih, saj da se obnaša  zelo  arogantno.  Drago  je  naokoli  tudi  govoril,  da  je Drinkersom  zrihtal  nekatere  nastope  v  oddajah,  kamor  je  Drinkerse tako ali tako povabil sam urednik televizije.  Na koncu se je nabralo za zvrhan  koš  laži    in  zavajanj,  tako  da  se  mi  sploh  ni  več  ljubilo razglabljati, kako so vsi ti ljudje sploh prišli v stik s to barabo. Ko sem vse skupaj povedal Klemnu, se je držal za glavo in takoj »zeksal« par špricerjev. Naslednji dan sem poklical Dragota in ga vprašal kaj je s spotom  in  kdaj  bo  celotna  zadeva  končana.  Seveda  ni  mi  ni  znal povedati  nič  konkretnega.  Ampak  zadevo  sem  gnal  naprej.  Poklical sem upravo gradu in preveril, če je bilo kdaj koli kaj plačano glede najema  prostorov  za  januarsko  snemanje.  Gospa  Zorica  iz Ljubljanskega gradu mi je zagotovila, da se je Drago Milankovič sicer pogajal za najem v znesku 150 evrov, da pa od prvotnega zneska 355

evrov niso odstopili. Seveda mi je povedala tudi, da do tistega dne ni bilo plačanega niti evra za najem prostorov, pa čeprav je Mile rekel, da je moral iz naslova 1000 evrov plačati najem prostora. Aha, torej je 86

bil nekje v tej zgodbi zdaj udeležen tudi Mile. Je možno, da gre za kar dvojni nateg? 

Sedaj  smo  morali  postati  še  bolj  previdni  in  nismo  zaupali nikomur več. Draga sem klical vsak dan, ga povabil tudi na vajo, a ga kljub obljubam seveda ni bilo. Ko je minil teden dni, sem imel vsega dovolj in se odločil razkriti karte. Najprej sem poklical Mileta in preveril če se je kaj slišal z Dragom. Odgovoril je da ne. Nato sem klical Draga in  ga povprašal kako in kaj. Zlagal se je, da se ravno v teh dneh z Miletom dogovarjata kako dokončati spot, več pa ni uspel povedati.

Prekinil sem ga  in mu povedal, da vem za vse dolgove in laži, da vem tudi  kakšno  je  stanje  z    Anteno,  on  pa  je  jecljal  kot  otrok  in  sploh klamfal taka sranja, da bi ga najraje kar pljunil čez slušalko. Rekel je tudi, da bo kar takoj prišel na sestanek, kar je tudi storil, tam pa sva mu s Klemnom povedala le, da naju ne zanima komu je dolžan denar ali kam je denar izginil, zanima naju samo na kakšen način ga bo vrnil.

Dogovorili  smo  se,  da  podpišemo  novo  pogodbo,  v  kateri bodo vpisani pogoji plačila, pa tudi, da bomo spot plačali sami in da bo le ta v dveh tednih  zgotovljen. Seveda je v svojih govorih Drago spet veliko obljubljal, sam pa lahko rečem le, da bi mu moral takrat primazati kakšno okoli ušes. Razpoloženje je bil namreč kar pravo za kaj takega. Brbljajočega nakladača pač moraš nekako ustaviti.

Iz  tega  »natega  leta,«  pa  smo  vendarle  izvlekli  tudi  nekaj dobrega. Kot že omenjeno, smo spoznali Mirota, ki je bil mimogrede tudi  mož  Tamare  Pirih,  urednice  Antene.  In  prav  z  njo  smo  kmalu navezali  poslovne  stike,  saj  je  konec  marca  v  Anteni  izšel  skoraj celostranski članek o skupini Prezrti.

Ni  kaj,  Prezrti  smo  bili  svoje  čase  precej  trdovratni  skupek homo sapiensov, to nam je pač treba priznati.

 Pogodba  o  ureditvi pravnih  razmerij  in  poslovnem  sodelovanju 

med  glasbeno  skupino  Prezrti  in  prirediteljem  ter  managerjem 



Milankovič Dragom 

1.člen 

Glasbena  skupina  Prezrti  (v  nadaljevanju  glasbena  skupina),  ki  jo zastopa Ciperle Boštjan,  rojen 05.10.1974, stanuje Dvorje 96  , imetnik osebne  izkaznice  štev.  000719750,  izdane  od SO Kranj  in dosedanji manager  glasbene  skupine  Prezrti  Milankovič  Drago  (v  nadaljevanju manager),  rojen  ________,  stanuje  __________________,  imetnik  osebne izkaznice štev. _________, izdane od _____________   sklenejo dne _______ v ____________  pogodbo,  s  katero  urejajo    pravna  razmerja  in  poslovno sodelovanje po sklenitvi pogodbe. 

2.člen 

Pogodba se nanaša na koncert, ki bo 24.8.2002 v Domžalah. Stranki sta se dogovorila za honorar, ki je v višini 30.000,00 SIT. 

3.člen 

Ker  je  manager,  ki  je  med  drugim  tudi  organizator  prireditve  v Domžalah dolžan glasbeni skupini znesek v višini 185.000,00 SIT sta se stranki dogovorili, da če manager vrne dolg v višini 185.000,00 SIT do 31.8.2002 se skupina odpove honorarju za nastop, ki bo 24.08.2002 v Domžalah. 

3. člen 

V primeru slabega vremena oz. kakšnih drugih razlogov, da organizator odpove prireditev je dolžan obvestiti skupino. Če jo obvesti 4 ure pred pričetkom  prireditve,  mu  ni  treba  plačati  honorarja.  Če  glasbena 88

 skupina  že  ima  nastop  in  traja  ta  manj  kot  polovico  dogovorjenega časa,  je  organizator  plačati  polovico  honorarja.  V  primeru,  da  je odigranega  več  kot  pol  nastopa  je  dolžan  organizator  poravnati honorar v celoti. 

4.člen 

Organizator  prireditve  je  dolžan  skupini  priskrbeti  topel  obrok.  Nad odrom streho, ki bo zaščita proti dežju v primeru slabega vremena 

ZASTOPNIK GLASBENE SKUPINE    ORGANIZATOR & MANAGER

Boštjan Ciperle

Drago Milankovič

 

Faksimile pogodbe za nastop v Domžalah

 

 Aprila je bilo snemanje dodatnih kadrov zaključeno. Hkrati so Prezrti dobili zagotovilo, da bo spot nared pred prvomajskimi prazniki, saj naj bi imel Mile Vilar zatem že določen termin za režijo podelitve Viktorjev. 

Medtem so Prezrti vneto prenavljali spletno stran, tako da bi ta ob predstavitvi spota  že imela novo, izboljšano podobo. Obenem  so se dogovorili tudi za brezplačen nastop na majskem kresovanju v Zalogu, na katerem naj bi poleg njih nastopila tudi skupina Princeps. Ker je šlo za prvi resnejši nastop v novi zasedbi, je bilo treba povečati intenziteto vaj, dodelati skladbe in večjo pozornost nameniti koreografiji na odru. 

Še pred koncem aprila jih je, tako kot je obljubil, poklical Mile in jim  povedal,  da  je  videospot  dokončan.  Na  premierno  projekcijo  so Prezrti kljub vsem zdraham povabili tudi Draga, nad samim spotom pa so  bili  vsi  prisotni  navdušeni.  Padlo  je  sicer  nekaj  pripomb  glede nepojavljanja  posameznih  članov  v  določenih  kadrih,  vendar  so  po pojasnilu  režiserja,  da  pač  niso  najbolj  fotogenični,  glasovi neodobravanja modro potihnili. 

Principi



Boštjan Ciperle 

Takoj ko je bil spot narejen, sem se z Iztokom Kurnikom dogovoril, da posnetek  odda  v  uredništvo  Videospotnic,  takrat  vodilne  glasbene oddaje v Sloveniji. Če bi se videospot uvrstil na lestvico, bi to pomenilo nov velikanski korak v zgodovini našega benda, odprla pa bi se nam tudi prenekatera vrata, ki so bila nam do tedaj zaprta.

Oddrveli smo tudi na koncert v Zalog. Ker je bila to v bistvu prvomajska fešta, smo prispeli tja sproščeni in dobro razpoloženi, saj smo vedeli da bo zabava po koncertu dolga in pestra. Končno smo imeli dober videospot, dober album in velike objave v časopisih, tako da  smo od  špila  pričakovali  veliko.  OK,  manager je  bil sicer  »za  en kur’c«, ampak na splošno smo bili že kar veliki frajerji. Ali pa smo vsaj mislili, da smo veliki frajerji. Kajti ko smo spregovorili nekaj besed z Iztokom,  vodilnim  članom  skupine  Princeps,  smo  uvideli,  da  je naklonjenost sosedov in prijateljev nekaterim že dovolj, da se začnejo obnašati kot največje rock zvezde. Scenarij je namreč predvideval, da naj bi najprej igral nek obskurni duo, nato nekaj skladb Princeps, nato mi, potem spet oni in potem spet mi. Na koncu naj bi celotno stvar zaključili Princeps. No, Iztok se je na to kot odzval kot kakšen Axl Rose in začel bentiti čez organizatorja, češ da je nesposoben amater. Sam sem si mislil, da naj bo raje tiho in odigra, kar ima odigrati, saj so bili dogovorjeni za fantastičen honorar stotih takratnih tisočakov! In to za igranje priredb! Poleg tega bi bilo bolj logično, da bi se pritoževali mi, saj  je  Princepsom  pripadel  status  headlinerjev.  Ker  pa  smo  poznali organizatorja in ker smo bili že nekaj kar časa na glasbeni sceni smo vedeli, da je treba stvarem pustiti dihati. Da ne govorim o tem, kako debelo sem pogledal, ko sem na sredini odra zagledal mešalno mizo, levo od nje bobne, desno pa klaviature.

Kateri idiot je pa postavljal ozvočenje?  sem vprašal Iztoka.

Ja, mi, kdo pa drug, je začudeno odgovoril.

 Ampak fantje, a ste vi že kdaj videli kakšen oder?  sem jih pobaral  vse skupaj.

Smo.  Ampak  nimamo  dovolj  dolgih  kablov,  so  odgovorili  soglasno, očitno popolnoma zadovoljni s to svojo hibo.

No, kakorkoli že, po tonski vaji smo imeli še tri ure časa, da se posvetimo našim fanom. Ko je ura odbila pol deseto, so organizatorji zakurili ogenj, na oder so vkorakali Princeps,  pol ure za njimi še mi.

Korektno  smo  odigrali  deset  skladb,  nato  je  sledil  motoristični  šov.

Polnoč je bila mimo, Princeps pa so nonšalantno izjavili, da ne bodo več  igrali.  Halooooo!   Gruča  ljudi  je  na  vrhuncu  razpoloženja,  stvar poteka mirno in tekoče, oni pa izjavijo da ne bodo več igrali!? Najprej sem  še  mislil  posredovati  in  Iztoka  spraviti  k  pameti,  vendar  pa  so obiskovalci že začeli trgati njihov napis z odra, tako da sem si kaj hitro premislil. Seveda nas je organizator na kolenih prosil naj gremo igrati namesto njih, vendar mi je ob tem zavrela kri in sem rekel da ne, da nimamo programa in da smo spili že kar nekaj piv. No, moj napuh se je razblinil v nič, ko sta Marn in Arh odkorakala na oder. Odigrali smo še  nekaj  novih  skladb,  nato  pa  se  ob  ploskanju  množice  prepustili prvemu majskemu jutru.

Stvar  se  je  na  koncu  iztekla  precej  komično,  saj  nam  je organizator  vpričo  osuplega  »zvezdnika«  Iztoka  izplačal  100  evrov honorarja,  in  to  kljub  temu,  da  smo  bili  domenjeni  da  bomo  igrali zastonj.  Princeps so na koncu  namesto štiristo evrov dobili en velik NIČ, pa še ljudje so jim vse skupaj na veke vekomaj zamerili.

Principi, drugič



Boštjan Ciperle 

Dočakali  smo  tudi  prenovitev  spletnih  strani.  Nad  izvedbo  projekta smo bili navdušeni, pohvale pa smo dobivali tudi od drugod, tako da sta oblikovalca kmalu začela dobivati kup naročil za izdelavo strani.

Med  tem  časom  je  Drago  vsakodnevno  telefonaril  na  RTV

glede našega spota, na koncu pa smo lahko le žalostno ugotovili, da je bil naš spot zavrnjen z obrazložitvijo, da imajo veliko spotov in da morajo  delati  selekcijo.  Obrazložili  so  tudi,  da  je  to,  kako  delajo selekcijo, njihova stvar. Sprašujem se le, ali je šlo pri vsem skupaj za selekcijo kuvert ali videospotov. Za nas je bil to seveda hud poraz, saj se je zdelo kot da smo vrgli ves denar in trud iz stolpa ljubljanskega gradu. Vseeno smo našli dovolj volje za promocijo spota po lokalnih televizijah. Šele kasneje se je izkazalo da so nam bila marsikatera vrata zaprta  zaradi našega managerja. To še posebej velja za RTV,  kjer naj bi Drago kar tekmoval v nadlegovanju urednikov.

Junija nas je čakala najdaljša pot na TV postajo dotlej in sicer na TV AS v Mursko Soboto. Isti  mesec sva se s Klemnom odpravila še na NET TV v Maribor, kjer naju je gostila poznana pevka in voditeljica Alenka Kolman.

Poletje je že trkalo na vrata, naše razpoloženje pa je bilo bolj podobno  zimskemu.  Drago  je  namreč  začel  sodelovati  s  skupino Princeps,  nam  pa  je  rekel,  da  gre  v  Beograd  navezovati  stike  za morebitne  koncerte.  Naknadno  smo  zvedeli,  da  je  šel  v  resnici  s Princepsi  snemati  videospot.  Ampak  to  še  ni  bilo  vse,  kajti  pravo Dragotovo maščevanje je šele sledilo. Dogovorjeni smo bili namreč za nastop  na  študentskem  žuru  v  Kranju,  in  to  z  največjim  bandom  v Sloveniji, s Siddharto. Seveda ni potrebno razlagati, da so tam potem igrali  Princeps. Drago  je  v svoj zagovor  povedal,  da  bomo  mi  igrali drugega avgusta na Kranjski noči in da so bili Princeps cenejši. Kakšna nebuloza!  Do  takrat  se  sploh  nismo  resno  pogovarjali  o  honorarju, sploh  pa  bi  s  Siddharto  igrali  tudi  zastonj.  A  stric  Drago  nam  je velikodušno dal še eno priložnost, češ da imamo dogovorjen nastop v Celju, na nekem bazenu, in to spet s Siddharto! Sicer se je zdelo čudno že to, da bi Siddharta na vrhuncu slave igrala na nekem bazenu, še bolj čudno  pa  se  nam  je  zdelo,  da  ubogi  kopališčniki  sploh  še  niso dokončali  bazena  in  da  je  zato  špil  odpadel.    No,  na  isti  dan  je Siddharta igrala v Prekmurju, mi pa smo tonili vse niže in niže. Drago 92

je govoril  o člankih v časopisih, pa razen našega lastnega aranžmaja na  tem  področju  iz  ni  bilo  nič.  Princepsi  so  med  tem  pri  Menartu ekspresno izdali ploščo in imeli kar nekaj prostora v medijih, Drago pa se je spet izgovarjal da je njih lažje prodati, saj da smo mi rokerji, oni pa igrajo priredbe in »dobro«  izgledajo. Ampak, zakaj hudiča smo ga pa potem sploh najeli? In zakaj so se ga potem časopisi in ostali mediji izogibali  kot  gobavca?    Poleg  tega  nam  je  očital,  da  nas  ne  more

»poriniti«  v lokale kjer bi morali igrali tri ali štiri ure. Dobro, to je bilo res,  ampak  saj  je  že  na  začetku  govoril  da  nas  bo  prodajal  kot predskupino.

Pa kaj hudiča se tu sploh gremo?  je bruhalo v meni, ko sem se noč po namišljenem koncertu s Siddharto premetaval po postelji.   Pa saj  ne  izumljamo  tople  vode,  gre  samo  zato  da  bi  radi  igrali,  ne  pa premlevali stvari, o katerih sploh ne bi smelo biti govora! 

Drugi  dan  sem  Draga  vprašal  kaj  misli  z  nami,  pa  je  samo skomignil z rameni. Že res, da je treba nekako preživeti v tem usranem biznisu, ampak na tak način mu to zagotovo ne bo uspelo. Nekajkrat sem celo razmišljal da bi celotno zadevo predstavil samim Princepsom, a se mi je - ko sem videl presranega Iztoka, ki je mislil, da je kot pevec prijel boga za jajca - tako obrnilo v želodcu, da sem šel raje na pivo.

Poleg tega tip ni bil sposoben reči niti dober dan, kadar smo se srečali, zato sem raje pustil, da je Drago nategnil še njih.

Izsek iz urnika za snemanje plošče Sebi ta dan: 

Datum 

Ur 



Kaj se je snemalo 

27 -maj 2003



21 

Priprava taktlnov, besedil, track sheetov,

29-maj-2003



2 

Postavljanje bobnov in ozvočevanje  

30-maj-2003



4 

Uglaševanje bobnov sound check bobnov 

30-maj-2003



3 

Priprave datotek, pregled mikrofonov

31-maj-2003



12 

Snemanje bobnov, pregled posnetkov,

1-jun-2003



17 

Snemanje basa, čiščenje posnetkov

 

  Sebi ta dan?

POGLAVJE 7 



DESET

 Ponižani  in  razžaljeni  so  se  Prezrti  odločili,  da    medijsko  za  nekaj poniknejo, nato pa  ob svoji desetletnici prenovljeni ponovno vstopijo na glasbeno sceno. V tem času bi lahko v miru pripravili vse potrebno za jubilejni koncert, razčistili medsebojna razmerja, zastavili nadaljnje cilje in realno ocenili kaj so naredili v desetih letih obstoja. Očistili naj bi se notranjih  zdrah,  prenovili  svojo  zunanjo  podobo  in  se  končno sistematično lotili glasbenega posla. Obenem bi od sebe odgnali še vse slabe demone in tiranske krvosese, ter končno izdali kritično odmeven glasbeni  izdelek.  Člani  skupine  pač  niso  bili  več  zagnani  mladci, pripravljeni preskakovati vedno en in isti plot. Stvari v skupini so sicer izgledale  veliko  resnejše  kot    pred  letom  dni,  vendar  je  ob  vsem mešetarjenju  z  nastopanjem  in  snemanjem  videospota  grozilo,  da  bi lahko voz Prezrtih dokončno zgrmel v prepad finančnega zloma. Poleg tega je bilo nadvse moreče opazovati kako glasbene skupine, katerim so Prezrti še pred nekaj meseci posojali opremo, plezajo po glasbenih lestvicah,  njihovi  sijoči  obrazi  pa  se  smejijo  z  naslovnic  največjih tednikov. V bistvu to ni bilo samo moreče, ampak je bilo z moralnega vidika za člane skupine porazno. 

Če zavrtimo film nekoliko nazaj, lahko vidimo da se je leto za Prezrte  začelo  fantastično;  soliden  album,  dva  nova  člana,  snemanje videospota.  Potem pa  finančna kalvarija, prazne obljube, zapravljanje kreativne energije. 

Razpotje je vodilo nazaj in naprej, levo in desno. To drugo je bilo v bistvu eno in isto, oboje je vodilo v dotedanjo linearnost, medtem ko je bilo potrebno za pot naprej obuti mnogo vzdržljivejšo obutev. 

Entuziasti



Boštjan Ciperle 

Glede krajše pavze se seveda ni izšlo. Kot že tolikokrat prej nam je spet nekdo  –  no,  ne  nekdo,  pač  pa  Drago  -  prekrižal  načrte.  Tokrat  z nastopom v Domžalah. Ker je zadevo organiziral sam, naj ne bi šlo za 96

nov nateg. Dogovorila sva se tudi za ceno nastopa  (125 evrov za 45

minut  igranja),  pa  čeprav  dogovora  ni  hotel  overiti  s  podpisom pogodbe. No,  ker  je zatrjeval  da  denar  bo,  smo  rekli  da  bomo  špil tokrat odigrali, v primeru neplačila pa dokončno prekinili sodelovanje.

Za nastop smo pripravili deset skladb in  na dan nastopa razpoloženi oddrveli proti domžalskemu bazenu.

Na tonski vaji smo naleteli na Princeps, vendar se glede tega nismo  preveč  razburjali,  saj  je  bil  Iztok  tako  vzvišen  v  svojem obnašanju, da tako in tako ne bi spregovorili niti besede. Draga smo prosili če lahko igramo prvi, saj smo bili mnenja, da so takrat ljudje še trezni in da se bodo tako lažje osredotočili na našo glasbo. Ker smo že med nastopom najavili nastop skupine Game over, ki je nastopala za  nami,  smo  imeli  pod  odrom  kup  drenjajočih  se  poslušalcev.

Zaključili smo s skladbo  Summer of ’69 , kar je za 150 ljudi pod odrom pomenilo  vrhunec  nastopa.  S  ponosom  lahko  tudi  rečem,  da  smo zagotovo odigrali najboljše do tistega trenutka. Tako dobro, da smo bili še sami presenečeni. Nekateri so celo rekli, da je v živo vse skupaj slišati bolje kot na plošči. Še celo Drago, ki je na prvi vaji rekel, da bomo morali še precej vaditi, če hočemo narediti kaj iz sebe, je izrazil presenečenje nad našim nastopom. Za šankom je padla ideja, da se odpovemo  honorarju  v  dokaz  dobrega  nastopa,  saj  bi  s  tem managerju na najboljši možni način dokazali da znamo dobro odigrati že iz same ljubezni do igranja. Na sprevržen način bi mu tako najlepše spustili »kajlo«.

No,  naslednji  dan  me  je  -  tako  kot  sva  bila  dogovorjena  -

Drago res poklical in me vprašal kdaj se lahko dobiva, da mi  izroči honorar.  Olalala!  Ko sem mu rekel, da se honorarju odpovedujemo, je bil nekaj časa čisto tiho, šele potem je izdavil nejasni  Kako?  Rekel sem mu, da na fešti tako ali tako ni bilo veliko ljudi in da je bil naš glavni cilj čimbolj izvesti nastop, kar nam je tudi uspelo. Dodal sem še debelo laž da nam 125 evrov itak ne pomeni nič. Potem je vprašal, če kaj ni bilo v redu. Odgovoril sem mu, da je bilo ozvočenje odlično, lightshow kvaliteten, organizacija pa na nivoju. Ko je končno prebrodil šok me je 97

spraševal kdaj  imamo  vajo,  češ da  bi  se  prišel  rad pomeniti    glede planov  za  jesen.  Hja,  očitno  smo    Draga  vendarle  prisilili,  da  se  je namenil resneje ukvarjati z nami.

Kmalu po koncertu v Domžalah nas je poklicala Mojca, katere priimek  sem  že  pozabil  (dokaj  nerodna  reč,  saj  ženskih  priimkov običajno ne pozabljam) in se predstavila kot novinarka revije Antena.

Da nas je videla v Domžalah in da želi z nami narediti intervju. Povabilu smo se seveda z veseljem odzvali, prinesli pa smo ji tudi zahtevane slike iz naše mladosti. To je hkrati tudi vse, kar lahko povem o naši medijski  pavzi  in  egocentrični  usmerjenosti  najvidnejših  članov Prezrtih.  Očitno  smo  bili  pripravljeni  obdelovati  sceno  toliko  časa, dokler je  bila scena pripravljena obdelovati nas.

Tri dni po intervjuju in naši pavzi me je spet poklical Drago in me vprašal če imamo čas, da bi konec septembra igrali v Šempetru.

Povedal  je,    da  bi  morali  igrati  Princeps,  ki  pa  da  se  okoli  nečesa

»puntajo«,  zato me je vprašal, ali naj pove organizatorju, da bomo igrali Prezrti in ne Princeps. Stoično sem odgovoril, da me prav malo briga kaj bo povedal organizatorju, saj da bomo na koncertu tako ali tako  razprostrli  naš  plakat.  Nato  je  poklical  organizatorja  ter  se domenil za špil in za to, da bomo igrali pod lastnim imenom. Vsaj tako nam je rekel. Dogovorila sva se tudi za honorar v višini 200 evrov, od česar bi on sam v žep pospravil 20 %. Ko smo prišli v Šempeter, so bila na  vratih  še  vedno  nalimana  vabila  za  skupino  Princeps  in  ko  smo postavili ozvočenje, nas je poklical Drago in spraševal kako je. Rekel sem  mu,  da  na  vratih  še  vedno  visijo  objave  za  nastop  Iztoka  et company.  Rekel  mi  je,  da  naj  bomo  kar  tiho  in  da  bo  že  on  uredil zadevo. Kljub temu smo ob začetku koncerta povedali da smo Prezrti, toliko da ne bi bilo kakšne pomote. Obiskovalci, ki jih je bilo preveč za tako majhen lokal, so med koncertom kar skakali od navdušenja. Moj vtis  je  bil,  da  so  Štajerci  pač  bolj  dovzetni  za  poslušanje  avtorskih skladb  kot  pa  Gorenjci.  Na  koncu    smo  kot  pevko  gostili  celo  eno izmed obiskovalk. Kljub dobrim odzivom občinstva smo bili okrcani s strani organizatorja, češ da imamo preveč pavz med komadi in da smo 98

igrali premalo priredb. Zaradi tega naj bi dal tudi manj denarja kot smo se domenili, tako da smo na koncu od Dragota prejeli  le 125

evrov. Saj veste, vedno je nekdo za nekaj kriv, pa če krivda je ali pa je ni. In le kdo bi vedel, kje je končalo tistih dodatnih 40 evrov.

Po skoraj letu dni odsotnosti  smo ponovno snemali v studiu.

Na  novo  smo  se  namreč  odločili  posneti   Krasno  noč,  enega  naših najboljših komadov, ki pa je bil v prvo posnet precej površno. Ker je bil ta komad na koncertih eden vodilnih, smo se tokrat odločili posneti bolj  rokersko  izvedbo.  Zatem  smo  posneli  še  demo  posnetek  za skladbo  Inspiracija, za katero smo imeli glavne linije že izdelane.

Preko obsežne mailing liste smo dobili prostor v reviji Pilot, ki je izhajala kot priloga nedeljskega dnevnika, teden dni pozneje pa so v Anteni objavili še težko pričakovani dvostranski članek.

 

Po    spremembi  prvotnega  načrta  o  mirovanju  so  se  Prezrti odločili, da posnamejo še nekaj skladb. V studio jih je ponovno zvabil Zoran  Urbanč,  ki  je  imel  na  priučitvi  novo  skupino  tonskih tehnikov, tako da se je zdelo, kot da Prezrti ustvarjajo le še po inerciji naključij. 

Paradoksalno je, da je bil očitno ravno ta splet naključij odločilen za nastanek četrtega, najboljšega albuma, ki se zlahka uvršča med deset 99

 najboljših  pop-rock  izdelkov  v  Sloveniji.  Tako  so  Prezrti  do  konca oktobra posneli še pesmi  Samo človek  in   Mladi s sanjami , do konca leta pa še  Mrčes norosti . Sprva sicer ni bilo kakšnega podrobnejšega načrta za novo ploščo, saj so Prezrti sklenili narediti le kakovostne demo posnetke in se potem odločiti, če bi bilo smiselno izdati nov album. Če ne  drugega,  bi  se  vse  skupaj  lahko  izšlo  za  izdajo  udarnega  singla. 

Vsekakor so veliko bolj pametno  izbirali material za snemanje in bili pri izbiri pesmi veliko bolj strogi do samih sebe.  

Bolj pospešeno kot snemanje novega materiala so se odvijale priprave  na  proslavitev  desetletnice  obstoja.    Projekt  je  bil  zastavljen velikopotezno, z gosti,  predvajanjem videospotov, postavitvijo kulis ipd., kar pa je za vse udeležene predstavljalo pravo logistično moro. Kostumi, postavitev seta, tehnična podpora, vse  to je zahtevalo natančno režijo in  popolno  izvedbo.  A  pravi  problem  niso  predstavljale  priprave  na desetletnico, pač pa k Klemnov side-project, imenovan Veše. 

Mrčes norosti



Boštjan Ciperle 

Novembra  je  Klemen  okoli  sebe  zbral  nekaj  deklet  z  namenom narediti žensko rock skupino, katerim bi bil sam neke vrste mentor.

Sam sicer menim, da niti sam ni vedel česa  jih hoče naučiti, razen če je skupino ustvaril z namenom da pride do priložnostnega fuka. Če pa je  mislil,  da  je  zaradi  tega,  ker  nastopa  na  odru  kot  mrtva  žaba  že zvezda  svetovnega  formata,  bi  moral  pomoč  poiskati  pri  psihiatru.

Vsekakor nekaj kmečkih deklin, ki tripajo na glavnega pevca lokalnega rock benda, ni težko prepričati da kot ovčke sledijo tvojim mantram.

Že to, da se je šel Klemen nekega Dareta Kauriča, je bilo dovolj bolano, da  pa  je  to  počel  brez  vsake  vizije  ali  resnosti,  pa  je  mejilo  že  na kriminal. 

No,  kakorkoli,  to  umetno  tvorbo  brez  barvila  je  Klemen poimenoval Veše. Samo dve od petih članic sta imeli za seboj nekaj ur igranja kitare, ostale so bile pobrane naravnost s pašnika. S čimer ni nič narobe, če si Lemmy ali pa Ozzy Osbourne. Problem je bil tudi v tem, da nobena od deklet ni imela opreme. Seveda jim je vse uredil Klemen, da si ne bi umazal slovesa človeka, ki rad rešuje probleme.

V bendu je sodelovala tudi Klemnova prijateljica, s katero sta si bila blizu že od prej – ali pa je Klemen vsaj  mislil  da sta si blizu. In ker je učenje igranja Teranu vzelo precej časa, je glavni tekstopisec in vokalist  Prezrtim preprosto namenil dopolnilno, sekundarno vlogo.

Tako še danes trdim, da je ta Klemnova odločitev pomenila začetek konca Prezrtih.

 

Novembra smo začeli postavljati projekt desetletnice na noge.

Najprej  sva  s  Klemnom  določila  datum,  ki  se  je  kasneje  izkazal  za precej  neumnega,  saj  je  bila  na  isti  dan  (15.2.2004),  tudi  največja slovenska glasbena prireditev Ema. A to smo zvedeli šele nekaj dni pred  prireditvijo,  ko  je  bilo  za  prestavitev  že  prepozno.  S  tem  smo seveda izgubili kar nekaj pomembnih novinarskih imen, katera so se bila sicer pripravljena odzvati  našim povabilom na odmeven koncert.

Sicer pa je bil problem v samih vajah, saj je imel Klemen kot zanalašč za nami termin z Vešami. Če smo začeli ob 20.uri, je on odšel ob 21-ih. Če smo začeli pol ure prej,  je odšel pol ure prej. Tako smo vse  delali  nekako  na  pol.  Videlo  se  je,  da  ženska  družba  in neobvezujoče razkazovanje svojega talenta Klemna osrečuje bolj kot pa resno delo. Takrat sem ga celo prosil, da počaka vsaj do koncerta, pa naj si potem vzame čas za Veše in z njimi dela kar ga je volja. Pa me je gladko zavrnil in rekel da  bomo že kako. Edino, kar smo se takrat še pametnega dogovorili je bilo, da naredimo dva aranžmaja z godali, ter da bomo imeli na albumu tudi back vokalistke.

Sicer  se  nočem  posipati  s  pepelom,  saj  sem  za  odsotnost primernega načrtovanja in pomankanje profesionalnega odnosa kriv tudi sam, vendar je dejstvo da sam nisem nikoli, v nobenem trenutku, 101

nehal  verjeti  v  to,  kar  delam.  Dajal  sem  stoodstotno,  pač  v  okviru svojega  (ne)vedenja,  prejemal  pa  le  drobtine,  katere  so  bili  drugi pripravljeni skruhati na mizo. Tukaj sicer do projekta Veše izvzamem Klemna,  vendar  mu  za  poznejšo  ignoranco  nikakor  ne  morem oprostiti.

VEŠE: IZBRANI ODLOMKI IZ DOPISOVANJA 



MED KLEMNOM IN BOŠTJANOM 

(necenzurirana elektronska sporočila) 

 

Boštjan, 25.7.2003, prvi e-mail

Jest mislim da je problem drugje,  ne pa v vokalih. Mora se vsak vprašat kwa zdej? Plata je takšna, kakršna je. A bomo ostali tle k smo, al bomo  šli naprej tako miselno (sam miselno moraš dozoret), kot igralsko. Saj praviš da je treba sporočilnost besedil iz projekta v projekt izboljševati. In temu bi morala glasba slediti tako v izvajalskem, kot v idejnem smislu. Če bo zadeva mirovala, jaz ne premaknem niti palca na nogi, k’ je že itak zakrnel. Za tak odnos v bendu niste vredni mojega truda. Kaj šele to da bi zastonj snemal nekoga ki se mu jebe za vse. Je bolj, da si ga mečem tolk cajta na roke, da mi bo  odpadu.

Bom  vsaj  pršu  na  naslovnice  kot  prvi  ki  mi  je  odpadel  tič  od samozadovoljevanja.  Če  ste  za  to,  da  se  zadeva  dvigne  na  bolj profesionalni nivo, sem zraven. Jest bom šel na naslednji nivo z ali brez vas,  samo  raje z  Prezrtimi  kot  z  drugimi.  Če  to  hočmo,  je  pa  treba narediti nekaj drastičnih sprememb.

Mislim, da je problem v tvoji glavi. Men je cool delat z ljudmi ki so pri stvari. Tebe trenutno ni! Sam veš, da če tebe ni, ni Prezrtih, in če mene ni, prav tako ni Prezrtih. Vsi so nadomestljivi, samo midva ne.

Ti se moraš  postavit pred zid. Kwa ti Prezrti pomenijo? 2x na teden vaja za zajebancijo? To, da lahko rečeš, da špilaš pri bendu? A to, da boš enkrat reku, če se tega ne bi šel, bi bil moj lajf čist prazn? Ali si 102

zavoljo napredka pripravljen vaditi tudi vokal ali pa ga celo prepustiti nekomu, ki je boljši v tem? Kakšen vpliv imajo Veše na to? Ali je to maksimum, kar lahko skupaj dosežemo? Ali se vid'š v prihodnosti kot solist ali kot član Prezrtih ?

Ker pa vem, da imamo še neomejen potencial, bi bilo napaka jemati konec. Mal bendov je 10 let starih. Sam je treba za to nekaj spremenit.  Po  moje  je  bolje,  da  si  vzamemo  pavzo,  če  misliš vzporedno  s  Prezrtimi  furat  Veše  ali  kar  koli...  Tkole  kot  je,  lahko delamo še 30 let in bomo imeli tudi 40. obletnico v Zadružnem domu in posnetih kakih 15 plat, pa nič več. 

 

Klemen, 28.7.2003, odgovor 

Prvo kot prvo: Prezrti so bili zame vedno prioriteta, dobro pa veš, da sem 

imel zmeraj zraven še dost drugih stvari, od knjigce naprej, pa faks, pa razne karaoke, pa Indije, pa podobne malenkosti, pa smo vseeno vedno naredili stvar na nivoju. Tko da tle se ni nč spremenilo. Veše nimajo na to 

nobenega vpliva, prav tako ne Debili in ne katerakoli druga stvar. Je pa škoda 

da  zadevo jemlješ osebno in slabo vest prenašaš nanje. 

 

Kaj  je  spremenilo  moje  mnenje?  Že  nekaj  časa  opažam,  da krojimo svoje 

delo  po  željah  drugih  in  ne  po  svojem  ustroju  in  zaradi  tega  se sramujem. Ne 

da se mi več borit proti temu. Moraš se zavedat, da občudujem tvojo navdušenost  in  profesionalizem,  vendar    vseeno  menim  da  delaš napako s tem, 

 da preveč očitno in na nož poskušaš  umetno, na hitro dvigovat nivo kvalitete. Postajamo manjše podjetje, katerega direktor boš, ostali pa uslužbenci oz. strokovni 

sodelavci. Vse to pa zavoljo uspeha (ne v smislu notranjega uspeha), oziroma 

če smo pošteni, slave. Mislim da je tu osnovni problem. Pa ni nič narobe s tem, če si ti želiš tega, pa tud ni nič narobe s tem če si jest tega ne želim tako zelo, vse to je ok in po moje je čist logično in normalno da pride do navzkrižnih interesov, nerazumevanja in konfliktov. Očitno si mnenja, da zaviram 'napredek' in to je zame nesprejemljivo. Itak sem pripravljen odstopit moje mesto nekomu boljšemu, zato sem ti sploh predlagal zamenjavo. 

Če želiš, ostajam v bendu, s tem da zamenjamo liderja čimprej, da se lahko postopoma pomaknem v ozadje. Z moje strani ni nobene zamere. 

 

Boštjan, 29.7.2003, drugi e-mail

Tle se gre samo za Veše. Knjigo si naredu pa je blo fertik. Z

Bilijem

špilate na vsake kvatre, tko da to ni sporno, razne Indije in ostalo je enkraten dogodek, ki ni problematičen. Problem so samo Veše. Zakaj?

Ker je to umetna tvorba, ki ni nastala sama od sebe, ampak je bila ideja tvoja. Ker se to vleče od novembra 2002. Ker od takrat učiš Zritko, pa Teranko

pa Alenko, pa Jano, poleg tega imate 2-3 vaje na teden. Ko pa smo se pripravljali Prezrti za obletnico je bilo vedno "ja sej že dost znamo", pa hitro zaključit, da so imele Veše lahko vajo.

Poleg tega igrajo na naše šaro (bobne, ojačevalce, kable). Da ne omenim

Placa, da ne omenim štroma... Nikoli ni nobena rekla niti hvala. Nikoli ni nobeden n'č pospravu po prostoru. Prvo kar je treba rečt je, da so 104

Prezrti tu izvzeti. Za njih ni panike gre za Veše, samo za Veše. Menim da je to vse šlepanje na račun nekoga drugega. Samo vprašaj se: Ali so one kaj zato naredile da bi bil komad posnet->na cedeju->izdan ali boš moral vse to ti?

Saj jaz bi tud sprejel če bi mi nekdo na pladnju kaj dal. Se ti ne zdi?  Glede  posnetkov  bi  ti  jest  predlagal  naslednje.  Posnemite  do konca še vokale in klaviature

potem se boste pa odločil a boste miksal al ne. Posnamem vas lahko jaz, samo ura je

20 €, od tega gre 12€ Zoranu za najem studija, 8 € za štrom, ogrevanje in  ostalo,  kar  se  rabi  v  placu.  Do  sedaj  je  bilo  pokurjenih  5  ur.  Za snemanje,  čiščenje  posnetkov,  ritmiko,  track  sheet,  taktl  ipd.  Tolk glede denarja. Glede komada na plošči je pa odvisno od vseh članov v skupini, če sta Marn in Arh zato se ga lahko da gor, samo napiše se da jaz nisem hotel sodelovali.

Prodal? Mislim da ne, vsaj glasbeno ne. Mislim pa da je treba iti naprej tudi zvokovno, ker sicer postaneš nezanimiv, klišejski, seveda je pa na prvem mestu to, da nam je všeč, kar nam je zelo dobro ratal že pri tej plošči. Veliko je k temu pripomogel Kavla s svojo svežino.

Mislim  da  smo bolj  izkoristili  možnosti,  ki  so nam bile  ponujene.  A kljub  temu  VEM,  da  imamo  še  veliko  rezerve,  katere  pa  še  nismo izkoristl. Bi pa jaz vokal menjal na zadnjem mestu, kljub vsem opazkam Čiwa ali Drobuna in ostale bande. Zakaj bi sploh menjal, če sam veš da bi z malo vaje tud ti zmogel? Če si Alenko znal nabrusit, boš pa tud znal na koncertu knedl dol požret, pa kakšno zinit in ruvat k svina.

 

Klemen, 31.7.2003, drugi odgovor 

OK, bom začel pri Vešah, vidm da te to najbolj žul... 

Veše niso čist nič bolj umetna tvorba, k smo bli mi, oz smo še, glih tko  je z moje strani enkrat padla ideja in nekak se nas je nekaj nabral, ki nismo imel pojma, nekateri še posluha ne, pa smo zgolj iz čistga  vesela  začel  špilat,    pa  drekat  leto  za  letom,  kljub  temu  da 105

 nimamo kakšnih drugih skupnih točk. In pri Vešah ni nič drgač. Veselje in voljo imajo, sicer bi že zdavnaj pognale vse u kurac, poleg tega so pa še  glasbeno  nadarjene.  Verjetno  si  mislil  rečt,  da  igrajo  na  šaro  od mojga fotra oz.mojo. Kar je 'našega', so samo bobni, ki so pa od Marna, z njim je pa tudi vse zmenjeno. Kakšne druge naše šare jest ne vidim tam. Nekaj majo vsaka svojega, ostalo je pa v glavnem moje, oz. od fotra. Svoj fršterker si itak pobasal, poleg tega to šaro dobi lahko čist vsak kdor ma vesele do tega, to pa zato, ker za razliko od tebe, je moj mišljenje tak, da je šara koristna šele, če jo kdo uporablja. 

 

Alenko  kitaro  poučujem  že  ene  tri  leta,  daleč  pred Vešami se je 

vse  začelo,  pa  zraven  sm  redno  poučeval  po  tri  'učence'  naenkrat (nobeden 

član  Veš),  pa  to  tudi  ni  bil  nikoli  prej  problem.  Aja,  pa  Alenke  pa najinega odnosa (kakršenkoli že je), ni treba na tako primitivnem nivoju izražat. 

 

Veše ne bodo ničesar uničile, zato ti ni treba skrbet. Raje se vprašaj  zakaj  sem  sploh  začel  z  Vešami?  Mogoče  mešaš  vzrok  in posledico, da je le nezadovoljstvo pri Prezrtih krivo za nastanek Veš in ne obratno??? Kva so 

naredile za posnetek? Hmmm... napisale besedilo, naštudirale komad, pa tud plačale ga bodo, jasno pa je, da sem logistiko jaz rihtal, kdo pa... 

Kva pa naj naredijo - s tabo se dol dajo vse po vrsti? Saj vem, da pališ nanje. 

 

Ok, še enkrat, da ne boš narobe zastopu, nobene zamere ni z moje 

strani in še vedno te spoštujem in tole ni mišljeno kot kreg, ampak kot konstruktivno deljenje mnenj, ki je nujno potrebno. Gremo naprej! 

 

Boštjan, 31.7.2003, tretji e-mail

Veše> No, saj bo čas pokazal kako so sposobne.

Oprema > Opazke so utemeljene. Če imaš tak odnos do tega, svaka ti čast, jest ga nimam več.

Plac > Glede placa se v določenih stvareh strinjam, sam glede pospravljanja na žalost ne. Ker sem zagotovo edini, ki je malo reda naredil. Po žurkah sem zmeraj jest moral pospravljat.

Vzrok - posledica > A veš,  jest ne vidim v tvojo notranjost in tvoje nezadovoljstvo pri Prezrtih. Jest sam vidim Veše in tvoj drugačen odnos  do  vsega.  Potem  mi  povej,  kaj  je  botrovalo  temu nezadovoljstvu.  Neuspeh,  odnos,  pufi,  povej  in  se  razjasn,  da  se zadeve pošlihtajo preden se gre kam.

Alenka. > Men pa tukaj nekaj ni jasno. A da si šel, pa Petričovo osvajal, al kwa ? Drugače sem jest mislil na Krtko. No, saj vem da te je osebno prizadelo. Nič drugega kot zgolj primera.

Mislim da se to poštanje pelje v pravo smer.

 

Klemen, 5.8.2003, tretji odgovor 

Ja  tale  mejlanje  je  definitivno  prava  smer...  Ok  pustiva  Veše, Prezrti 

so zame prioriteta in so tudi zmeraj bli. 

 

Mojemu odnosu ne vem kaj je botrovalo, sej sem zmeraj imel taka nihanja, 

to ni nič novega, pa ne samo jest, vsi, še posebej Čiw recimo...Mislim da je morala padla s prehudim tempiranjem in oziranjem na druge… kot da sami ne bi znal narediti tako kot nam paše. Tudi denarne težave me niso nikoli motile, še najbolj me je motilo to, da ste (si) mi poskušal odvzeti mesto umetniškega vodje. Pa ne obtožujem, da ne 

 boš narobe zastopu. 

 

Aja Krtko...ups! Pozab! 

 

Tudi z Marnom sva se pogovorila in je vse ok, je bil čist paf, je reku da bi popizdu če bi jest nehal, da ne bi več igral nikjer... Sva se vse pomenila in je spet čist naspidiran. 

To, da bi dal Igorju posnetke, je po moje super stvar. Nej naredi še on kej špur. 

 

Boštjan, 31.7.2003, četrti in zadnji e-mail

Ja, kwa naj rečem. Glede prvih odstavkov sva že tko vse dorekla in povedala svoja mnenja. Tko da se lahko sedaj pogovarjamo končno o PREZRTIH.

Mislim da ti ni nihče ni hotu odvzet primata umetnika, ker že tvoj življenski slog nakazuje na to da si umetnik oz. da živiš po svojih načelih.  To,  da  naredim  kakšno  besedilo  tudi  jaz,  je  kratkoročno  in dolgoročno samo pozitivno Zakaj ? Dejstvo je, da več besedil kot jih bom napisal, boljša bodo.. Jaz v osnovi pišem glasbo za hitrejše ritme, kar pa je voda na mlin za Marna in Arha, ker pa moramo tudi njihova mnenja upoštevat, je to tko z roko v roki. Besedila so pa takšna kakršna so, mislim pa da so še vedno boljša od mnogih. Je pa vprašanje kaj je boljše besedilo. Ali tisto ki gre ob prvem poslušanju v uho, ali tisto, ko prvič sploh ne veš zakaj gre, ali pa je boljše tisto besedilo ki govori  rad te  imam  ker  imaš  lepe  oči.   Jasno  da  na  koncu  odločijo    poslušalci, kritiki, denar in veze. Kar  je žalostno, a tko pač je. Nikakor pa nisem hotel ocenjevati ne moja,  ne tvoja besedila, ker je to vse relativno.

CD-je za Igorja imam, za Nežo tudi, sicer pa Zoran in Roman poznata Igorja in pravita da je čist the best  in menita, da se bomo bolje ujeli kot s Kavlo.

Boštjan Ciperle  

 

V  pričakovanju desete obletnice Prezrtih se je naš klaviaturist domenil za nastop v Loškem pubu. Vendar pa je imel ta nastop veliko lepotno napako,  saj  se  je  naš  vrli  kolega  dogovoril,  da  bomo  igrali  zastonj.

Poleg tega je tako snežilo, da smo se  komaj pricijazili do tja. Za konec smo  morali  plačati  še  zapitek,  česar  seveda  niti  v  sanjah  nismo pričakovali. Pridemo v pub, odigramo uro programa zastonj, potem pa še plačamo zapitek? Demokracija je…. Me je pa imelo da bi oštirja vžgal čez gobec, pa čeprav to niti ni bila toliko njegova krivda – kriv je bil Kavla. Če se jaz dogovarjam za špil se ve, da sta pijača in hrana zastonj,  honorar  pa  se  dogovori  posebej.  Če  pa  se  stvar  spravi organizirati amater, potem ne moreš pričakovati drugega.

Glasbeno generalko smo pripravili sredi januarja v Mitnici in ker naj bi bil to zadnji koncert pred desetletnico našega obstoja, smo stvar izvedli tako kot je potrebno. Ozvočenje je bilo najeto, tako da je bil  tudi  zvok  na  nivoju,  pa  tudi  honorar  smo  dobili,  da  sploh  ne omenjam zastonj pijače. Za nastop sem se seveda dogovoril jaz.

Ker je bilo dela veliko, sva s Klemnom k sodelovanju povabila tudi Čiwa. Pri kulisah za ozadje nama je pomagala njegova Petra, ki je skupaj  s  Klemnom  najprej  naredila  osnutek,  pozneje  pa  vso  stvar pomagala še realizirati. Za koncert smo sklenili uporabiti dvorano v Cerkljah ki je imela sedeže, saj naj bi koncert trajal cca tri ure in bi tako pravi  ljubitelji  naše  glasbe  lahko  resnično  uživali  v  glasbenem spektaklu. Dogovorili smo se, da bomo video kuliso projektirali iz dveh projektorjev,  tako  da  smo  mere  in  ostale  zadeve  okrog  kulise določevali skoraj cel teden. Treba je bilo določiti pravo oddaljenost projektorjev,  projicirati  odsev  in  moč  žarka  na  osnutek  predvidene kulise in preizkusiti še mali milijon načrtovanih in nenačrtovanih stvari.

Ko je bil osnutek potrjen, smo izdelali VIP karte. Nato je sledilo rezanje, 109

šivanje,  trganje,  pa  ponovno  šivanje  kulise,  največji  zalogaj  pa  je predstavljala  namera,  da  vse  skupaj  ovekovečimo  v  avdio  in  video formatu.  To je namreč zahtevalo prvovrstno opremo, pri čemer  nam je na pomoč ponovno priskočil nepogrešljivi Zoran. Dogovorjeni smo bili, da bomo imeli finalno generalko en dan pred pravim nastopom, pri čemer bomo poskušali čimbolj vestno preigrati celoten scenarij.

Klemen  se  je  odločil,  da  bi  pri  dveh  komadih  uporabili  godala,  za katerih aranžmaje naj bi poskrbela Neža Buh, pozneje bolj poznana kot Neisha, vendar pa je bilo potrebno za uresničitev tega projekta najeti  kar  celoten  godalni  kvartet.  Poleg  tega  je  bilo  potrebno poskrbeti še za back vokale, pozavno, in moški pevski zbor. In seveda so  se  stvari  morale  zaplesti.  Najprej  so  punce,  s  katerimi  smo  bili dogovorjeni, da bodo odpele back vokale, odpovedale sodelovanje, nato pa so nam iz ozvočenja povedali, da generalka odpade, ker imajo tisti petek delo drugje. Kot da to ne bi bilo zadosti, je zmanjkalo še blaga za kuliso. Seveda se je sproti pojavilo še kup problemov - od zrcalnih projekcij pa do stopnic, ki smo jih morali postaviti na novo.

Edina svetla točka je bila, da so bile do petka (dan pred koncertom), karte že skoraj razprodane. Ker so ton mojstri rekli, da bodo v soboto začeli postavljati ozvočenje, light show in pirotehniko že navsezgodaj, smo z delom na dan koncerta pričeli že ob osmi uri zjutraj. Kot vedno so se stvari počasi vendarle postavljale na svoje mesto in do osme ure zvečer je bilo vse pripravljeno tako kot bi moralo biti. Zato pa se je ob napovedani uri v mene pritihotapilo drugačno vznemirjenje.

Ko  so  namreč  ugasnile  vse  luči  in  se  je  začel  uvodni  del programa s slikami, ki so nastale v desetletni zgodovini Prezrti, me je kar strlo od spominov na vsa tista leta upanja, sreče in jeze. Po eni strani sem bil zadovoljen ker smo skupaj »bandali« že več kot deset let,  po  drugi  strani  pa  me  je  v  grlu  stiskalo  od  besa  zaradi  vseh zamujenih priložnosti. Vseeno  je prevladoval evforičen občutek sreče; ko pogledaš nazaj na vse kar si ustvaril, na vse kar te je osrečevalo, si ne moreš pomagati, da ne bi bil ob pogledu na množico ljudi, ki je prišla sem samo zaradi tebe, nadvse ponosen. Konec koncev sta bili 110

naslednji  dve  uri  podarjeni  njim,  poslušalcem,  tistim,  brez  katerih glasbena skupina sploh ne more obstajati. Saj, če dobro pomislim, kje pa sem bil deset let nazaj? Malo da nisem pasel ovc na Jezercih. Sedaj pa  tu,  pred  oboževalci,  delam  tisto,  kar  delam  najraje  na  svetu  –

ustvarjam glasbo. Desetletnica je pomenila nedolžnost. Pomenila je vrnitev v telo malega fantiča, očaranega od vsakega novega sončnega vzhoda, otopelega od vsakega novega sončnega žarka. Pomenila je vrnitev v dušo nedolžnega fantiča, za katerega je vsako novo odkritje razburljivo kot velikanski morski val in katerega spanec je vedno miren kot nikoli zmotena pesem škržatov v zavetju borovcev. Tisti dve uri sem bil znova fantič, ki se na koncu dneva stisne k mami, zadovoljen da  živi,  da  občuti  srečo,  da  ima  ob  sebi  nekoga,  ki  mu  predstavlja varnost.

 

Vstopnica

1.del

- slike

 

( projektor )

20:15

- Moj najljubši ubijalec

(

avizo + laser show )

20:18

1

- Krasna noč (za pedofila)

( Prezrti v živo )

20:20

2

- Ma d da

 

( Prezrti v živo )

20:24

3

- Kako ti rata

 

( Prezrti v živo )

20:28

- Na skalah in mivki (Video)

4

- Lutka za en dan

( Prezrti v živo )*back vokal*  20:32

5

- Gledal, poslušal, vonjal, okušal

( Prezrti v živo )

20:35

6

- Amaro 18

 

( Prezrti v živo )

20:46

 

- govor 1 (bend)

7

- Za kom boš jutr ti jokala(iz krtine+kitara( Prezrti v živo ) 20:50

8

- Vapo  (ogenj s strani)

( Prezrti v živo )*back vok

20:58

9

- Inspiracija

 

( Prezrti v živo )

21:01

10

- Ti in tvoj zadet izgled

( Prezrti v živo ) *back vokal*  21:05

odmor

2.del

- radijski intervju Živela svoboda

( posnetek intervjuja )

21:25

1

- Živela svoboda (uvod posnetek, naprej v živo)( ex Prezrti v živo ) 21:26

2

- Dol do Kokre

 

( ex Prezrti v živo )

21:30

3

- Ptica

 

( ex Prezrti + Kavla + Marn v živo )

21:34

4

- Pa tko lepo je igral

( Prezrti + pozavna v živo )*back vokal*  21:41

 

- govor 2(člani)

5

-Ne moreš si le želet

( Prezrti v živo )*back vokal*  22:01

6

- In s tabo bom za vedno

( Prezrti v živo )

21:45

7

- Z musko v sebi(silhueta bobnarja)

( Prezrti v živo )*back vokal

21:57

- najprej nevihta, potem video Podivjalo je nebo, playback do bobnov, naprej v živo 8

- Podivjalo je nebo

( Prezrti v živo )

21 48

9

- Ko živeti on hoče

( Prezrti )

22:09

10

- Mladi s sanjami v očeh

( Prezrti v živo )*back vokal*  22:04

- Ljubil lahko - video

11

- Zakaj

 

( akustično + godala + klavir ) 22:14

12

- Kuzuc

 

( akustično + godala + klavir ) 22:17

dodatek  - Samo človek

 

( Prezrti v živo )

22:20

Scenarij za koncert ob deseti obletnic

 

112



 



POGLAVJE 8 

 

KOMU TA DAN? 

 Nekaj  dni  po  obeležbi  desetletnice  obstoja,  se  je  Boštjan  odpeljal  k Zoranu Urbanču poslušati posnetke s koncerta. Po prvem poslušanju sta ugotovila, da so posnetki porazni, saj je bilo ogromno ritmičnih napak. 

Jasno jima je bilo, da bo potrebno pred morebitno izdajo koncertnega albuma opraviti še ogromno dela za mešalno mizo. 

S  koncerta  se  je  pojavilo  tudi  nekaj  zanimivih  reportaž,  od katerih sta bili najvidnejši tisti, objavljeni na spletnem portalu Rock- on-net    in  v  časniku    Slovenske  novice.  Bolj  kot  ti  objavi  pa  je  bilo pomembno,  da  so  se  Prezrti  vrnili  v  studio  z  namenom  nadaljevati snemanje materiala za novo ploščo. V zadnjem tednu marca so tako posneli kar tri nove pesmi, med njimi tudi naslovno z zadnjega albuma, Sebi ta dan . Sicer pa od pomladnih dogodivščin velja omeniti predvsem tisto, ko so po nastopu v Klubu E3 v Žalcu nastopili še v Polzeli. Prezrti so namreč noč preživeli v sobici nad lokalom, ki pa je bila tako mrzla, da so Klemnu zamrznile možganske krivulje. Boštjan Ciperle: 

»Žalec, ja ... to pa je zanimiva zgodba. Prvi dan smo igrali v Žalcu, drugi dan pa v Polzeli, tako da smo se z lastnikom kluba E3

domenili, da prenočimo v neki prazni sobi nad lokalom. Bilo je kot v kakem zanikrnem motelu, saj je bila soba skoraj prazna, zametana le s klopmi, za nameček pa je bilo mrzlo kot v kaki jebeni jami. Sicer smo pili vino, da smo se malo ogreli, ampak mogoče je bil ravno to vzrok, da  je  Klemen  okoli  treh  zjutraj  teatralno  prebudil  vse dremajoče  in oznanil da zapušča Prezrte. Sam se nisem kaj dosti menil za to in sem kanil kar takoj zadremati nazaj, saj taki izpadi pač niso bili nič novega.

Klemen  je  v  silnem  čustvenem  navalu  ljubosumja  ali  samoljubja namreč že večkrat izrekel kakšno podobno bedarijo. No, še preden sem  zadremal  nazaj,  smo  morali  Klemna  prepričati,  da  sam  pač  ne more  voziti,  saj  se  ga  je  kar  precej  nalezel,  tako  da  ga  je  domov odpeljal Andrej v spremstvu Anite. Seveda se zdaj sprašujete od kje se je vzela Anita, glavni vzrok Klemnovega izpada. Naj pojasnim, da je bila Anita naša prijateljica, le da je bil Klemen prepričan, da je med njima nekaj več. Ker pa se  Anita s tem očitno ni strinjala in je tisto noč 114

nekoliko več pozornosti namenjala Marnu, s katerim sta se zadekana grela on eni od klopic, je Romeo Klemen „popizdil"  in se sredi noči užaljeno „poslovil"  od skupine. Seveda ni potrebno omenjati, da je bil ob enajsti uri zjutraj streznjen, skesan in brez Anite že spet v Žalcu.

Ves obupan in potolčen se je opravičeval, češ da ima probleme, da ne more brez glasbe, da se vrača v skupino.... Sam sem samo lagodno zazehal  in  mu  prikimal.  Prezrte  je  torej  zapustil  za  natančno  9  ur.

Resnični  problem  pa  seveda  niso  bili  Prezrti,  pač  pa  dejstvo,  da romantični Klemen ni imel ne vem kakšnega uspeha na ljubezenskem področju - in to ga je hudo obremenjevalo. Rekel bi lahko, da je imel premalo tiste prave rokerske filozofije v sebi. Tako, kot jaz, na primer.

Če je ženska za, jo nabrišem in grem. Če ni,  nikome ništa.«

Mat’ kurba



Boštjan Ciperle  

Ko  je  Mitja  Kavčič  rekel,  da  se  ne  gre  več,  mi  je  to  popolnoma ustrezalo.  Že  tako  mi  ni  bil  nikoli  preveč  všeč.  Nekaterih  ljudi  pač človek ne prenaša in to brez vsakega razumnega razloga. Pa tudi v glasbenem smislu je k skupini doprinesel najmanj od vseh občasnih članov.  Nasprotno  pa  je  bil  Klemnu  dovolj  pri  srcu  da  smo  se dogovorili, da nam  po potrebi pomaga v studiu pri snemanju nove plošče. Kar je bil - ko zdaj poslušam ploščo - kar v redu dogovor, to moram priznati. Če pa me vprašate kako je sploh prišlo do njegovega odhoda, vam ne bi znal odgovoriti, ker me vse skupaj ni niti najmanj prizadelo. Je pač šel.  Adijo! 

Kakšen teden pozneje me je Zoran prosil če imam kaj časa,  da bi namesto njega za en dan prevzel delo v studiu. Brez odlašanja sem ves  naspidiran  privolil,  dobil  ključ  in  takoj  poklical  ostale  Prezrte  s prošnjo, da pridejo v studijo in improvizirajo. To je seveda služilo le temu, da sem se bolje spoznal z opremo in se naučil z njo delati - če verjamete  v  palčke, seveda.  Iz  teh  vaj se  je  izcimil  komad    Ni greh.

Logično, da boš izkoristil vsako sekundo v studiju zato smo se vrnili naslednji dan in posneli še demo posnetke za komada  Naj šport in Slika  z albuma.

Na  žalost  se  je  Klemen  ponovno  vrgel  v  objem  Vešam.  Na besedilo svoje sestre jim je spisal komad, ker pa še niso bile na nivoju, da  bi  bile  vse  skupaj  sposobne  posneti  same,  je  Klemen  pobasal Marna in mene in me naprosil, da posnamemo demo posnetek. Sicer mi ni bilo prav, a sem  v imenu miru brezvoljno odigral neko posiljeno bas linijo.

Čez tri dni smo imeli sestanek glede snemanja in se dogovorili za snemanje na zadnji dan v maju, ko naj bi Marn dobil na posodo bobne    s  tremi  prehodi.  Tako  smo  imeli  dovolj  časa  za  poslušanje demo posnetkov in za kakovostne vaje. Z Marnom sva imela v maju preko 20 vaj samo za ritem linijo in to se je seveda na končnem izdelku še kako poznalo. Na koncu je Marn od nekod privlekel kar tri dodatne prehode, pa še dve splash čineli, tako da so bili bobni videti in slišati res masivno. Pa še snemanje je potekalo presenetljivo dobro, saj je vse komade odigral v prvo, razen enega, pa še  tam je bil za to kriv narobe postavljen taktl. Tako so bili bobni posneti v dobrih sedmih urah. Za ta dosežek moram Marna prav posebej pohvaliti, saj se je izkazal z znanjem  in  profesionalnim  pristopom,  pa  še  denar  je  porabil ekonomično.

Čez nekaj dni me je poklical Miro  iz skupine The Drinkers in me  vprašal  če  želimo  sodelovati  na  njihovi  deseti  obletnici.

Sodelovanje sem seveda potrdil in ko smo prišli tja, je vse izgledalo super. Dobili smo kupone za hrano, dostop do zaodrja in vse ostale ugodnosti  nastopajočih  na  dogodku.    Edini  (in  seveda najpomembnejši) problem je bil sama organizacija nastopov. Morali bi igrati ob osmih zvečer, pa se je od nekod vzel povezovalec in nam rekel da ne bo šlo, da bomo na vrsti tam nekje okrog enih.  Tam nekje ob enih? Kdaj pa? Ob Marijinem vnebovzetju?  Ker Mirota kar naenkrat ni bilo najti nikjer smo ponovno poiskali povezovalca in mu povedali, 116

da smo si Trbovlje že ogledali in da so še kar lepo mestece, sicer malo preveč zakajeno za naš okus, ampak čisto OK. Nato smo mu povedali tudi,  da  smo  kupone  za  pijačo  že  porabili,  se  mu  zahvalili  za gostoljubnost in se popokali domov.

 

Ne moreš si le želet' 

Snemanje albuma se je vleklo v nedogled. Vseeno smo julija naslov albuma soglasno spremenili v  Sebi ta dan, določili zaporedje komadov in se sestali z oblikovalcem ovitkov ter spletne strani.

Največji vzrok za zamudo pri snemanju so seveda predstavljale Veše. Klemen jim je namreč namenjal večino svoje pozornosti, tako, da  ga  sčasoma  še  na  vaje  ni  bilo  več,  kaj  šele  da  bi  se  zanimal  za snemanje.  Na  temo  našega  delovanja  sva  imela  sicer  kar  nekaj pogovorov, a se stvari nikakor niso izboljšale. Za mene je ta projekt pomenil  prelomnico  v  vseh  pogledih,  zato  sem  zadevo  kljub velikanskemu  razočaranju  nad  neangažiranostjo  ustanovnega  člana forsiral, kolikor sem mogel. Z Zoranom sva sklenila dogovor, da bo najem  studia  brezplačen,  če  bomo  zadevo  posneli  sami.  Tako  smo imeli neomejeno možnost eksperimentirati s posnetki, česar pa ostali člani niso znali izkoristiti.

Ker smo bili tisti čas brez klaviaturista, nam je Mitja priporočil znanca Igorja iz Škofje Loke, katerega smo po preizkušnji  hitro sprejeli medse.  Med  tem  časom  je  Andrej  snemal  kitare,  Klemen  pa  je postopoma in precej ležerno dokončeval vokale, ki so se na koncu tudi res izkazali za slabe. Zoran je sodil, da je to pač zaradi tega, ker sva s Klemnom  v  studiu  zvok  obdelovala  sama.  Tako  smo  se  odločili,  da bomo vokale posneli na novo in da se bo Klemen doma, ob klavirju, učil  intoniranja.  Ker    Zoran  ni  imel  časa,  smo  morali  dobiti  tudi drugega producenta.

Konec septembra smo začeli snemati glavne vokale z novim producentom. Nekaj pesmi smo morali posneti povsem na novo, ker so bili prvotni aranžmaji prenizki za Klemnovo lego vokala. Sam sem zahteval,  da  se  na  vokalih  dela  individualno,  s  producentom,  a  je Klemen  temu  nasprotoval.  Na  srečo  se je  potrudil vsaj v studiu,  pa čeprav je imel zaradi tega nenehne napade glavobola, saj doma za svoj glas ni naredil praktično ničesar. Ko sedaj poslušam ploščo, vokali ponekod še vedno zvenijo precej  »pop«, čeprav se mi zdi, da bi bilo brez pomoči producenta vse skupaj še precej slabše.

 

Zoran je ploščo pričel miksati v decembru. Če dobro pomislim, se je  do takrat vznemirjenje ob  nastajanju  nove  plošče že  dodobra poleglo, saj zaradi slabih odnosov znotraj benda tudi sam nisem našel kakšnega  pametnega  motiva  za  nadaljnjo  angažiranje.  Ideje  so  bile izživete, vedel pa sem tudi, da bo končni izdelek zelo blizu temu, kar sem imel v načrtu že od prvega dne muziciranja. A vendarle se je v mene naselila apatija in potreboval sem novo spodbudo. Normalno in najbolj pošteno bi bilo, da bi ta spodbuda prišla od glavnega akterja v bendu, od tistega ustanovnega temelja, brez katerega se Prezrti ne bi nikdar  »zgodili«. A  Klemna takrat že ni bilo več pri Prezrtih. Vsaj s srcem ne. In ker ni bilo vaj, naš bobnar pa je bil delaven tič, si je Marn delo našel v drugi skupini. Klemen je zatem sicer resda »shodil« z neko frajlo,  pa  je  šel  tudi  ta  odnos  kmalu  po  gobe,  tako  da  se  njegovo duševno stanje ni prav nič izboljšalo. In seveda ga ni prav nič zanimalo kako potekajo zaključna dela na novi plošči.

Z novim letom se je Boštjanova osebnostna kriza samo še poglobil, saj preprosto ni našel več smisla v svojem početju. Boriti se z mlini na veter je pač vedno izguba časa in moči. 

Ker je ostal praktično sam, sta si z Zoranom za nove posnetke res vzela ves čas tega sveta.  Sad premišljenega in počasnega dela  je bil tako slišen in viden že na daleč. Pesmi so namreč z vsako obdelavo pridobivale    na  širini  in  poslušljivosti,  Boštjan  pa  je  ob  miksanju spoznaval,    da  se  njegove    sanje  o  » popolni  plošči«     v  bistvu  že uresničujejo.  To ga  je  duhovno sicer nekoliko povzdignilo,  tako da  je dobil nekaj novega zagona, ki pa je bil - kot se je izkazalo pozneje - bolj kratke sape. 

Nekje sredi marca se oglasi tudi Klemen in ga vpraša » da če bi bil  kaj jezen, če  bi izstopil  iz  skupine,  oz.  če  bi Prezrti  našli  drugega pevca. «   Frustrirani Boštjan mu hladno odgovori, da je v tem primeru s Prezrtimi dokončno konec, saj da skupino v resnici tvorita le onadva. 

Nato se pogovarjata še o možnosti, po kateri bi se Klemen pomaknil v 119

 ozadje in bi v bendu deloval le še kot ritem kitarist ter avtor glasbe in besedil,  kar  pa  je  bilo  v  tistem  trenutku  nesprejemljivo,  saj  je  bilo potrebno za dokončanje plošče posneti še kar nekaj vokalnih linij. 

Vse, samo Prezrti ne

Klemnu sem še pred njegovim famoznim klicem povedal, da nočem več sodelovati z Arhom. Da sicer ima hitrost v prstih, a če ne pozna tonov, lestvic in osnovnih glasbenih prvin, si s človekom žal ne morem pomagati. Drug problem pa je bil v tem, da sploh ni imel občutka kam kaj  paše  v  komadu.  Zato  je  Klemen  sam  poklical  Andreja  in  ga odpustil,  namesto  njega  pa  poklical  Marka  Plahuto,  ki  pa  je  po premisleku odpovedal sodelovanje zavoljo pomanjkanja časa. Zatem je Klemen angažiral nekega Radota, ki naj bi bil  sploh in oh kitarist. Po sestanku smo se dogovorili, da za  Sebi ta dan posname solo kitaro, saj naj bi bil ta del po producentovem mnenju preslab, vendar se je na snemanju spet izkazalo, da je studio za vsakega novinca, ki  raztura, čisto nov svet.  Poleg tega sem spoznal, da tudi Rado ne pozna tonov na vratu. Med tem časom se je Klemen prisesal še k dvema minornima skupinama, tako da  sva skoraj popolnoma prekinila stike.  Za mene ga ni bilo več. Tudi Marn naj bi s svojo nadomestno skupino posnel spot,  a  sem  vedel  da  iz  te  moke  ne  bo  kruha,    saj  niso  imeli  ne managerja, ne špilov, ne komada. 

Po Klemenovem klicu o izstopu iz skupine sem se nekako na silo sestal s Klemnom in Marnom. Ozračje je bilo naelektreno, ker sem jima svoje ogorčenje o njunem odnosu izlil naravnost v nedrje. Tudi Klemen se je dobro pripravil na »dvoboj«  in mi povedal nekaj dobro znanih  »dejstev«  o  svojem  udejstvovanju  pri  drugih  projektih.  Na koncu sem jima povedal, da je snemanje dokončno zaključeno in da bova finalno miksanje opravila le Zoran in jaz. Pokazal sem jima tudi ovitek  in  ju  vprašal  kaj  mislita  narediti  po  koncu  projekta,  pa  nista znala povedati nič pametnega.

No, po sestanku se dejansko ni spremenilo nič. Stvari, začrtane v  moji  glavi,  so  normalno  tekle  naprej.  Ker  je  bila  zadeva  kmalu zmiksana, sem za vse udeležene pri snemanju posnel kopijo plošče –

zato, da dobim feedback in strokovno oceno o posnetkih. Sam sem vse posnetke poslušal preko zvočnikov in preko slušalk, jih poslušal po delih in v celoti in si ustvaril dokaj ugodno sliko o vsem skupaj. Ko smo se čez dva tedna dobili na končnem miksu, smo v studiu sedeli le jaz, Klemen in Zoran!  Briljantno!  Ampak to še ni vse; Zoran namreč posnetkov sploh ni poslušal,  Klemen pa je sicer » nekaj poslušal,  a je bilo časa bore malo« ,  kot se je pošteno izrazil. Skratka, totalen polom, ničen odziv.  Poleg tega je Klemen rekel, da ob osmih zvečer odhaja, pa čeprav sva se zmenila, da bo ostal dokler ne bomo vsega zaključili tako, kot je treba. Niti toliko se ni potrudil, da bi novorojenčka vsaj

»poujčkal!«    Z  Zoranom  sva  ob  zori,  točno  leto  dni  po  začetku snemanja,  Sebi ta dan končno zapakirala v spodoben izdelek. Vmes se je  oglasil  Andrej  in  na  papirju  prinesel  napisanih  nekaj  pripomb  o plošči. Kar je bilo argumentirano, smo popravili, nekaj sem popravil še naslednji dan sam,  in  po  79.  urah v studiu  je  bilo snemanje  plošče zaključeno.

Iskanje  založbe  sem  naprtil  Klemnu,  ki  se  je  sicer  poskusil izgovarjati na bolniški dopust (med igranjem nogometa si je zlomil prst na nogi), vendar sem mu vseeno predal ves potreben material in mu  povedal,  da  nima  kaj  skrbeti,  ker  če  ta  plošča  ne  bo  dobila založnika, ga tudi novi Rolling Stones ne bodo. Edina stvar, ki je šepala na plošči, je bil namreč Klemnov vokal, kar pa v tistem trenutku seveda ni bilo več moč popraviti.

Po  dveh  tednih  so  Klemna  poklicali  iz  založbe  Hypersound, kjer je bilo že ob prvem sestanku jasno, da bodo prav oni naši novi založniki.  Med  založbama  Presstige  in  Hypersound  je  bila  namreč hiper  razlika,  saj  so  se    novi  založniki  zadeve  lotili  profesionalno  in odločno. Povedali so nama da bomo stroške izdaje delili na polovico, 121

da bomo posneli videospot in da bodo zadeve okoli promocije uredili sami. Konec junija sva s Klemnom podpisala pogodbo in se dogovorila za snemanje spota za pesem  Slika z albuma.

Ko sem Marnu povedal, da sva podpisala pogodbo z založbo je rekel, da pri Prezrtih zagotovo ne bo več igral, zato sem ga napotil k  Klemnu.  Sam  sem  šel  raje  na  zaslužen  dopust,  po  vrnitvi  pa  sem izvedel, da bi Klemen in Marn Prezrte vendarle še rada obdržala pri življenju. Seveda, stvar je bila jasna. Kot že tolikokrat prej, je Koža spet poskrbel za kruh, jedci pa so se raje kot peke lotili rezanja le-tega.

Tako je Boštjan še enkrat več na široko odprl svoje mehko srce in se odločil podaljšati življenje projektu  Sebi ta dan , ki mu je požrl dobršen del živcev in časa. In če smo čisto pošteni, bi bil Boštjan zelo krivičen do samega sebe, če se ne bi lotil promocije tako obetavnega in dobrega izdelka.    Vendar  so  kljub  obetavnim  obljubam,  Prezrti  še  enkrat  več zagrizli v gnilo sito resnic. V veri, da se bo založba res angažirano lotila promocije  novega  izdelka,  sta  Boštjan  in    Klemen  sestavila  raznolik kolaž slik in pikantnih podrobnosti o skupini, s katerim bi PR delavci lažje razpolagali pri svojem opravilu. Po treh tednih sta lahko žalostno ugotovila le, da o novem albumu nikjer ni bilo zaslediti niti novičke. 

Prav  tako  so  bili  -    po  nasvetu  založbe  -Prezrti  ponovno  v  lovu  za managerjem.  Potrebno je bilo vpeljati tudi novega kitarista in bobnarja, saj se na kolebanje Boštjana Marna preprosto ni šlo zanesti, Prezrte pa je po dolgem času čakal nov nastop, tokrat na festivalu FENS 04’, kamor je skladbo  Slika z albuma  že pozimi mimogrede prijavil Boštjan. Seveda se vam, dragi bralci, zdi nadvse čudno, da je po vseh mukah Boštjan tako velikodušno delil svojo srečo, vendar se morate zavedati, da je bil Sebi ta dan  Boštjanov življenjski projekt, ki je - popolnoma naravno -, zbujal  tudi  na  videz  zadušene  apetite  po  nekoč  tako  željenem dokončnem preboju Prezrtih.   Iz »kome« se je zbudil tudi Klemen, ki je kar naenkrat z navdušenjem sprejemal dogajanja okoli nove plošče, ki je s svojo poslušljivostjo budila novo upanje, s kakovostjo pa obljubljala možnost novega začetka. 

Labodji spev

S  Klemnom  sva  ekspresno  angažirala  »novega«  bobnarja,  Grego Koritnika, saj Marn kljub dogovoru ni dolgo zdržal z nama. In ne samo to – za nastop na festivalu FENS sva se dogovorila tudi z Martinom Bolko in Petrom A. Pircem! Slovenski  reunion  stoletja! In seveda mi je bilo na dan nastopa, ko je bil feeling spet tak kot nekoč, takoj jasno, kaj je bilo v vseh teh letih narobe s Prezrtimi. Narobe je bilo to, da smo prenehali biti klapa! Postali smo prepirajoči se fazani, ki svoje energije nismo  znali  obrniti  v  prid  profesionalnemu  odnosu  do  dela  in sistematičnosti. Kriv sem jaz, kriv je Klemen, kriv je vsak, ki je narobe položil  kamenček  v  mozaik  Prezrtih.  Sploh  pa  se  celotna  zgodba  o skupini  lahko  bere  kot  paradoks:  ob  razbitju  benda  izdamo  daleč najboljšo ploščo; po sili razmer se ponovno združimo in ugotovimo, da v bistvu prav dobro funkcioniramo skupaj; ob zatonu naših karier doživimo najlepši nastop na odru, ko nas napove Lorella Flego in na oder pridirjamo z več pozitivne energije kot kdaj koli - lučke nabijajo kot nore, snemalci skačejo okoli nas kot vešče in pod odrom se zgrinja množica  ljudi,  zazrtih  samo  v  nas.  Res,  magično  je  bilo  tistikrat,  še posebej, ker smo se po vrnitvi ponovno spet sestali jaz, Klemen, Marn in  Arh,  medtem  ko  Bolke  in  Koritnika  ni  bilo  moč  prepričati,  da  bi projekt združitve nadaljevali. Tisti večer je bil čaroben, a v resnici smo ponovno delali nekaj na silo.

Glede videospota sem izdelavo scenarija ponudil Čiwu, ker je imel  v  preteklosti,  ko  smo  igrali  še  skupaj,  kar  nekajkrat  pripombe glede tega, kako njegove ideje niso bile nikoli dovolj upoštevane. No, zdaj je imel priložnost, da pokaže iz kakšnega testa je v resnici. Kaj pa sem imel izgubiti, če sem angažiral starega prijatelja? Poleg tega je imel čas in voljo, da naredi nekaj za Prezrte. Uvodna scena spota naj bi    predstavljala  fanta  z  ovitimi  prsti,  ki  v  fotografski  banjici  razvija fotografijo punce, katero je slikal na neki predstavi in ki je imela prav 123

tako povite prste. V čem je bil  point,  ne bi znal pojasniti, glavno je bilo le, da  je zadeva vizualno držala vodo. Za glavnega igralca smo določili Primoža  Kosca,  za  igralko  pa  Metko  Bolčič,  ki  sem  jo našel  nekje v Kozini.  Tega,  kje  in  kako  navlečem  ljudi  za  kateregakoli  od  mojih projektov sicer raje ne bi razlagal, ker se tega po navadi še sam ne spomnim.  Ker si je Martin zamislil da bi imela igralka rdečo večerno obleko, sem svojo teto, ki dela na RTV-ju, poprosil če pogleda v zbirko njihove  garderobe  in  mi  priskrbi  primerno  obleko.  Seveda  mi  je  z veseljem pomagala.

* * *

Dejstvo je, da človeku odleže, ko izbruha ven, kar mu leži v duši ali  v  želodcu.  Ampak  dejstvo  je  tudi,  da  tistega,  kar  te  je  težilo,  ne pozabiš nikoli.  Med dopisovanjem s Klemnom (ob ustvarjanju spota), sva na računalnik izpisala vse svoje sovraštvo in nesoglasja. A kljub temu se odnos do Klemna z moje strani ni spremenil, ker menim, da najboljšega prijatelja naplahtaš samo enkrat, to pa je premalo, da bi korenito  spremenil  obnašanje.  Tisti  enkrat  sicer  pomeni  dokončen prelom z iluzijo, ki si jo gojil o nekom, vseeno pa greš preko tega in svoje obnašanje le prilagodiš, nikakor pa ne spremeniš.  Poleg tega sva  s  Klemnom  glasbeno  sodelovala  že  več  kot  deset  let  in  s  tem najbrž  nehote  pomešala  privatno  in  poslovno  življenje  v  zapleteno celoto. Na koncu očitno nihče od naju ni bil pravi profesionalec, sicer bi  nama  moralo  biti že na  začetku  jasno,  da  iz moke  in  jajca  lahko nastane le neužitna godlja. Vseeno sem sam sebi govoril, da moram potrpeti do rojstva tega zadnjega – to je bilo zdaj že popolnoma jasno

– skupnega novorojenčka, nato pa naj gredo stvari v maloro, če že mora biti tako. Seveda je skelelo spoznanje, da smo vse zasrali prav zdaj,  ko  nam  je  v  bistvu  »ratalo.«  Veliko  sem  se  pogovarjal  tudi  z Čiwom,  kateremu  sem  dejal,  da  moramo  delati  profesionalno,  pa četudi gre za gradnjo zadnjega poljskega stranišča na svetu.  No,  Čiw mi  je  zatrdil,  da  če  človek  dela  kot  prijatelj  in  z  navdušenjem,  dela 150%, jaz pa sem mu odvrnil, da bi bilo čisto dovolj, če bi obdelal vsaj 80%,  ampak  na  ravni,  ki  mu  pritiče  kot  scenaristu,  režiserju  in producentu. In smo šli s Krištofom k  Metki v Kozino. Seveda ji rdeča obleka ni pristajala tako kot bi morala,  a smo kadre posneli, ker druge možnosti sploh nismo imeli. Profesionalci, pač.

BOG JE DAL ROCK N' ROLL VSEM

 Izdelava  spota  se  je  zavlekla  za  cel  mesec,  kljub  vsemu  so  bili  nad končno kakovostjo spota vsi pozitivno presenečeni, saj je bila uvodna Martinova  ocena  zmontiranih  kadrov  naravnost  porazna.  Boštjanovo teženje  k  primerni  angažiranosti  se  je  torej  vendarle  vsaj  nekje obrestovalo, kar  pa  ni bilo mogoče reči za Klemna. Predstavitev spota je bila sicer plodna, saj je tisti večer tudi ustanovni član dobil nov zalet in voljo do dela s Prezrtimi, vendar pa so se  vse njegove besede o svetli prihodnosti  matičnega  benda  v  nekaj  naslednjih  dneh  razblinile  v ustaljeno  brezvoljnost.  Kot  se  je  izkazalo  pozneje,    so  bili  pogovori tistega  dni  zadnji  poskus  oživitve  že  kar  nekaj  časa  nefunkcionalne skupine, pa čeprav so Prezrti v naslednje pol leta po zakonu lastno bitne inercije uspeli dostojno privesti do konca še kar nekaj uspelih projektov. 

Tako lahko dan predstavitve novega videospota označimo kot dan, ko sta se Klemen in Boštjan še zadnjič odkrito pomenila o medsebojnem odnosu in o vlogi Prezrtih v njunih življenjih. Pogovorila sta se kot stara prijatelja: ob kozarcu piva, ob očitkih, ob medlo obujenem upanju na svetlo  glasbeno  prihodnost.  Eden  drugemu  sta  očitala  odtujenost  in hladnost v medsebojnem odnosu, le da je eden vse skupaj povezoval s Prezrtimi, drugi pa z  osebnimi potrebami posameznika. Tisti večer je sicer kljub očitkom še enkrat več zmagal zanos nad spoznanjem, da sta v desetih letih enciklopedično vseeno dosegla status rokerjev. A dejstvo je bilo, da so bili Prezrti že kar nekaj časa  hirajoči klateški pes, katerega pot je vodila samo  še proti zanesljivemu koncu. 

O pohabi, pozabi in prezrtosti



Boštjan Ciperle 

Album  Sebi ta dan je bil izdan 19.11.2004,  vendar pa smo ob pregledu ovitka in zgoščenke ugotovili, da je prišlo do  kar nekaj razlik glede na tisto,  kar  smo  zapečatili  s  podpisom  pogodbe.  Tako  naslovnica  pri nekaterih primerkih plošče sploh ni bila barvno usklajena, slika na sami zgoščenki pa ni bila potiskana, ampak natisnjena – in to poleg tega, da slika sploh ni segala do skrajnega roba ploščka! Zgoščenke povrh 128

vsega  niso bile posneti preko matrice, ampak so bile reproducirane preko  navadnih  CD-R  medijev,  kar  seveda  glede  na  plačilo  ni  bilo sprejemljivo. Očitno so nas kljub ugodnemu začetnemu vtisu še enkrat več ponovno  naplahtali, poleg tega pa obravnavali še kot največje amaterje. Kaj naj rečem drugega kot, da so pri se tudi pri Hypersoundu izkazali  za  navadne  polharske  mamojebce,  pri  katerih  je profesionalizem očitno vezan na ime in ne na plačilo. Vsekakor pa jim moram iskreno čestitati za zdravo neoliberalno ekonomsko miselnost.

Cvetk ob izdaji albuma je bilo še polno, saj smo bili domenjeni za tiskanje 500 kosov plošče in ne dostavljenih 350, obenem pa smo bili  dogovorjeni  tudi  za  enodnevno  snemanje  dodatnega  spota.

Seveda  smo  tudi  močno  dvomili,  da  bodo  v  promocijo  res  vložili obljubljenih  250  takratnih  tisočakov.  No,  v  zagovor  so  sicer  znali povedati,  da  za  njih  takšen  vložek  ne  bi  bil  rentabilen,  kar  pa  je naravnost absurdno  glede  na  to,  da  je  šlo za  naš  denar  in  za  naše podpise na pogodbi. Seveda smo se takoj povezali še z nekaj ostalimi skupinami, ki so že sodelovale z založbo in izvedeli tisto, kar smo že tako sumili: da so jih same obljube, da so v pol leta zamenjali že tri piarovce in da obljubljajo nebesa, ponujajo pa kletno stanovanje. No, pa to slednje niti ne bi bilo tako slabo, če  računamo, da  nekatere družine v naši kvazi demokraciji živijo kar v avtomobilih.

Poleg  založbe  je  seveda  še  vedno  obstajal  tudi  problem  z imenom  KLEMEN.  Če  ste  morda  mislili,  da  je  najin  zadnji  resen pogovor ob izidu spota kaj zalegel, ste se zmotili huje, kot pa če bi vtaknili zajca k dremajoči zajklji. Klemen je namreč štartal še s tretjim projektom,  imenovanim  Joške,  začel  pa  se  je  tudi  novinarsko udejstvovati  pri  časopisu  Mamut.  Za  nameček  se  je  iz  finančnih razlogov  odločil,  da  bo  skupini  Expres  pomagal  na  novoletnih zabavah,  saj naj bi  si njihov  kitarist zlomil  roko. Spraševal me  je  če bomo imeli kaj špilov in ali imam kaj proti njegovim odločitvam, v isti sapi pa je že govoril, da špilov do novega zagotovo leta ne bo, ker  jih pač nisem zrihtal. Ker po izidu plošče za njeno promocijo ni naredil 129

nič več kot je umazanega za nohti, lahko rečem le, da sva v projekt vrgla več kot 2000 evrov samo zato, da se je na plošči potem nabiral prah.

Vseeno  sem  se  dogovoril  za  promocijo  plošče  v  Kevdru ,  na katero smo povabili tudi poslušalce radia Kranj. Ob dogovorjeni uri seveda Klemna ni bilo, saj naj bi bil ob istem času na nekem intervjuju in to je bila zdaj že res čista jeba v glavo. Saj ne gre toliko za to ali prideš pravočasno ali pa ne - gre za osnovno spoštovanje do svojega in  tujega  dela,  gre  za  naše  poslušalce.    Edina  uteha  so  bili  številni slavospevi  prisotnih  glede  plošče  in  ovitka,  kar  je  seveda neprecenljivo.  Da  bi  podkrepil  promocijo  plošče,  sem  drugi  dan poklical še na Radio Kranj in se dogovoril za mini intervju. O promociji je  veliko  govoril  tudi  Klemen,  ampak  seveda  je  vse  ostalo  le  pri besedah.

Ker  nismo  vadili  že  celo  večnost,  sem  k  kratkoročnemu sodelovanju  za  čas  predstavitve  plošče  povabil  Luko  Veharja  iz skupine Ulixes. Decembra smo bili namreč dogovorjeni za snemanje intervjuja za Videospotnice na RTV-ju, hkrati pa so nas kot glasbenega gosta gostili še v oddaji Supernova multitalents. V bistvu je tja odšel le  Klemen,  kateremu  v  družbi  Playbojeve  zajčice  Ines  Juranovič zagotovo ni bilo dolgčas. Omembe vreden je še člančič o izdaji plošče v prilogi Pilot, največje zmagoslavje pa je zagotovo pomenil intervju na Valu 202, kjer nas je uro in pol gostil Jernej Vene. V tem času smo predstavili  več  kot  polovico  komadov  z  nove  plošče  in  nasploh doživeli največjo promocijsko avanturo v naših karierah.

Stvari  so  se  torej  v  decembru  začele  odvijati  po  naših dolgoletnih željah in vrata velikega uspeha so se končno odklenila. Na žalost pa smo eden drugega prej že tako pohabili, da brez nog in glav seveda nobeden od nas ni več segel do kljuke.

 

130

Kronologija leta 2005

Tednik Antena zgoščenko  Sebi ta dan ponudi kot nagrado za pravilno rešeno križanko.

Napoved  za  prihodnost:   Malo  otroško  križanko  s  pomočjo  neke neimenovane Koprske misice med dopustom v Semedeli reši Bob Rock, ki po prejemu zgoščenke osuplo odkrije neizbrušeni slovaški glasbeni diamant. V času izdaje te knjige so Prezrti že predvozači slovitih Iron Maiden, tiskanje te knjige pa je zaustavljeno. 

Prezrti opravijo izčrpen intervju na Radiu 94 v Postojni, ob čemer se v Klemnu na novo obudi navdušenje nad zadnjo skupno stvaritvijo.

Napoved za prihodnost:  Klemnovo metanje peska v oči (zaradi česar ima Boštjan še danes rahlo krvav pogled), je tokrat resnično prekinjeno. 

Klemen se z vsemi silami osredotoči na Prezrte in s svojo karizmo na prvem naslednjem nastopu povzroči prvovrsten škandal. Oboževalkam namreč  pokaže  svojo  zadnjo  plat,  na  kateri  ima  vtetoviran  napis PRDNEM  NA  TRG  REPUBLIKE ,  kar  seveda  nemudoma  izzove mobilizacijo  Natovih  zračnih  sil.  Prezrti  se  s  tem  nesmrtno  vpišejo v glasbeno enciklopedijo Cerkelj na Gorenjskem. 

Revija  Stop  recenzira  novo  ploščo,  katero  ocenjevalec  Miroslav Akrapovič oceni z 2/5.

Napoved za prihodnost:  Boštjan se z oceno najprej sicer sprijazni, saj je bila tako visoka ocena v njegovih šolskih letih prava redkost, vseeno pa se odloči raziskati ozadje tako sumljivega vzdevka.  To nazadnje privede do še enega škandala, saj se je pod tem imenom skrival sam Akrapovič, svetovno  znani  proizvajalec  izpušnih  sistemov  iz  Ivančne  Gorice.  V 

resnici je namreč Akrapovič ocenjeval izpuhe konkurenčne firme v lasti 131

 Sebita Dana, vse to pa spretno zakamufliral v oceno komadov kot so 

» Mladi s sanjami« , » Kuzuc«   in » Slika z albuma«.

Po  pogovorih  Boštjana  z  Andrejem  Karolijem,  Prezrte  uvrstijo  med kandidate za popevko tedna na Valu 202.

Napoved za prihodnost:  Andrej Karoli se naslednje jutro zbudi z hudim moralnim  mačkom  nepotizma,  zaradi  česar  nemudoma  napiše odpoved in se poda med puščavnike. 

Boštjan in Klemen se lotita organizacije zadnjega velikega koncerta, naslovljenega  Bela Poroka. Boštjan uredi vse potrebno glede pihalne sekcije, medtem ko je Klemen zadolžen za ženski zborček. Pridruženi član Luka v nekaj dneh naštudira kitarske dele na kar 35. komadih.

Koncert  je  zamišljen  kot  celovečerni  avdiovizualni  dogodek  s predstavitvijo spotov in preteklih glasbenih dosežkov.

Napoved  za  prihodnost:   Prezrti  po tem  veličastnem  labodjem  spevu dokončno razpadejo. 

Bela poroka



Boštjan Ciperle 

Odločil sem se, da grem do konca.  Kontaktiral sem Jureta Longyko in se ponudil, da nastopimo v oddaji Izštekani. Brez večjih problemov sva se dogovorila, da mu pošljem zgoščenko, nato pa bomo videli kako in kaj.    Medtem  so  intenzivno  potekale  priprave  na  Belo  Poroko,  pri čemer  sva s Klemnom dokončno presekala še zadnjo vez normalnosti, katera  naju  je  vezala  s  Prezrtimi.  Ko  sem  namreč  ugotovil,  da  s pevkami sploh ni vadil besedil (in to z izgovorim da bomo » že kako«), se mi je dokončno razjasnilo, kar sva oba vedela že vsaj kakšne pol leta ali več – da ustvarjalne kemije med člani skupine preprosto ni več.

Kot strela z jasnega je z mojih oči odpadla zadnja preluknjana plahta 132

slepila, da » mogoče po pa še šlo.«  V tistem trenutku, v besedah » bomo že kako, «   mi je bilo kristalno jasno, da tudi mega uspešnica ne bi več zakrpala Prezrtih v enovit, zdrav organizem. Ne vem sicer, zakaj je bil ravno  tisti  trenutek  tako  poseben,  da  me  je  dokončno    soočil  z neizbežno  resnico,  a  dejstvo  je,  da  me  je  tisti  Klemnov  stavek dokončno prizemljil - in osvobodil obenem. Sedaj sem vsaj vedel, da se bo tudi ta nori vrtiljak kmalu ustavil.

Po novi zaušnici je že tako napeto ozračje naelektrila še bitka s časom. Ker nam je šlo že za nohte, smo morali imeti vaje skoraj vsak dan,  vseeno  pa  je  bil  problem  uskladiti  vaje  s  pihalci  in  back vokalistkami. Na koncu smo imeli pred generalko eno samo skupno vajo. In tudi na to je Klemen zamudil, ker mu je crknil avto. Seveda vam  do  sedaj  še  nisem  omenil,  da  je  Klemen  stanoval  dolga  dva kilometra stran od prostora za vaje. Poleg tega sem organiziral tudi intervjuja  na  radiu  Triglav  in  televiziji  DTV,  kamor  sem  poslal  kar Klemna. Ta se je seveda na veliko pridušal, saj gospodu pač ni bilo pogodu odpeljati se na televizijo in spregovoriti nekaj lepih besed o našem  delu.  Ko  smo  postavljali  oder  za  generalko,  je  Klemen  spet telefoniral, da pride uro kasneje kot je bilo dogovorjeno. No, takrat sem  pa  kar  jaz  naredil  rez,  pobral  svoje  stvari  in  se  pospravil  iz dvorane. Oder so nato nekako postavili sami.

Vzdušje pred koncertom je bilo napeto, poleg tega smo bili premalo  uigrani  za  dober  nastop.  To  se  je  videlo  pri  vseh  članih.

Medtem ko sem jaz letal naokrog po še zadnjih opravkih, so ostali v zaodrju veselo popivali.





* * *



Ko  pride  človek  na  oder  in  vidi    množico  ljudi,  ki  naj  bi domnevno prišla poslušati samo tebe, dobiš sicer brezmejno moč nad celotnim  dogajanjem,  vseeno  pa  te  tudi  najboljša  publika  ne  more spreobrniti v boga. Koncert je potekal po pričakovanjih, brez večjih 133

vrhuncev, saj sta se poznali kronična neuigranost in slabo ozvočenje, pa tudi sam prostor je bil premajhen, da bi se zvok lahko normalno razvil. Poleg tega je bilo med opazovanjem poslušalcev jasno, da nam po vseh teh letih zvočno vendarle ni uspelo resnično prodreti v zavest ljudi; razlika v navdušenju med igranjem lastnih skladb in priredb je bila namreč boleče očitna, kar je seveda pomenilo, da so ljudje prišli v večini na koncert prišli poslušati priredbe in ne Prezrtih. Taka je bila pač  žalostna  resnica.  Lahko  bi  celo  rekel,  da  me  je  ta  nastop,  to razsvetljenje,  dokončno zdramilo in mi dalo dokončno potrditev, da tako pač ne more  iti v nedogled.

Koncert  je  bil  zaključen  in  seveda  je  bilo  treba  prostor pospraviti. Ampak kdo? Jaz sem svoje pospravil, Klemnova kitara pa je tam ležala še vsaj tri dni. Ob pregledu financ sem ugotovil, da je bilo prodanih samo 68 kart, in to kljub temu, da je bilo na koncertu vsaj 200 ljudi, če prištejemo še nekaj akreditiranih novinarjev. Seveda se mi ni  zdelo  pošteno,  da  je  Klemen  delil  karte  kar  vsepovprek,  saj  če obiskovalec ni bil voljan prispevati tistega ubogega tisočaka za nas, potem  tudi  jaz  ne  bi  bil  voljan  nuditi  mu  štiriurno  zabavo.  Neko vrednost smo pa vendarle pridobili v vseh teh letih!

Na koncu se je izteklo tako, da sva morala tako jaz kot Klemen iz  svojega  žepa  prispevati  po  200  zdajšnjih  evrov  za  pokritje  vseh stroškov. In to seveda ni bilo prvič, plačati iz svojega žepa – to se je namreč zadnje leto dogajalo neprenehoma.

Prezrti  niso  bili  več zmožni  vzdrževati  samih sebe  in  zato  je dokončno nastopil čas, da se jih pokoplje.

Amen.

TO JE KONEC, KAKRŠNEGA POZNAMO

Izštekani



Boštjan Ciperle 

Večino  stvari  glede  Prezrtih  sem  razčistil,  ostali  so  le  še  posnetki, katere  sem  že  pred  časom  poslal  na  Izštekane.  Po  telefonskem pogovoru z Juretom Longyko, ki mi je dejal, da mu je zadeva všeč, sem dobil še uradno potrditev o kakovosti našega zadnjega albuma. Jure mi je namreč napisal e-mail z naslednjo vsebino:

» Prisluhnil sem albumu, ki je izšel za Hypersound. Moram reči, da mi je stvar precej všeč. Duhovito, mestoma zelo poetično, glasbeno solidno, produkcijsko na zavidljivi ravni. Fajn. Me zanima. « 

Ko  sem  videl,  da  je  zadeva  resna,    sem  vso  zadevo  predal Klemnu,  saj  sem  sam  uradno  že  zaključil  celotno  sago  s  Prezrtimi.

Poleg tega me je zanimalo, če morebiti v Klemnu vendarle še tli iskrica resničnega veselja do glasbe.

Zadeva je bila milo rečeno smešna; Prezrtih uradno sploh naj ne bi bilo več, Jure pa se je resno ogrel za nastop v Izštekanih, v eni od  najbolj  prepoznavnih  slovenskih  radijskih  oddaj.  Sam  sem  sicer dokončeval  še  nekaj  komadov,  katere  smo  imeli  namen  posneti  že prej, vendar je šlo bolj zato, da bi dokončali kar smo že začeli in da bi imeli ob morebitnih poznejših izdajah plošč nekaj bonus materiala. Na koncu je res sledil klic Jureta Longyke s povabilom, da nastopimo v Izštekanih.

To  je  bila  seveda  priložnost  na  katero  smo  čakali  vse  svoje življenje, a za obnovitev naših profesionalnih (in osebnih) razmerij je bilo že prepozno, saj se je v vsakem od  nas že dodobra zaredil črv egoizma in trme. Tako sem na Klemnovo vprašanje  Ali smo zmožni izpeljati Izštekane?  na videz povsem ravnodušno odgovoril, » da naj mene  to ne  sprašuje  in  da  naj  se  glede  tega  posvetuje  z drugimi t.i. 

člani.« Pizda, kako sem takrat preklinjal svoje samoljubje! Kako srčno sem  si  v  resnici  želel  tega  nastopa!  Saj  smo  bili  konec  koncev  le skupina glasbenikov, ne pa podjetje, ki bi moralo zapreti svoja vrata 138

zaradi nelikvidnosti. Bog ve, kaj vse bi se še lahko izcimilo iz nas po tem  mega nastopu!





* * *


Klemen se je dogovoril, da nastop preložimo za en teden, na 22.4. 2005, hkrati pa je Jureta povprašal,  katere skladbe bi želel da igramo v oddaji. Nato je poklical mene, mi predstavil dejstva in me vprašal, kaj bi lahko naredili. Odgovoril sem – spet precej ravnodušno

- , da bom pomagal, a le, če bomo imeli vsaj 20 vaj, saj se bodo komadi v akustični različici precej spremenili. Seveda je Klemen že v stoto dejal da ne rab’mo tolk vaj in sva kaj hitro zaključila pogovor. No, vseeno sem  se  čez  tri  dni  prikazal  v  Cerkljah,  kjer  smo  se  po  milijonih  let ponovno zbrali v popolni postavi. Najprej je šlo kar v redu, ko pa smo igrali  Sebi ta dan,  je počilo. Najprej Kavla sploh ni vedel kaj udarjati na tipke, nato pa je še Klemen prijavil, da bomo celotno zadevo zvišali za kvinto. Ko sem ga vprašal čemu, je odgovoril, da se  v studiu pač ne more dreti in da se mu zdi  da tako bolj paše.  OK, takrat sem popustil z  opozorilom,  da  tu  pač  nismo  zato,  da  bi  se  učili  komade,  ampak potem smo se  spet spričkali pri vaji za  Mladi s sanjami.  Tokrat sem jaz predlagal  da  nekoliko  dvignemo  vokalno  linijo,  a  nismo  prišli  do nobenega sklepa, ker smo z vajo končali. Fantom se je pač zdelo, da imamo časa še vsaj »sto let«. Po vaji sem takoj oddrvel domov,  ker se mi je zdelo škoda prerekati se z nekom,  ki nima pojma o zadevi in ki kot muha tišči skozi okno, medtem ko ima meter stran na voljo odprta vrata.

Vaja čez dva dni je odpadla zaradi  višje sile,  karkoli naj bi to že pomenilo,  nato  pa  je  odpadla  še  naslednja  vaja,  ker  je  imel  Marn zagovor seminarja. Klemen je sicer rekel, da bi lahko imeli vajo brez Marna, ampak zadevo sta odpovedala tudi Luka in Mitja. Takrat mi je počilo  do  konca  in  Klemnu  sem  preko  elektronske  pošte  poslal naslednje sporočilo:

» Ali  mi  lahko pošlješ  komade,  katere  bomo igrali,  da  jih vsaj sam povadim, če že skupaj ne bomo znali. Tako jih bom  znal vsaj jaz. 

 Saj glede na  frekvenco vaj in časa ki si ga vzamemo, bomo imeli očitno pred nastopom  le še eno ali dve vaji. «

Name se je takoj sprožil  plaz obsodb, češ da  »vlečem surlo «, sam pa sem na to odgovoril z novim sporočilom, ki je hkrati pomenil tudi predzadnjo »delovno« korespondenco med menoj in ustanovnim članom Prezrtih:

» Če me rabiš kot basista za nastop v Izštekanih, sem ti na voljo, a tokrat bom prišel kot človek, ki se ne bo vtikal v delo in ne bo kakorkoli negativno  vplival  na  priprave  na  koncert.  Za  tem  dogodkom  se razidemo brez obveznosti za naprej. Kaj se bo dogajalo s posnetki se bomo  pač  še  dogovorili.  Sam  jih  bom  v  vsakem  primeru  zmiksal  in uredil  na  lastno pest, tako kot  sem  uredil 10 letnico  in  spote v DVD 

obliki.  Komade,  ki  so  delno  posneti,  se  posname  do  konca.  To  bom naredil  zastonj.  Kar  pa  bo  producent  računal  za  miks,    ne  bom sofinanciral. Še vedno sem za to, da se komad “Ti moraš biti srečna” 

pošlje na FENS, ker mislim,  da ima možnosti za izbor. Glede prijavnine se bomo dogovarjali. Če boš za nastop vzel drugega basista, tudi prav. 

Obstaja tudi možnost, da se razidemo za nedoločen čas in se ponovno združimo, ko bomo spet čutili pravo energijo oz. menili,  da imamo še kaj za povedat'. Lahko pa skupino dokončno razpustimo,  jo vrnemo v prafaktorje in jo pustimo zobu časa. Kako bo z prostorom za vaje ali uporabo studia v druge namene, se bomo še dogovorili. « 

Seveda sem s tem dopisom nekako pustil odprte še vse možnosti za  zgladitev    starih  sporov,  kajti  Izštekani   so   budili  novo  upanje  in upanje,  kot  gotovo  že  veste,  umira  zadnje.  No,  Klemen  ni  dolgo odlašal z dokončnim odgovorom na vso kalvarijo, saj mi je odpisal še v istem dnevu. In ta odgovor je dokončno  razkril, da so bile sanjarije o uspehu Prezrtih žive le še v mojem srcu. V vseh drugih članih Prezrtih so namreč te sanje že zdavnaj umrle.

» Lej, stvar je definitivno tok delč, da je morala vseh čist na psu in mislm da nima sploh smisla da delamo Izštekane, ker energije ne bo, 140

 kar je razumljivo glede na situacijo. Sm tud govoru že z ostalimi in se strinjajo, da nima smisla. To se bom jest že z Longyko pomenu in mu pač povedal, da je višja sila  pršla vmes, da smo zašli v krizo glih v tem času in sem prepričan da bo štekal. Stvari za nazaj ne bom pogreval, pač vsak mava svoj pogled na vse skup, ampak dejstvo je, da morva nehat en druzga obremenjevat s tem bendom, k je škoda cajta in živcev obeh. Ti si zaslužš tako zasedbo k bo lohk s tabo delala, jest pa tud. 

Mislm da je treba Prezrte pokopat, da nima smisla da se karkol naprej vleče. Zarad mene lahko obdržiš ime in furaš dalje če se ti zdi, da je že kaj na imenu zgrajenega, tega ti ne mislim kratit. Mislm pa, da je najbl fer,  da  rečemo  da  se  sporazumno  razhajamo  oz.  prekinjamo  z delovanjem  zarad  različnih  pogledov  na  nadaljni  razvoj.  Mislm,    da nekej  v  tem  stilu  loh  tud  damo  v  javnost.  Glede  FENSA  je  po  moje brezpredmetno  da  prijavljamo  karkoli.  Jest  sm  zihr,    da  je  ta  stvar koristna za vse nas, ker se bomo vsi počutil razbremenene in upam,  da se bojo s tem tud osebni odnosi med nami sčasoma popravli, kar bi blo sploh kul. Glede financ pa mislm, da je stvar počiščena, pošteno sva oba vlagala,  in  mislm  da  ni  kakšnih  finančnih  obveznosti  več  (razen  jest osebno mam dolg do pihalcev, kar bom zrihtal), če se motim, mi sporoč. 

Aja, pa kot vidš, tle zravn nima veze s kero bejbo sm al pa ne, tle so problemi v osnovnem dojemanju vsega. Pač različna sva si, pa jest vseen spoštujem  tvoj  način  dela,  sam  ga  ne  morem  furat.  Glede  osebnega napada nate al krkol - tu sm marskakšno težko besedo slišal od drugih, k je pršla iz tvojih ust in definitivno sm tud jest kakšno kdaj reku, ampak to je pr obeh posledica nezadovoljstva, za katerga pač nisva kriva. Ne morva iz svoje kože in zadn cajt je, da sva se tega zavedla. Jest upam, da  ti  rata  naprej  delat  tko  kot  boš  hotu  in  da  ostaneva  v  čimboljših odnosih. Če maš cajt dons al pa jutr, bi blo fajn da se dobiva, da še na 4 uči kej rečeva. Če se strinjaš, bom obvestu založbo, pa Longyko, pa javnost, da se razhajamo. « 

Izštekani (CODA) 

Klemen je obvestil Jureta Longyko in ostale člane, da projekt Izštekani ne bo izpeljan, in da je skupina uradno razpadla. Obvestilo za javnost in medije je bilo objavljeno 9.4. 2005, torej na isti dan, kot je bil pred 35 

leti objavljen razpad skupine The Beatles. Jure  je sicer predlagal, da bi zadevo  prespali,  a  je  Klemen  ponudbo  zavrnil.  Vseeno  je  urednik Izštekanih  Prezrtim poklonil zadnjih petnajst minut slave, saj je  pred pričetkom  nameravane  oddaje  omenil,  da  so  napovedani  gostje razpadli tik pred dogovorjenim nastopom. 

»Najbolj spoštujem skupine, ki delujejo deset ali več let, in so še vedno skupaj v isti zasedbi. To namreč pomeni, da jim je uspelo uskladiti medsebojne interese in vse podrediti glasbi. Nam je uspelo skupaj prebiti dvanajst let, v katerih smo dosegli veliko. Seveda veliko premalo.    Naj  bo  ta  knjiga  v  poduk  ne  samo  glasbenikom  novega rodu, temveč vsem, ki se na tej strani alp ukvarjajo z glasbo. Zavedati se morajo, da namreč vedno piha tudi nasprotni veter. Vprašanje je samo, s kakšno vrsto moči so ga sposobni premagati. Prezrti so se vetru upirali individualno in to je bilo za preboj naprej seveda veliko premalo. Tudi ni dovolj, da korakaš samo naravnost, kajti levo in desno od  tebe  se  lahko  odkrivajo  najlepše  gore,  katerih  pa  v  svoji zaslepljenosti sploh ne boš opazil.« *

Boštjan Ciperle   *  iz pisma ob predstavitvi projekta »Prezrti«

PTICA 

Koža / Čiw / Prévert

Že dolgo več ti ne verjamem, ptica ti debeloglava, roka željna je udarca, ko jezik je na dnu kozarca. 

Ptica, ki prepeva v moji glavi in mi pravi da te ljubim in mi pravi da me ljubiš, jutri zjutraj jo zadavim! 

A vsak večer, ko prideš, draga, 

domov zadeta, vsa pijana, 

še vedno vsakič vso te umijem, 

v odejo toplo te zavijem. 

In te velike modre očke, 

ki naju gledajo z medvedkom v roki, 

lažem jim, ko si vsa pokozlana, 

„veš,mamica je spet bolana”. 

Ptica, ki prepeva v moji glavi in mi pravi da te ljubim in mi pravi da me ljubiš, jutri zjutraj jo zadavim! 

POGLAVJE 11 



PREDZADVNJI SPEV 

 Boštjan je v letu po razpadu skupine  uredil vse arhive in tako je bilo, vsaj kar se tiče obrtniškega zaključka Prezrtih, vse urejeno hitro; drugače pa  je  bilo  po  čustveni  plati.    Da  bi  lahko  mirno  spal  in  da  si  ne  bi česarkoli očital, je nekaj koncertov izdal še na nosilcu DVD ju in jim dodal odlomke iz intervjujev in videospote. Vmes so Prezrti dovolili tudi javno uporabo skladbe  Mladi s sanjami , ki  jo je stranka Lista za mlade leta 2007 vrtela na shodih pred lokalnimi volitvami, leto pozneje pa so dobili še povabilo, da zaigrajo ob zaprtju zadružnega doma v Cerkljah. 

Na vabilo so se odzvali v originalni zasedbi, kot kvartet, in nastopili s skladbama  Živela  svoboda  in  Ptica .  Nato  pa  je  Prezrte  tudi  Boštjan dokončno  »pospravil«  v  svoj  spomin  in  se  posvetil  poklicni  karieri  v svojem podjetju. A po desetletju in več se je začela približevati letnica, ki  bi  hipotetično  pomenila,  da  igrajo  že  30  let.  In  če  Oto  Pestner  že desetletja vedno znova lahko čaka toliko let, kaj ne bi Prezrti enkrat samkrat čakali pol časa manj. 

2021



Boštjan Ciperle 

Ne vem ali je bil kriv covid in z njim povezano »mutirano« družbeno stanje, ampak v začetku leta 2021 mi je v glavo šinilo, da bi bili lepo, da bi proslavili 30. obletnico nastanka skupine. Zametki skupine sicer segajo že v prelom med letoma 1990 in 1991, a ker so Prezrti pod tem imenom uradno nastali leta 1993, sem se nekako odločil, da bi bilo najprimerneje za zaokroženo obletnico izbrati leto 2023. Seveda me je  pri  odločitvi  o  jubilejnem  koncertu  gnalo  tudi  to,  da  sem  se podzavestno  bal,  da  če  ne  bomo  projekta  izpeljali  zdaj,  ko  sem  se ponovno »ogrel« za stvar, je ne bomo nikoli.

Marca  sem  tako  najprej  obudil  spletno  domeno prezrti.net, 

v  naslednjih mesecih pa je stvar dozorela do te mere, da sem zakupili spletni prostor, na katerem bo domovala nova spletna stran skupine.

Osnovna ideja je bila, da bi vse multimedijske predstavitve in spletne strani obudil v izvirni obliki, ker pa časovno in tehnično to ni ravno 146

mačji kašelj (še posebej za »junca« na tem področju), sem sklenil, da bom prenovljene spletne strani in multimedijske predstavitve objavljal mesečno, in sicer na rojstni dan člana v tistem mesecu.

Septembra 2021 je bila tako za uvod obujena multimedijska predstavitev  Prve plovbe v originalni obliki iz leta 1997, oktobra 2021

(na  moj  rojstni  dan)  multimedijska  predstavitev  Malih  ljubezni  v 

originalni obliki iz leta 1999, novembra prva spletna stran v originalni izvedbi iz leta 2000 (ta mesec praznuje Klemen Teran), decembra pa

še druga spletna stran v originalni izvedbi iz leta 2001 (ta mesec rojstni dan  praznuje Gregor Koritnik). Januarja 2022 je bila obujena  tretja 

spletna stran iz leta 2002 in to  na dan, ko je svoj štirideseti rojstni dan praznoval Boštjan Marn.

Ob vsaki ponovni obuditvi spletne strani sem preko promocije po  mailih  in  na  facebooku  nekako  »tipal  utrip«  članov  in  bivših ljubiteljev skupine, da vidim, kakšen je kaj odziv in da bi tako dobil vpogled v to, če bi bilo za načrtovano obletnico kaj interesa tudi pri ostalih.

2022 



Boštjan Ciperle 

Glede na to, da sem imel februarja namen obuditi spletno stran naše desetletnice in glede na to, da posneti koncert ob razpadu skupine nikoli ni ugledal luč sveta, sem se določil, da ga objavim na spletu.

Dodal sem še posnetke iz zaodrja in kolaž slik, iz »naftalina« pa rešil vse  stare  posnetke  in  jih  s  pomočjo  Vida  Frantarja  digitaliziral  in povečal na 1080p. Kar je bilo uporabnega je bilo torej digitalizirano, dodal pa sem še podnapise, verzijo karaoke in na koncu vse skupaj prenesel  na  Youtube.  S  tem  se    je  ustvaril  kompleten  arhiv  126

posnetkov.

Vse  potrebno  je  bilo  torej  »na  dlani«,  naslednji  korak  je  bil predstaviti idejo o koncertu Klemnu. A po prvem obisku Klemna po kar dolgem času sem po njegovem mlačnem odzivu uvidel, da čas še 147

ni pravi. Ljudje se skozi leta spreminjamo in se moramo o nadaljnjih korakih odločati modro, sicer lahko naredimo več škode kot korist in glede  na  to,  da  je  bil  Klemen  ob  najinem  pogovoru  več  ali  manj

»odsoten« v komunikaciji, ni šlo riniti z glavo skozi zid.

Med  nadaljnjimi  pripravami  (sam  sem  bil  namreč  trdno odločen, da koncert izpeljemo) se mi je po glavi motalo še veliko stvari in idej. Ena izmed njih je bila, da bi bilo dobro posneti spremljevalne vokale za skladbo  Ti moraš biti srečna. Nekako me je to »morilo« že od samega začetka in zdaj se mi je idejno vse skupaj končno poklopilo.

Se  je  pa  vse  skupaj  za  nekaj  mesecev  zamaknilo,  saj  aranžmaja  za bekvokale zaradi zasedenosti pisca aranžmajev nismo mogli narediti pred  poletjem.  Vmes  sem  zato  raje  oblikoval  ovitek  za  zgoščenko izbranih komadov, nekakšen kronološki Best of Prezrti ter se odločil da bo naslovljena  Iztrgane smetišču zgodovine. Ovitek sem skupaj z ostalimi ovitki prejšnjih plošč objavil na  portalu Discogs, moje delo pa je končno obrodilo sadove tudi pri ostalih ustanovnih članih, tako da se je v »brainstorming« glede obletnice z veseljem vključil tudi Čiw.

Ja, v tistih mesecih sem prekipeval od idej in energije, saj se je v meni nenadoma z vso silo prižgal ogenj po dostojni zaokrožitvi našega dela.

V arhivih sem našel še eno skladbo, za katero ob prvotnem snemanju  nismo  vedeli  kam  jo  vključiti,  skozi  proces  priprav  na obletnico pa je ideja o končni verziji dozorela: namen skladbe bi bil prikazati  glasbeni  razvoj  skupine,  zato  bi  bil  v  uvodu  riff  iz  sound-checka  na  vajah,  nato  bridge  v  stilu  prvega  obdobja  skupine,  po refrenu  bi  sledil  progresiven  del,  ki  bi  se  nato  iztekel  v  daljšo inštrumentalno pasažo, ki bi ponazarjala prehod skozi predor z lučjo na koncu tunela.  Za ta novi koncept je bilo potrebno na novo posneti klaviature in kitare ter celoten instrumentalni del, zato sem  prosil Luko in  Mitjo,  če  bi  mi  priskočila  na  pomoč.  Mitja  je  v  snemanje  privolil takoj,  Luka  pa  je  sodelovanje  zavrnil,  a  mi  priporočil  Črtomira Potočnika.  Črt je bil nad zasnovo navdušen in se takoj lotil dela. V

maju so bili vsi kitarski deli posneti in skladbo sem naslovil  Zadnji ples, 148

saj  je  bilo  mišljeno,  da  bo  na  ploščku,  na  katerem  bodo  skladbe postavljeno v kronološkem vrstnem redu, tudi zadnja.

Ob pregledovanju arhivov se mi je porodila tudi ideja, da bi objavil vse demo posnetke neobjavljenih skladb. V celoti je bilo možno obuditi 22 skladb, le eni je manjkal konec, ker je za časa originalnega snemanja zmanjkalo kasete. Osnovna ideja je bila z pomočjo AI izvleči vokal  iz  skladb  ter  preko  midi  zapisa  izboljšati  zvoke  obstoječih instrumentov in na novo posneti bas.

Pri pripravljanju posnetkov za t.i. Best of bilo odločeno, da se na novo zmiksajo komadi   Dol do Kokre,   Ti in tvoj zadet izgled,  Terana za župana in  Ti moraš biti srečna. Za slednjo sem se dogovarjali, da bi na novo posneli spremljevalne vokale z Nežo Buh in Manuelo Brečko, a  do  realizacije  takrat    ni  prišlo.  Se  pa  je  med  projektom  obuditve demo  posnetkov  kot  strela  z  jasnega  prikazal  Zoran  Urbanč  (v Slovenijo se je vrnil iz tujine, op.p.) in beseda je dala besedo, tako da je začel s polno paro začel sam snemati kitare za skladbe, pri katerih le te še niso bile posnete. Po vrnitvi na Filipine je Zoran v svojem studiu na Filipinih opravil tudi končni miks zgoščenke.

Sočasno sem čedalje pogosteje navezoval stil s Klemnom in za 45. rojstni dan  smo mu »ponovno aktivni« člani podarili pesmarico s skladbami pri katerih je sodeloval Klemen kot avtor besedil ali glasbe.

V njo smo  dodali še vse akorde in povezavo do spletne strani, USB

ključek,  na  katerem  so  bile  vse  skladbe  v  MP3  obliki,  zraven  pa  še pijačo Amaro 18 ter celoto poimenovali  Vse cvetke in marjetke.

Nekaj dni po tem me je Klemen  poklical in me prosil, če se sestaneva. Kljub temu, da sva se v zadnjih letih oddaljila, so besede kar bruhale iz njega. Bil je evforičen in hkrati razočaran, lahko bi rekel da kar razdvojen. Melanholično mi je zaupal, da je zanemaril samega sebe v več ozirih in  mi zapel verz iz  Ma d’da: »… ker ko dam, takrat šele zares dobim, kar si sam najbolj želim.« Omenil mi je smrt Akija 

Rahimovskega, s katerim smo si delili oder na Bledu in pridal da se

»pajek počasi bliža, lahko da pride že danes, morda jutri, vsekakor pa je z vsakim dnem  bližje.« Skratka, povedal je, da želi biti zraven, ko bo 149

prezrti labod za svojih 30 let zadnjič zagrulil in se ob zadnjem plesu iztrgal  smetišču  zgodovine.  »Lizunski«  Teran  je  očitno  spoznal,  da potomcem lahko pusti živ spomin na svoj lik in delo in predlagal sem mu, da njegovo vlogo kitarista prevzame tretja oseba, da bi se lahko osredinil zgolj na čustveno podajanje verzov. Začutil sem tudi, da se mu  je  s  tem  s  srca  odvalil  velik  kamen,  saj  so  zanj  tako  odpadle

»naporne«  priprave  na  sam  koncert.  Aja,  pa  skoraj  sem  pozabil  -

uspelo mi je tudi, da sem ga prepričal, da napiše besedilo za  Zadnji ples. Očitno je v meni je res gorel ogenj in v svoji odločenosti  da se bo zgodilo, mi je uspelo tudi to.

Ko  so  Prezrti  končno  uskladili  termine  za  snemanje spremljevalnih vokalov za skladbo  Ti moraš bit srečna  (kolebali so med Manuelo  Brečko,  Evo  Muškon, Apolo nijo  Šterk t er Severo in   izbrali Manuelo), so skladbo posneli in zmiksali v studiu Grabnar. Julija so ob odličnem vzdušju posneli še  Zadnji ples , katero snemanje so zaključni dan proslavili kot v dobrih starih časih, le da jih je tokrat domov odpeljal taksi. Jeseni so se zbrali še v kulturnem domu Predoslje in  za  Zadnji ples   s  pomočjo  drona  posneli  videospot,  ki  so  ga  nato  zmiksali  s pomočjo  filtra  rotoscope,  s  katerim  so  dosegli  pravi  evergreen 

 učinek. Mes ec zatem je nastala še čisto nova spletna stran, dokončan pa  je  bil  tudi  končni  miks  skladb  za  kompilacijo   Iztrgane  smetišču 

zgodovine .  

Trideset 

Kdaj: 25. 2. 2023

Kje: Kulturna dvorana Ignacija Borštnika v Cerkljah Kdo: Prezrti

Vstopnice po simbolični ceni 10€ so bile razprodane že teden dni  pred  izvedbo  koncerta.  Ker  so  Prezrti  stroške  koncerta  v  celoti pokrili s sponzorskimi prispevki, so se odločili, da denar od vstopnic namenijo  v  dobrodelne  namene,  in  sicer  podružnici Glasbene  šole 

Kranj v Cerkljah ter Cerkljanski godbi. V zahvalo so od glasbene šole dobili možnost uporabe vseh glasbil, ki jih šola uporablja pri svojih učnih programih, kar je sam koncert samo še bolj popestrilo.

Ob  osmih  zvečer  je  štartala  prva  predskupina,  Posebni 

gostje,  sledili so še rokerski »dinozavri« Incident, in ob  Ob 21.15 se je začelo zares. V zvočnikih je zadonel glas Ota Pestnerja in njegova skladba 30 let , na velikem zaslonu je ura odštevala čas do vstopa na oder in ko se je čas iztekel so vse luči ugasnile. Obiskovalci so v temi poslušali posnetek prvega intervju na radiu Gama MM, nato pa je se je oder razsvetlil in koncert se je začel  s skladbo  Živela svoboda.  A na odru    se  niso  pojavili  originalni  člani  Prezrtih,  pač  pa  so  skladbo imitirali otroci članov Prezrtih: Patrik Kovač na bobnih, Tara Ciperle na basu,  Svit  Bolka  na  kitari  in  Gaber  Teran  vokalu,  medtem  ko  so  jo Prezrti  v  živo  igrali  v  zaodrju.  Občinstvo  je  bilo  seveda  najprej zbegano, ko pa so ugotovili za kaj gre so bili navdušeni in ob izteku skladbe  se  je  že  začelo  huronsko  vpitje  »Prezrti,  Prezrti!  Hočemo Prezrte!«. Člani originalnega benda so se v zaodrju po koncu skladbe spogledali,  prevel  jih  je  smeh  in  utrnile  so  se  solze  sreče.  Z  nekaj besedami in še toliko več pogledi so v hipu spremenili prvotni načrt in  se  odločili, da  koncert dejansko  začnejo  s  skladbo   Zadnji  ples.   V

tistem trenutku so se počutili kot odraščajoči mulci na začetku svojih karier, le da jih je tokrat spremljal ponos, kateri se je v njihovih srcih 151

izgradil v vseh tridesetih letih, odkar so prvikrat skupaj odigrali prve akorde.

Vsi skupaj so podali roko na roko in ustvarili stolpič iz dlani, ki so ga ob glasnem »woooow« skupaj dvignili visoko v zrak in si zaželeli, da bi ta trenutek trajal za večno. Ko je želja postala sidro v njihovih srcih,  so  še  enkrat  pozorno  prisluhnili  klicem  obiskovalcev  in  se postavili v vrsto. Nato so še zadnjič, tako kot prvič, stopili na oder.

Ko po Tišini se krokar oglasi,

bučen veter lučko raztrosi.

Odplesat zadnji ples si šel,

za spomin pa še „Labodji spev“.

 

153



 

154

 




index-65_3.jpg





index-134_1.jpg





index-99_1.jpg





index-41_1.jpg





index-65_1.jpg





index-17_1.jpg





index-30_1.jpg





index-119_1.jpg





index-15_2.jpg





index-43_1.jpg
Volite m@'

AV W TAR S L

oy
RIS

AT A VS MTEAT AR i

Zupanal

zakaj voliti Terana za Zupana? "

% Zaradi nadnaravne lepote

> Zaradi odli¢ne kilaze -

> Ker se zanima tudi za kmecko preb.va.lstvo in pornogmﬁjo
> Zaradi godne sukq(njemh lepih kolen)

>

> Ker ket sem vohlnem hstkuoem pod §!ev|lko u—majst 3!





index-94_1.jpg





index-13_1.jpg
Skupina
Pozenik 43
4207 Cerklie

GSM 041/610-233 & 041/22-22-80
prezrti@email.si www.prezrti.com





index-25_1.jpg





index-124_1.jpg





index-20_1.jpg





index-15_1.jpg





index-94_2.jpg





index-11_1.jpg





index-75_1.jpg





index-111_1.png
kulturni dom cerklje

-

1

let Jprezrti

w

15, 02, 200% ob 20h

D

prezrti.net I






index-27_1.jpg





index-8_1.jpg





index-143_1.jpg
Prezrti odsli
v zgodovino

kupina Prezrti, ki je lani

jeseni objavila album Sebi
ta dan, je na zacetku pomladi
pocila po Sivih in razpadla.
Klemen, Koza, Luka, Mitja in
Bostjan so se odlocili, da po
pwmaﬁtxh letih preneha]o de-

je znjimi nacrtoval aprilsko od-
dajo |z8tekani. Za predzadnji
aprilski petek nacrtovana od-
daja je tako odpadla, Prezrti pa
so v opravicilu zapisali, da ne
bi bilo posteno do nikogar, ¢e
bi bil njihov zadnji nastop pre-
narejanje, da je vse v redu, po-
tem pa bi se razsli.






index-37_2.jpg





index-59_1.jpg





index-37_1.jpg





index-31_1.jpg





index-29_1.jpg





index-59_2.jpg





index-31_2.jpg





index-71_1.jpg





index-65_2.jpg





index-48_1.jpg





index-81_1.jpg





